title: জন গিলগুড

text: ফ্রাঙ্ক মঞ্চে নাটকে অভিনয়শিল্পীসমৃদ্ধ টেরি পরিবারে বিয়ে করেন। তার স্ত্রী তাদের বিয়ের পূর্ব পর্যন্ত মঞ্চে অভিনয় করতেন। তিনি ছিলেন অভিনেত্রী কেট টেরি কন্যা এবং এলেন, ফ্রেড ও মারিয়োঁ টেরি, মেবল টেরি-লুইস এবং এডিথ ও এডওয়ার্ড গর্ডন ক্রেইগদের সাথে মঞ্চ রাজবংশের একজন। ফ্রাঙ্কের মঞ্চের প্রতি কোন উচ্চাকাঙ্ক্ষা ছিল না এবং সারাজীবন সিটি অব লন্ডনে স্টকব্রোকার হিসেবে কাজ করেন।


title: অজয় দেবগন

text:
২০০০ সালে মুক্তি পায় তার অভিনীত "দিওয়ানে" ৷ এটি ততটা ব্যবসাসফল হয়নি ৷ ২০০২ সালে , তিনি অমিতাভ বচ্চনের সাথে "হাম কিসিছে কাম নাহি " মুভিতে অভিনয় করেন ৷ ঐবছরই মুক্তি পায় তার অন্যতম বিখ্যাত চলচ্চিত্র "লেজেন্ড অব ভগৎ সিং" ৷ ঐ চলচ্চিত্রটি ভারতবর্ষের স্বাধীনতার অন্যতম নায়ক ভগৎ সিং এর জীবনী নিয়ে রচিত ৷ এই চলচ্চিত্রে তার মেধাবী অভিনয় সকলের মন কেড়ে নেয় ৷ এই জন্য তিনি জাতীয় পুরস্কারে ভূষিত হন ৷ এরপর তিনি "দিওয়ানগী" চলচ্চিত্রে কাজ করেন ৷ এই চলচ্চিত্রে তিনি খলনায়কের চরিত্রে অভিনয় করেন ৷ এজন্য তিনি ফিল্মফেয়ার ও জি সিনে পুরস্কার পান ৷ ২০০৩ সালে তিনি রামগোপাল বার্মার পরিচালিত "ভূত" মুভিতে অভিনয় করেন ৷ তিনি " কায়ামত" , " গঙ্গাজল" , " লক কার্গিল" , "চোরি চোরি" , "মাস্তি" ইত্যাদি মুভিতে অভিনয় করেছেন ৷
২০০৮ সালে মুক্তি পায় রোহিত শেঠি পরিচালিত কমেডিধর্মী চলচ্চিত্র " গোলমাল" , যা অত্যন্ত ব্যবসাসফল হয় ৷ ২০০৯ সালে সালমান খানের সাথে তিনি "লন্ডন ড্রিমস" মুভিতে কাজ করেন ৷ এই সিনেমাতে তিনি একজন রকস্টারের চরিত্রে অভিনয় করেন ৷ সিনেমার কাহিনী,লোকেশন ও অভিনয় সুন্দর হওয়ার সত্ত্বেও মানুষের কাছে ততটা গ্রহণযোগ্যতা পাইনি ৷


title: গোবিন্দ (অভিনেতা)

text: গোবিন্দের মামা আনন্দ সিং, যিনি পরিচালক ঋষিকেশ মুখোপাধ্যায়ের সহকারী, তাকে নিয়ে "তান বদন" নামের একটি সিনেমারও কাজও চলছে। আনন্দের স্ত্রী’র বোন সুনীতা "তান বদন" সিনেমায় মহরতের সময় গোবিন্দের প্রেমে পড়ে যান। তারা ১৯৮৭ সালের ১১ মার্চ বিয়ে করেন। তাদের বিয়ে চার বছর গোপনে রাখা হয়। এই দম্পতির দুই সন্তান, নর্মধা এবং যশবর্ধন।


title: প্রসেনজিৎ চট্টোপাধ্যায়

text:
প্রসেনজিৎ চট্টোপাধ্যায় (জন্ম: ৩০ সেপ্টেম্বর ১৯৬২) একজন বাঙালি চিত্রাভিনেতা। প্রায় দুইদশকেরও বেশি সময় ধরে তিনি পশ্চিমবঙ্গের বাংলা চলচ্চিত্রের নায়ক হিসাবে শীর্ষস্থানে আছেন।
প্রসেনজিৎ বিখ্যাত বাংলা এবং হিন্দি ছবির নায়ক বিশ্বজিৎ চট্টোপাধ্যায়-এর একমাত্র পুত্র। তাঁর বোন পল্লবী চট্টোপাধ্যায় নিজেও একজন অভিনেত্রী। তার প্রথম স্ত্রী ছিলেন বিখ্যাত অভিনেত্রী দেবশ্রী রায়, পরে তিনি অপর্না গুহঠাকুরতা কে বিয়ে করেন। বর্তমানে অর্পিতা পাল তার স্ত্রী। তাঁদের ত্রিসেনজিৎ চট্টোপাধ্যায় বলে এক পুত্র আছে।


title: অজয় দেবগন

text: অজয় দেবগন ১৯৬৯ সালে এক পাঞ্জাবি পরিবারে জন্মগ্রহণ করেন ৷ তার বাবা "বীরু দেবগন" ছিলেন একজন স্ট্যন্ট কোরিওগ্রাফার ও ফিল্ম প্রযোজক এবং মা " বীণা দেবগন" ছিলেন চলচ্চিত্র পরিচালক ৷ তার ছোট ভাই "অনিল দেবগনও" একজন চলচ্চিত্র পরিচালক ৷ অজয় জুহুতে "সেন্ট বীচ হাই স্কুল" ও মিঠীবাই কলেজে পড়ালেখা করেন ৷


title: নার্গিস (অভিনেত্রী)

text: নার্গিস দত্ত (হিন্দি ভাষা: नर्गिस) বিখ্যাত ভারতীয় চলচ্চিত্র অভিনেত্রী। তিনি একাডেমি পুরস্কার মনোনয়নপ্রাপ্ত চলচ্চিত্র মাদার ইন্ডিয়া-তে "রাধা" চরিত্র অভিনয় করার জন্য সবচেয়ে বিখ্যাত হয়েছেন। তিনি চলচ্চিত্র অভিনেতা সুনীল দত্ত (যে মাদার ইন্ডিয়াতে তার ছেলের চরিত্রে অভিনয় করেছিল)-কে বিয়ে করেন। তাদের ছেলের নাম সঞ্জয় দত্ত যে বর্তমানে ভারতের চলচ্চিত্রাঙ্গণে বেশ জনপ্রিয় অভিনেতা।


title: এশিয়া

text:
হিরোডোটাস-এর সময় থেকে, এক দল ক্ষুদ্র ভূগোলবিদ তিন-মহাদেশ ব্যবস্থা (ইউরোপ, আফ্রিকা, এশিয়া) প্রত্যাখ্যান করেন এই বলে তাদের মধ্যে কোনো উল্লেখযোগ্য ভৌগোলিক বিচ্ছেদ নেই। উদাহরণস্বরূপ, স্যার ব্যারি চুনলিফ, অক্সফোর্ডের ইউরোপীয় পুরাতত্ত্বের এমেরিটাস অধ্যাপক, যুক্তি দেন যে, ইউরোপ ভৌগোলিক ও সাংস্কৃতিকভাবে নিছক "এশিয়া মহাদেশের পশ্চিম বর্ধিতাংশ"। ভৌগোলিকভাবে, এশিয়া ভূখন্ডের – বা আফ্রো-ইউরেশিয়ার অংশ ইউরেশিয়ার পূর্ব অংশ, যেখানে ইউরোপ উত্তর পশ্চিমাংশের উপদ্বীপ; ভূতাত্ত্বিকভাবে, এশিয়া, ইউরোপ এবং আফ্রিকা (সুয়েজ খাল ছাড়া) একটি একক অবিচ্ছিন্ন ভূখণ্ড গঠন করে এবং একটি সাধারণ মহীসোপান ভাগ করে। প্রায় সব ইউরোপ এবং এশিয়ার বেশির ভাগ অংশ ইউরেশীয় পাত-এর উপর অবস্থিত, দক্ষিণে আরবীয় ও ভারতীয় পাত দ্বারা সংযুক্ত এবং সাইবেরিয়ার পূর্বপ্রান্তিক অংশ উত্তর আমেরিকার পাতের উপর অবস্থিত।
এশিয়া মূলত গ্রিক সভ্যতার একটি ধারণা। "এশিয়া", অঞ্চলের নাম, আধুনিক ভাষার বিভিন্ন আকারের মাঝে এর চূড়ান্ত উৎপত্তিস্থল অজানা। এর বুৎপত্তি এবং উৎপত্তির ভাষা অনিশ্চিত। এটা নথিভুক্ত নামগুলোর মধ্যে অন্যতম প্রাচীন নামের একটি। অনেকগুলো তত্ত্ব প্রকাশিত হয়েছে। ল্যাটিন সাহিত্য থেকে ইংরেজি সাহিত্যের গঠন হওয়ার সময়কালে ইংরেজি এশিয়ার খোঁজ পাওয়া যায়, তখনও একই গঠন ছিল এশিয়া। সমস্ত ব্যবহার এবং নামের গঠন রোমান সাম্রাজ্যের ল্যাটিন থেকে আহরণ করা কিনা সে সম্পর্কে নিশ্চিত কিছু বলা যায় না।


title: ইউরোপ

text: ইউরোপ (ইংরেজি: Europe) একটি মহাদেশ যা বৃহত্তর ইউরেশিয়া মহাদেশীয় ভূখণ্ডের পশ্চিমের উপদ্বীপটি নিয়ে গঠিত। সাধারণভাবে ইউরাল ও ককেসাস পর্বতমালা, ইউরাল নদী, কাস্পিয়ান এবং কৃষ্ণ সাগর-এর জলবিভাজিকা এবং কৃষ্ণ ও এজিয়ান সাগর সংযোগকারী জলপথ ইউরোপকে এশিয়া মহাদেশ থেকে পৃথক করেছে।


title: ইউরোপের ভূগোল

text: ইউরোপকে ঐতিহ্যগতভাবে একটি মহাদেশ হিসেবে গণ্য করা হলেও এটি মূলত ইউরেশিয়া ভূ-খণ্ডের উত্তর-পশ্চিম উপদ্বীপীয় অংশ। ইউরেশিয়ার পূর্ব অংশটি এশিয়া মহাদেশ নামে পরিচিত। পূর্ব ও দক্ষিণ-পূর্বে উরাল পর্বতমালা, কাস্পিয়ান সাগর, এবং ককেশাস পর্বতমালা ইউরোপকে এশিয়া থেকে পৃথক করেছে। দক্ষিণে ভূমধ্যসাগর ইউরোপকে আফ্রিকা থেকে পৃথক করেছে।


title: ইউরোপ

text: ১৭৩০ সালে টানা ইউরোপ ও এশিয়ার মধ্যে ভৌগলিক সীমানা কোন আন্তর্জাতিক সীমারেখা অনুসরণ করেনি। এর ফলে, রাজনৈতিক বা অর্থনৈতিক রেখায় ইউরোপকে সংগঠিত করার প্রচেষ্টায় ভূরাজনৈতিকভাবে এর নাম ব্যবহার উপায় সীমিত ভাবে শুধুমাত্র ইউরোপীয় ইউনিয়নের ২৮টি সদস্য রাষ্ট্রকে বোঝায়, বা আরোও বেশি একচেটিয়াভাবে, একটি সাংস্কৃতিক সংজ্ঞায়িত মূল হিসাবে। বিপরীতভাবে, ৪৭টি সদস্য রাষ্ট্রের কাউন্সিল অব ইউরোপ দ্বারা ইউরোপ ব্যাপকভাবে ব্যবহার করা হয়েছে, যার কিছু দেশ ইউরাল ও বসফরাস রেখা পার হয়ে যায়, সমস্ত সাইবেরিয়া এবং তুরস্ক এর অন্তর্ভুক্ত। উপরন্তু, ব্রিটিশ দ্বীপপুঞ্জের মানুষ "মহাদেশীয়" বা "মূল ভূখন্ড" ইউরোপকে ইউরোপ বলে বুঝিয়ে থাকে।


title: ইউরোপ

text:
"ইউরোপ" শব্দটির ব্যবহার ইতিহাস জুড়ে ধীরে ধীরে বিকশিত হয়। প্রাচীনকালে, গ্রিক ঐতিহাসিক হিরোডোটাস উল্লেখ করে যে, অজানা ব্যক্তি দ্বারা বিশ্বকে তিনটি ভাগে বিভক্ত করা হয়েছে, ইউরোপ, এশিয়া, এবং লিবিয়া (আফ্রিকা), নীল নদ এবং ফাসিস নদী তাদের সীমানা গঠন করে —যদিও তিনি আরোও উল্লেখ করেন যে, অনেকে ফাসিসের বদলে ডন নদীকে ইউরোপ ও এশিয়ার সীমানা হিসেবে মনে করে থাকে।
১ম শতকের ভূগোলবিদ স্ট্রাবো দ্বারা ডন নদীতে ইউরোপের পূর্ব সীমান্ত বলে সংজ্ঞায়িত করা হয়। "জুবিলিয়ম বইয়ে" বর্ণিত যে, নূহ জমি হিসেবে মহাদেশগুলো তাঁর তিন পুত্রকে দান করেন; ইউরোপ জিব্রাল্টার প্রণালীতে হারকিউলিসের স্তম্ভ পর্যন্ত প্রসারিত, উত্তর আফ্রিকা থেকে বিচ্ছিন্ন, ডনে এশিয়া থেকে পৃথক হিসাবে সংজ্ঞায়িত করা হয়।


title: ক্যালগারি

text: যোগাযোগের আগে, দক্ষিণ অ্যালবার্টার আদিবাসী মানুষরা ক্যালগারি এলাকাটিকে "এলবো" হিসেবে উল্লেখ করতো, বোউ নদী এবং এলবো নদী দ্বারা তৈরি তীক্ষ্ণ বক্রের তথ্যসূত্রে। কিছু ক্ষেত্রে নদী বরাবর যে নলখাগড়া জন্ম হতো তা অনুসারেও নাম ঢাকা হতো, যেগুলো ধনুক বানাতেও ব্যবহৃত হতো। ব্ল্যাকফুট ভাষাতে (Siksiká), এলাকাটি পরিচিত "Mohkínstsis akápiyoyis" হিসেবে, যার অর্থ "elbow many houses", যা এটির দৃঢ় বসতিস্থলের উপস্থিতি প্রতিফলিত করে। ব্লাকফুট নামের সংক্ষিপ্ত অর্থ, "Mohkínstsis", সহজভাবে অর্থ "elbow", হচ্ছে ক্যালগারি অর্থের "indigenous" জনপ্রিয় পরিভাষা। স্টোনী ভাষা (নাকোদা)-এ, এলাকাটি পরিচিত ছিল "Wincheesh-pah" বা "Wenchi Ispase" হিসেবে, উভয়ের অর্থ "elbow"। In the ক্রি ভাষায়, এলাকাটি "Otoskwanik" হিসেবে পরিচিত, যার অর্থ "house at the elbow" বা "Otoskwunee" অর্থ "elbow"। সারসি ভাষা (Tsuut’ina)-এ, এলাকাটি পরিচিত ছিল "Kootsisáw" হিসেবে, যার অর্থ "elbow"। স্লাভে ভাষায়, এলাকাটি পরিচিত ছিল "Klincho-tinay-indihay" হিসেবে, যার অর্থ "many horse town",Calgary Stampede এবং শহরটির ঔপনিবেশিক ঐতিহ্য অনুসারে।


title: কিমেরিয়া (মহাদেশ)

text: ১৯৭৪ খ্রিস্টাব্দে সুইস ভূতাত্ত্বিক "ইয়োভান স্ট্যোকলিন" মধ্যপ্রাচ্যে যে বিশদ ক্ষেত্রসমীক্ষা চালান, তাতে তিনি দেখতে পান যে ইরানের উত্তরাংশে অবস্থিত আলবুর্‌জ পর্বতমালার উত্তরপ্রান্ত দু'টি মহাদেশীয় পাতের সংযোগস্থলের ("suture") উপরে অবস্থিত। তিনি এই অঞ্চলকে প্যালিওজোয়িক মহাযুগে গন্ডোয়ানার উত্তর উপকূল ও পুরাতন টেথিসের অবশেষ হিসেবে চিহ্নিত করেন। এর থেকে তিনি এই সিদ্ধান্তে উপনীত হন যে, "প্যালিওজোয়িক" মহাযুগে ইরান আরব তথা গন্ডোয়ানারই উত্তর অংশ হিসেবে বিরাজ করত, যা উত্তরে একটি সাগর দ্বারা আরও উত্তরের ভূভাগ থেকে বিচ্ছিন্ন ছিল। আজকের কাস্পিয়ান সাগরের দক্ষিণ অংশের গভীর খাত ও আশেপাশের পর্বতাঞ্চলকে তিনি এই পুরনো বুজে যাওয়া সাগরেরই অবশেষ হিসেবে চিহ্নিত করেন। তিনি সেই সঙ্গে দক্ষিণপশ্চিম ইরানের জগ্রোস পর্বতমালা বরাবর ইরানীয় পাত ও আরবীয় পাতের সংযোগস্থলে আরেকটি অতি পুরাতন চ্যুতির অস্তিত্বও খুঁজে পান, যা সম্ভবত প্যালিওজোয়িক মহাযুগের শেষের দিক বা মেসোজোয়িক মহাযুগের (২৫.২২ কোটি - ৬.৬ কোটি বছর আগে পর্যন্ত সময়কাল) প্রথমদিকে এই দুই পাতকে আলাদা করে দিয়েছিল। এরউপর ভিত্তি করে তিনি অনুমান করেন যে নিশ্চয়ই এই দক্ষিণের চ্যুতিটি বিস্তৃত হওয়ার সাথে সাথে দক্ষিণে আরেকটি সাগরের ("নব্য টেথিস") উদ্ভব হয়েছিল। এর থেকে তিনি সিদ্ধান্তে আসেন যে এই নতুন সাগরটির উদ্ভবের সাথে সাথে আজকের ইরান গন্ডোয়ানার থেকে বিচ্ছিন্ন হয়ে পড়ে "মেসোজোয়িক" মহাযুগের শেষের দিকে নিশ্চয়ই একটি "ক্ষুদ্র মহাদেশে" পরিণত হয়েছিল। তিনি একে ইরানীয় ক্ষুদ্রমহাদেশ নামে অভিহিত করেন। কিন্তু এই দক্ষিণের এই নব্য সাগরটি প্যালিওসিন উপযুগে (৬.৬ কোটি - ৫.৬ কোটি বছর আগে পর্যন্ত সময়কাল) হিমালয় ও আল্পস পর্বতমালার গঠনপ্রক্রিয়ার সময় আবার বুজে যায়। অর্থাৎ, এই অঞ্চলের দক্ষিণে আরও একটি মহাদেশীয় পাত সংযোগস্থল নিশ্চিতভাবে অবস্থান করছে, যা ইরানীয় পাতের সাথে তার দক্ষিণের মহাদেশীয় পাতের পুনরায় একত্রিত হওয়াকে সূচিত করে। দক্ষিণের এই মহাদেশীয় পাত সংযোগস্থল সম্পর্কিত স্ট্যোকলিনের এই অনুমান পরবর্তী গবেষণায় বহুলাংশেই প্রমাণিত হয়েছে। দক্ষিণ ইরানের ক্ষুদ্রাতিক্ষুদ্র উদ্ভিদজগতের বিবর্তনের নিবিড় পর্যবেক্ষণে উঠে এসেছে যে, "কার্বনিফেরাস" যুগ (৩৫.৮৯ কোটি থেকে ২৯.৮ কোটি বছর আগে পর্যন্ত সময়কাল) পর্যন্ত তার সাথে গন্ডোয়ানার ঐ জাতীয় উদ্ভিদের বিবর্তনের অত্যন্ত মিল, কিন্তু "ট্রায়াসিক" যুগ (২৫.২২ কোটি - ২০.১৫ কোটি বছর আগে পর্যন্ত সময়কাল) থেকে ইউরেশীয় উদ্ভিদের বিবর্তনের সাথে তার মিল বেশি। অর্থাৎ এই দুই সময়ের মধ্যবর্তীযুগে ইরান গন্ডোয়ানা থেকে বিচ্ছিন্ন হয়ে এসে নিশ্চয়ই পৃথকভাবে অবস্থান করেছিল ও অবশেষে ইউরেশিয়ার সাথে মিলিত হয়েছিল। ("মূল নিবন্ধ" - ইরানীয় ক্ষুদ্রমহাদেশ)


title: উইন্ডসর

text: ইউরোপীয়দের বসতি স্থাপনের পূর্বে উইন্ডসরে কানাডার আদি জাতির লোকেরা এবং আমেরিকান আদিবাসীরা বসবাস করত। ইউরোপীয়দের মধ্যে ফরাসিরা প্রথম ১৭৪৯ সালে ফরাসিরা উইন্ডসরে কৃষিকর্মের উদ্দেশ্য বসতি স্থাপন করে। মন্ট্রিলের পশ্চিমে উইন্ডসরই কানাডার সবচেয়ে পুরাতন নীরবিচ্ছিন্ন ভাবে চলে আসে ইউরোপীয় বসতি। শুরুতে বসতিটির নাম দেয়া হয়েছিল ""পেটি কোত" (Petite Côte)" বা ছোট সৈকত; দীর্ঘতর সৈকত ছিল নদীর অপর পাশে যেদিকে এখন আমেরিকার ডেট্রয়েট নগরী। পরে লাসাল অঞ্চলের বালুময় মাটির কারনে এর নাম পাল্টে হয় (La Côte de Misère) বা দারিদ্র্যের সৈকত।


title: ইউরোপ

text: দ্বীপপুঞ্জগুলো সাধারণত সবচেয়ে কাছের মহাদেশীয় ভূখণ্ডের সঙ্গে দলবদ্ধ করা হয়, অতএব আইসল্যান্ড সাধারণত ইউরোপের অংশ হিসেবে বিবেচনা করা হয়, অন্যদিকে এর কাছাকাছি দ্বীপ সময় গ্রিনল্যান্ড সাধারণত উত্তর আমেরিকায় বরাদ্দ করা হয়। যাইহোক, সামাজিক, রাজনৈতিক ও সাংস্কৃতিক পার্থক্যের উপর ভিত্তি করে কিছু ব্যতিক্রম আছে। সাইপ্রাস, আনাতোলিয়ার (বা এশিয়া মাইনর) নিকটস্থ, কিন্তু সাধারণত সাংস্কৃতিক এবং রাজনৈতিকভাবে ইউরোপের অংশ বলে মনে করা হয় এবং বর্তমানে ইইউ-এর সদস্য রাষ্ট্র। মাল্টা শতাব্দী ধরে উত্তর আফ্রিকার একটি দ্বীপ বলে মনে করা হয়।


title: নিউ ইয়র্ক (শহর)

text: ১৫২৪ সালে ইতালীয় অভিযাত্রী জোভান্নি দা ভেরাৎসানো প্রথম ইউরোপীয় হিসেবে বর্তমান নিউ ইয়র্ক শহর যেখানে অবস্থিত, সেই অঞ্চলটি আবিষ্কার করেন। তখন এখানে প্রায় পাঁচ হাজার আদিবাসী আমেরিকান লেনাপি জাতির লোকের বসতি ছিল। ভেরাৎসানো তদানীন্তন ফ্রান্সের রাজার পৃষ্ঠপোষকতায় এই আবিষ্কার করেছিলেন। আবিষ্কারের পর তিনি এই অঞ্চলের নাম দেন "নুভেল অঁগুলেম" তথা নতুন অঁগুলেম। অঁগুলেম হল ফ্রান্সের দক্ষিণ-পশ্চিমভাগে শারঁত দেপার্ত্যমঁ বা জেলার একটি শহর। এখানে প্রথম ইউরোপীয় বসতি স্থাপন শুরু হয় যখন ওলন্দাজরা ১৬১৪ সালে ম্যানহাটনের দক্ষিণ প্রান্তে একটি পশম ব্যবসার কেন্দ্র প্রতিষ্ঠা করে। তারা পরবর্তীতে এই স্থানের নাম দেয় "নতুন আমস্টারডাম"। ওলন্দাজ উপনিবেশের পরিচালক পিটার মেনুইট ১৬২৬ সালে ম্যানহাটন দ্বীপটি স্থানীয় লেনাপিদের কাছ থেকে কিনে নেন। কিংবদন্তী রয়েছে, ম্যানহাটন মাত্র ২৪ মার্কিন ডলার মূল্যে বিক্রিত হয়েছিল, যদিও এর কোন প্রমাণ পাওয়া যায়নি। ১৬৬৪ সালে ব্রিটিশরা শহরটি দখল করে নেয় এবং এর নতুন নাম দেয় নিউ ইয়র্ক। তারা ইংল্যান্ডের ইয়র্ক এবং আলবাবেনির ডিউকের নামানুসারে এই শহরের নাম রেখেছিল। ইঙ্গ-ওলন্দাজ যুদ্ধের শেষে ওলন্দাজরা রান দ্বীপের কর্তৃত্ব পাওয়ার শর্তে নতুন আমস্টারডামের কর্তৃত্ব বিট্রিশদের হাতে ছেড়ে দেয়। তখন রান দ্বীপের গুরুত্বই বেশি মনে হয়েছিল। ১৭০০ সাল নাগাদ শহরাঞ্চলে লেনাপি জাতির জনসংখ্যা কমতে কমতে ২০০-তে এসে দাড়ায়।


title: পূর্ব পাকিস্তান বিমান অভিযান, ১৯৭১

text: ১৯৭১ সালের ৩রা ডিসেম্বর থেকে ১৬ই ডিসেম্বর পর্যন্ত মুক্তিবাহিনী ও পাকিস্তানি সেনাবাহিনীর মধ্যে তীব্র লড়াই কেবল ১৪ দিন স্থায়ী হয়। এ সময়ের মধ্যে মিত্র বাহিনীর নির্ধারিত লক্ষ্যসমূহ সাধন এবং ভারতীয় সেনাবাহিনী, বিমানবাহিনী, নৌবাহিনী এবং মুক্তিবাহিনীর চমৎকার সমন্ব্য় সাধিত হওয়ার কারণে যুদ্ধের দ্রুত সমাপ্তি সম্ভব হয়েছিল। প্রতিদ্বন্দ্বী দুই বিমানবাহিনীর মধ্যে পশ্চিম পাকিস্তানে লংইয়ালার যুদ্ধ, অপারেশন ট্রাইডেন্ট এবং বিমান ঘাঁটিসমূহে আক্রমণ পরিচালিত হয় যা বিংশ শতকের যুদ্ধনীতিকে সংজ্ঞায়িত করতে সাহায্য করেছিল। অপরদিকে, পূর্ব পাকিস্তান ভারতীয় বাহিনী ও মুক্তিবাহিনীর দ্বারা অধিকৃত হিসেবে চিহ্নিত হতে শুরু করেছিল। এর দুটো কারণ ছিল। প্রথম এবং গুরুত্বপূর্ণ কারণ ছিল বাঙালি জনগণ আওয়ামী লীগের নেতৃত্বে প্রতিরোধে অনেকাংশে সক্ষম হয়েছিল যা পাকিস্তানি বাহিনীকে দুর্বল করে ফেলে। দ্বিতীয়ত, ভারতীয় বিমানবাহিনী যুদ্ধের প্রথম থেকেই আধিপত্য বিস্তারে সক্ষম হয়।


title: বাংলাদেশের ইতিহাস

text: পূর্ব পাকিস্তানের প্রতি ভারতের সহানুভূতি ছিল এবং ১৯৭১ সালের ৩রা ডিসেম্বর [[ভারত]] বাংলাদেশীদের পক্ষে যুদ্ধ অংশগ্রহণ করে। এর ফলে ভারত ও পাকিস্তানের মধ্যে দুই সপ্তাহের একটি সংক্ষিপ্ত এবং ব্যাপক বিধ্বংসী যুদ্ধ সংঘটিত হয়। ১৯৭১ সালের ১৬ই ডিসেম্বর লেফটেন্যান্ট জেনারেল [[আমির আবদুল্লাহ খান নিয়াজী|এ.এ.কে. নিয়াজী]] এবং পূর্ব পাকিস্তানে অবস্থিত পাকিস্তানি সেনাধ্যক্ষগণ ভারত ও বাংলাদেশের মিত্রবাহিনীর নিকট অাত্মসমর্পণ করে। আত্মসমর্পণকালে শুধুমাত্র কয়েকটি দেশ নতুন রাষ্ট্রকে কূটনৈতিক স্বীকৃতি প্রদান করেছিল। [[দ্বিতীয় বিশ্বযুদ্ধ|দ্বিতীয় বিশ্বযুদ্ধের]] পর পৃথিবীর ইতিহাসে সর্বোচ্চ ৯০ হাজারেরও বেশি পাকিস্তানী সৈন্য আত্মসমর্পন করে।


title: ভারতীয় বিমানবাহিনী

text: ১৯৭১ সালের শেষদিকে তৎকালীন পূর্ব পাকিস্তানের মুক্তিযুদ্ধকে কেন্দ্র করে ভারত ও পাকিস্তানের মধ্যে পুনরায় যুদ্ধ বাধে। ১৯৭১ সালের ২২ নভেম্বর, পুরোদমে যুদ্ধ শুরুর দশ দিন আগে আন্তর্জাতিক সীমানার কাছে ভারতীয় বাহিনী ও মুক্তি বাহিনীর অবস্থান আক্রমণ করে পাকিস্তান বিমানবাহিনীর এফ-৬৪ স্যাব্রে জেটগুলি। বয়রার যুদ্ধে চারটি পাকিস্তানি স্যাব্রেকে গুলি করে নামায় ভারতীয় ফল্যান্ড ন্যাটগুলি। ৩ ডিসেম্বর ভারত আনুষ্ঠানিকভাবে যুদ্ধ ঘোষণা করে। এর আগে শ্রীনগর, আম্বালা, সিরসা, হালওয়াড়া ও যোধপুরে বিমানবাহিনীর স্থাপনার উপর পাকিস্তান বিমানবাহিনী অপারেশন চেঙ্গিজ খান নামে কয়েকটি প্রাকযুদ্ধ হানা চালায়। কিন্তু ভারতীয় বিমানবাহিনীর সুচতুর কৌশলের কাছে তাদের পরিকল্পনা ব্যর্থ হয় এবং ক্ষয়ক্ষতিও প্রায় কিছুই ঘটে না। ভারতীয় বিমানবাহিনী অত্যন্ত দ্রুততার সঙ্গে পাকিস্তানের প্রতিরক্ষামূলক সর্টির দ্বারা বিমান হানার জবাব দেয়। প্রথম দুই সপ্তাহে ভারতীয় বিমানবাহিনী ২,০০০ সর্টি পাকিস্তানে নিয়ে যায় এবং ভারতীয় সেনাবাহিনীকে পূর্ব পাকিস্তান অপারেশন চালাতে বিশেষ বৈমানিক সহায়তা দান করে। বঙ্গোপসাগর ও আরব সাগরে পাকিস্তান নৌবাহিনী ও মেরিটাইম সিকিউরিটি এজেন্সির বিরুদ্ধে যুদ্ধ চালাতে ভারতীয় নৌবাহিনীকেও সাহায্য করে ভারতীয় বিমানবাহিনী। পশ্চিমের ফ্রন্টে লঙ্গেওয়ালার যুদ্ধে ভারতীয় বিমানবাহিনী ২৯টি পাকিস্তানি ট্যাঙ্ক, ৪০টি সশস্ত্র জওয়ানবাহী যান ও একটি ট্রেন ধ্বংস করে। এছাড়া বিমানবাহিনী পশ্চিম পাকিস্তানের করাচির তৈলক্ষেত্র, মঙ্গলা বাঁধ ও সিন্ধুপ্রদেশের একটি গ্যাসক্ষেত্রে বিমানহানা চালায়।. একই রণকৌশল প্রয়োগ করে পূর্বের ফ্রন্টেও ভারতীয় বিমানবাহিনী চূড়ান্ত বৈমানিক সাফল্য লাভ করে। এর ফলে পূর্ব পাকিস্তানের অর্ডিন্যান্স ফ্যাক্টরি, সড়কপথ ও অন্যান্য গুরুত্বপূর্ণ স্থানগুলি বিশেষভাবে ক্ষতিগ্রস্থ হয়। পাকিস্তানি বাহিনীর আত্মসমর্পণকালে ভারতীয় বিমানবাহিনী দাবি করেছিল ৫৪টি এফ-৮৬ স্যাব্রে সহ ৯৪টি পাকিস্তান বিমানবাহিনী এয়ারক্র্যাফট তাদের কাছে আত্মসমর্পণ করেছে। পরিবহণ এয়ারক্র্যাফট ও হেলিকপ্টার সহ ভারতীয় বিমানবাহিনী প্রায় ৬,০০০ সর্টি পূর্ব ও পশ্চিম রণাঙ্গনে উড়িয়েছিল। যুদ্ধের শেষ লগ্নে ভারতীয় বিমানবাহিনী ঢাকায় পূর্ব পাকিস্তানে পাকিস্তানি বাহিনীর মনোবল ভেঙে দেওয়ার জন্য তাদের আত্মসমর্পণের নির্দেশ দিয়ে আকাশ থেকে লিফলেট ছড়ায়।


title: বিজয় দিবস (ভারত)

text: ১৯৭১ সালে পাকিস্তান-পূর্ব পাকিস্তান যুদ্ধে পাকিস্তানের বিরুদ্ধে পূর্ব পাকিস্তানের সামরিক বিজয় উপলক্ষে বাংলাদেশ প্রতি বছর ১৬ ডিসেম্বর তারিখটি বিজয় দিবস হিসেবে পালিত হয়। এই যুদ্ধের শেষে পাকিস্তান সেনাবাহিনী পূর্ব পাকিস্তানের সাধারণ জনগণের কাছে যুদ্ধে হেরে আত্মসমর্পণ করে এবং এরপর পাকিস্তানের পূর্বতন পূর্ব পাকিস্তান প্রদেশটি স্বাধীন সার্বভৌম বাংলাদেশ রাষ্ট্ররূপে আত্মপ্রকাশ করে। বাংলাদেশেও এই দিনটি বিজয় দিবস হিসেবে পালিত হয়ে থাকে।


title: ভারত-পাকিস্তান যুদ্ধ ১৯৭১

text:
১৯৭১ সালের ভারত -পাকিস্তান যুদ্ধ ছিল ভারতবর্ষ ও পাকিস্তানের মধ্যে সংঘটিত একটি সামরিক যুদ্ধ। বাংলাদেশী ও আন্তর্জাতিক সূত্র অনুযায়ী, ১৯৭১ সালের ৩ ডিসেম্বর ১১টি ভারতীয় এয়ারবেসে পাকিস্তান আচমকা হানা দিলে অপারেশন চেঙ্গিস খাঁ নামে এই যুদ্ধের সূচনা ঘটলে ভারত বাংলাদেশের স্বাধীনতা যুদ্ধে পূর্ব পাকিস্তানের জাতীয়তাবাদী মুক্তিবাহিনীর পক্ষ নিয়ে পাকিস্তানের বিরুদ্ধে যুদ্ধে অবতীর্ণ হয়। এই যুদ্ধ ইতিহাসের অন্যতম স্বল্পদৈর্ঘ্যের একটি যুদ্ধের মধ্যে একটি।
যুদ্ধ চলাকালীন পূর্ব ও পশ্চিম ফ্রন্টে বাংলাদেশ ও পাকিস্তানি বাহিনী পূর্ব ও পশ্চিম রণাঙ্গনে সংঘর্ষে লিপ্ত হয়। ১৯৭১ সালের ১৬ ডিসেম্বর পাকিস্তান সামরিক বাহিনীর পূর্ব কমান্ড ঢাকায় আত্মসমর্পণ করলে যুদ্ধ সমাপ্ত হলে পূর্ব পাকিস্তান আনুষ্ঠানিকভাবে পাকিস্তান থেকে নিজেদের বিচ্ছিন্ন করে বাংলাদেশ নামে এক নতুন রাষ্ট্র হিসেবে আত্মপ্রকাশ করে। ৭৯,৭০০ পাকিস্তান বাহিনী ও আধা-সামরিক বাহিনীর জওয়ান ও ১২,০০০ অসামরিক নাগরিক সহ পূর্ব পাকিস্তানে স্থিত মোট ৯৭,৩৬৮ জন পাকিস্তানিকে বাংলাদেশ যুদ্ধবন্দী করে। মনে করা হয়ে থাকে যুদ্ধে পাকিস্তানি সামরিক বাহিনীর হাতে বাংলাদেশে ২,০০০,০০০ থেকে ৩,০০০,০০০ জন বেসামরিক নাগরিক খুন এবং চার লাখেরও বেশি নারী, বিশেষ করে বাঙালি হিন্দু মহিলা ধর্ষণের শিকার হন। সংঘাতের ফলে, আশি লাখ থেকে এক কোটিরও বেশি মানুষ প্রতিবেশী দেশ ভারতে আশ্রয়ের জন্য পালিয়ে যায়।


title: পূর্ব পাকিস্তান বিমান অভিযান, ১৯৭১

text: পাকিস্তান ও ভারত ১৯৪৭ সালে কাশ্মীরে সংঘাতে জড়িয়ে পড়ার সময় উভয় দেশ সক্রিয় বিমানবাহিনীর অধিকারী থাকলেও, তখন পূর্ব পাকিস্তান বিমানযোগে কোনো আক্রমণ সংঘটন করেনি। সেই সময় পাকিস্তানি সকল বিমান শক্তিমত্তা পশ্চিম পাকিস্তানে মোতায়েন করা ছিল এবং ভারতও পশ্চিম রণক্ষেত্রে কর্তৃত্ব বিস্তারে নিবিষ্ট ছিল। যুদ্ধের সমাপ্তির পর ভারত পূর্ব পাকিস্তানের সীমান্তেও বিমানবাহিনীর সক্ষমতা বাড়াতে শুরু করে। ১৯৫৮ সালে কলকাতায় ইস্টার্ন অপারেশনাল গ্রুপ গঠত হয় যা পরবর্তী বছর একটি কমান্ডে উন্নীত হয়। পরবর্তীতে ১৯৬২ সালে ভারত-চীন যুদ্ধে ইস্টার্ন এয়ার কমান্ড সদর দপ্তর শিলংয়ে স্থানান্তরিত হয়। চীনা আক্রমণের সম্ভাব্য হুমকি প্রতিহ্ত করতে বিমানবাহিনীর কর্মক্ষমতা বাড়ানোর জন্য স্কোয়াড্রন ও যুদ্ধবিমানের আধুনিকায়ন এবং কর্মক্ষম অবকাঠামো গঠনের জন্য ব্যাপক উদ্যোগ গ্রহণ করা হয়। এর বিপরীতে, পাকিস্তান হাই কমান্ড পূর্ব পাকিস্তানে মাত্র ১২ টি এফ-৮৬ কানাডাইর সাবের এর স্কোয়াড্রন নিযুক্ত করে। প্রদেশটিতে যখন বিমানবাহিনীর অবকাঠামোগত উন্নয়ন কেন্দ্রীয় সরকার দ্বারা বারবার উপেক্ষার শিকার হয়ে আসছিল, তখন ১৯৬৪ সালের অক্টোবরে ঢাকায় সাবেরগুলো নিযুক্ত করা হয়। কিন্তু ১৯৬৫ সালের মধ্যে ভারতীয় বিমান বাহিনীর ইস্টার্ন এয়ার কমান্ডের অধীনে ৬টি যুদ্ধোপযোগী স্কোয়াড্রন ছিল।


title: পূর্ব পাকিস্তান

text: বাংলাদেশের স্বাধীনতা যুদ্ধের পটভূমি অনুসন্ধান করে দেখা যায় ১৯৪৭ সালে পাকিস্তানের জন্মলগ্ন থেকেই শুরু হয় পূর্ব পাকিস্তানের প্রতি পশ্চিম পাকিস্তানের শোষণমূলক আচরণ। কেবল অর্থনৈতিক শোষণ নয়, বাঙ্গালী সংস্কৃতি ও ঐতিহ্যের ওপরও নিপীড়ন শুরু হয় এবং এর প্রথম দৃষ্টান্ত স্থাপিত হয় যখন পাকিস্তানের জনক মোহাম্মদ আলী জিন্নাহ ঢাকায় এসে ঘোষণা দেন "উর্দু এবং কেবলমাত্র উর্দুই হবে পাকিস্তানের রাষ্ট্রভাষা"। সাথে সাথে পূর্ব পাকিস্তানের বাঙ্গালীরা এই ঘোষণার বিরুদ্ধে প্রতিবাদে ফেটে পড়ে। ১৯৫২ সালের ২১শে ফেব্রুয়ারি ভাষার জন্যে এই আন্দোলন তীব্রতম রূপ ধারণ করে। এদিন পুলিশের গুলিতে প্রাণ দেন সালাম, বরকত, রফিক, জব্বার সহ আরো অনেকে। পাকিস্তানের শাসকগোষ্ঠীকে শেষ পর্যন্ত ১৯৫৬ সালে বাংলাকে পাকিস্তানের অন্যতম রাষ্ট্রভাষার স্বীকৃতি দিতে হয়। আজ পৃথিবীব্যাপী ২১শে ফেব্রুয়ারি আন্তর্জাতিক মাতৃভাষা দিবস হিসেবে পালিত হয়।


title: ইয়াহিয়া খান

text: বাঙালিরা মুক্তিবাহিনীতে ঢুকে পাকিস্তান সেনাবাহিনীর সাথে লড়াই এ লিপ্ত হয় যা তাদের স্বাধীনতা যুদ্ধ হিসেবে পরিচিতি পায়। রাষ্ট্রপতি ইয়াহিয়া যুক্তরাষ্ট্র সফর করেন মে'মাসে এবং ঐ দেশের রাষ্ট্রপতি রিচার্ড নিক্সনকে বলেন যে, পূর্ব পাকিস্তানে তার সেনাবাহিনী বিচ্ছিন্নতাবাদ-বিরোধী সামরিক অভিযানে লিপ্ত হয়েছে। যদিও জুলাই মাসে তিনি নিক্সনকে টেলিফোনে বলেন যে, পূর্ব পাকিস্তানের বিচ্ছিন্নতাবাদ বিরোধী সামরিক অভিযান এখন গৃহযুদ্ধে রূপ নিয়েছে। ১৯৭১ সালের নভেম্বরে ইয়াহিয়া ভারতের সঙ্গে পশ্চিম ফ্রন্টেও যুদ্ধ করার কথা ভাবেন, এবং ৩ ডিসেম্বর পাকিস্তান বিমান বাহিনী ভারতের পাঞ্জাব প্রদেশের বিমান ঘাঁটির ওপর বোমা বর্ষণ করলে ভারতের প্রধানমন্ত্রী ইন্দিরা গান্ধী পাকিস্তানের সঙ্গে যুদ্ধ জড়ানোর নির্দেশ তার দেশের তিন বাহিনীকে।


title: পূর্ব পাকিস্তান প্রথম-শ্রেণীর ক্রিকেট দল

text:
১৯৫৪-৫৫ থেকে ১৯৭০-৭১ মৌসুমে, ১০টি প্রথম-শ্রেণীর ক্রিকেট দল পূর্ব পাকিস্তানের হয়ে পাকিস্তানের ঘরোয়া ক্রিকেট প্রতিযোগিতা কায়েদ আমি আজম ট্রফি এবং আইয়ুব ট্রফিতে অংশগ্রহণ করে। ১৯৭১ সালে বাংলাদেশ জন্মের পর এই অংশগ্রহণ শেষ হয়ে যায়।
পূর্ব পাকিস্তান একমাত্র দল ছিল যারা পশ্চিম পাকিস্তান থেকে হায়দ্রাবাদকে চার বার, খাইরপুরকে একবার এবং সম্মিলিত হায়দ্রাবাদ-খাইরপুর-কোয়েটা দল একবার পরাজিত করে। এছাড়া পূর্ব পাকিস্তান ১৯৫৪-৫৫ সালে ভারতীয় এবং ১৯৫৫-৫৬ সালে এমসিসির সাথে প্রথম-শ্রেণী ম্যাচ খেলে। ভ্রমণকারী দল প্রতিটি ম্যাচে জয়ী হয়।


title: শেখ মুজিবুর রহমান

text: গত মার্চে পাকিস্তান সেনাবাহিনী ধ্বংসযজ্ঞ চালানোর পর বিশ্বব্যাংকের পরিদর্শকদের একটি বিশেষ টিম কিছু শহর প্রদক্ষিণ করে বলেছিলেন, ওগুলোকে দেখতে ভুতুড়ে নগরী মনে হয়। এরপর থেকে যুদ্ধ শেষ হওয়া পর্যন্ত এহেন ধ্বংসলীলার ক্ষান্তি নেই। ৬০ লাখ ঘরবাড়ি মাটির সঙ্গে মিশিয়ে দেওয়া হয়েছে এবং ২৪ লাখ কৃষক পরিবারের কাছে জমি চাষের মতো গরু বা উপকরণও নেই। পরিবহনব্যবস্থা পুরোপুরি ভেঙে পড়েছে। রাস্তাঘাট ক্ষতিগ্রস্ত হয়েছে, পুল-কালভার্টের চিহ্নও নেই এবং অভ্যন্তরীণ নৌ-যোগাযোগেও অনেক বাধাবিঘ্ন। এক মাস আগে পাকিস্তান সেনাবাহিনীর আত্মসমর্পণ পর্যন্ত দেশের ওপর নির্বিচার বলাৎকার চলেছে। যুদ্ধের শেষদিকে পাকিস্তানি মালিকানাধীন ব্যবসা প্রতিষ্ঠানগুলো (কার্যত প্রতিটি ব্যবসা ক্ষেত্রই পাকিস্তানিদের দখলে ছিল) তাদের সব অর্থ-সম্পদ পশ্চিম পাকিস্তানে পাচার করে দেয়। যুদ্ধ শেষে চট্টগ্রামে পাকিস্তান বিমানের অ্যাকাউন্টে মাত্র ১১৭ রুপি জমা পাওয়া গিয়েছিল। পাকিস্তান সেনাবাহিনী ব্যাংক নোট ও কয়েনগুলো ধ্বংস করে দেয়। ফলে সাধারণ মানুষ নগদ টাকার প্রকট সংকটে পড়ে। রাস্তা থেকে প্রাইভেটকারগুলো তুলে নেওয়া হয়, গাড়ির ডিলারদের কাছে থাকা গাড়িগুলো নিয়ে নেওয়া হয় এবং এগুলো নৌবন্দর বন্ধ হওয়ার আগমুহূর্তে পশ্চিম পাকিস্তানে পাচার করে দেওয়া হয়।


title: সুপারম্যান

text: কমিকটির কাহিনী অনুযায়ী সুপারম্যান ক্রিপটন গ্রহে জন্মগ্রহন করে। সে সময় তার নাম ছিল ক্যাল-এল। ক্রিপটন ধ্বংস হবার আগ মুহুর্তে তার বাবা তাকে পৃথিবীতে পাঠিয়ে দেয়। আমেরিকার ক্যানসাস শহরের এক কৃষক ও তা স্ত্রী তাকে খুঁজে পায়। সেখানে সে ক্লার্ক কেন্ট নামে শৃংখলার সাথে বড় হতে থাকে। ছোটবেল থেকেই তার নানা অতিমানবীয় ক্ষমতা দেখা যায় এবং বড় হবার সাথে সাথে সে এ ক্ষমতা দিয়ে মানুষের উপকার করতে থাকে।


title: ব্যাটম্যান ভার্সেস সুপারম্যান: ডন অব জাস্টিস

text: মেট্রোপলিস শহরে জেনারেল জডের সাথে সুপারম্যানের লড়াইয়ের ১৮ মাস পরে ছবিটি শুরু হয় যখন সুপারম্যান তার কাজের জন্য বিতর্কের সম্মুখীন হয়েছেন। ব্রুস ওয়েন, যিনি গথাম সিটিতে ব্যাটম্যান হিসেবে অপরাধীদের বিরুদ্ধে লড়াই করেন, সুপারম্যানকে মানবজাতির জন্য বিপজ্জনক মনে করেন এবং তাকে থামানোর জন্য মেট্রোপলিস শহরে আসেন। ক্লার্ক কেন্ট, যা সুপারম্যানের আসল নাম, ব্যাটম্যানের কর্মকান্ড ডেইলি প্লানেট পত্রিকার মাধ্যমে ফাঁস করার চেষ্টা করেন। ওয়েন জানতে পারে যে রুশ অস্ত্র ব্যবসায়ী আনাতোলি ক্নিয়াজেভ লেক্সকর্পের মালিক লেক্স লুথরের সাথে যোগাযোগ করছে। ইতিমধ্যে লেক্স লুথর সিনেটর ফিঞ্চকে রাজি করানোর চেষ্টা করে যাতে তাকে ভারত মহাসাগরে প্রাপ্ত ক্রিপ্টোনাইট আমদানির অনুমতি দেওয়া হয়। তিনি দাবি করেন এটি ক্রিপ্টনবাসীদের বিরুদ্ধে ব্যবহারের জন্য। কিন্তু সিনেটর ফিঞ্চ তাতে রাজি হয় না।


title: সুপারম্যান

text: সুপারম্যান () একটি কাল্পনিক কমিক চরিত্র। এর নির্মাতা ১৯৩২ সালে আমেরিকান লেখক জেরি সিগাল এবং জোই শাস্টার, যা পরে তারা ডিটেকটিভ কমিকস (বা ডিসি কমিকস) এর কাছে ১৯৩৮ সালে বিক্রি করে দেন। চরিত্রটি প্রথম প্রকাশিত হয় ১৯৩৮ সালের জুন মাসে একশন কমিকসের প্রথম সংখ্যায়। পরবর্তীতে নানান রেডিও চ্যানেল, টেলিভিশন সিরিয়াল, চলচ্চিত্র, সংবাদপত্রের স্ট্রিপ বা ভিডিও গেইমে এর বহুল ব্যবহার দেখা যায়। সুপারম্যান তার ব্যাপক সাফল্যের মাধ্যমে সুপারহিরো সিরিজের এক নতুন ধারা চালু করে। চরিত্রের পোশাকটি বিশেষভাবে স্বতন্ত্র্য: লাল, নীল ও হলুদের মিশ্রণে তৈরি পোশাকটি বুকে ‘S’ ফলকটি ধারণ করে আছে।


title: ব্যাটম্যান

text: কেন চরিত্রটির মালিকানা দিয়ে দিয়েছিলেন, যার বদলে তিনি পেয়েছিলেন সব ব্যাটম্যান কমিকে একটি বাধ্যতামূলক বাইলাইন। এ বাইলাইনে প্রথমে "Batman created by Bob Kane" লেখা থাকত না; শুধু প্রতিটি গল্পের প্রথম পৃষ্ঠায় তাঁর নাম লেখা থাকত। ১৯৬০-এর দশকের মাঝামাঝি সময় থেকে কমিক বইয়ে তাঁর নাম আসা বন্ধ হয়ে যায়, তাঁর বদলে প্রতিটি গল্পের লেখক এবং শিল্পীদের নাম ছাপা হতে থাকে। ১৯৭০-এর দশকের শেষের দিকে, যখন এবং সুপারম্যান তৈরির জন্য তাঁদের নামের সাথে "created by" শিরোনাম পেতে শুরু করেন, আর ও চরিত্রটির জন্য বাইলাইন লাভ করেন, ব্যাটম্যানের কাহিনীগুলোতে অন্যান্য নামের সাথে "Created by Bob Kane" কথাটি যোগ হয়।


title: স্পাইডার-ম্যান

text: স্পাইডার-ম্যান (; "মাকড়শা মানব") হল একটি কাল্পনিক কমিক চরিত্র। এর স্রষ্টা হলেন মার্ভেল কমিকসের প্রধান সম্পাদক, লেখক স্ট্যান লি ও কার্টুনিস্ট স্টিভ ডিটকো। স্পাইডারম্যান প্রথম প্রকাশিত হয় ১৯৬২ সালের আগস্ট মাসে এমেইজিং ফ্যান্টাসির ১৫তম সংখ্যায়। তাকে দেখানো হয় একজন টিনএজার হিসেবে যে তার পিতৃব্য আঙ্কেল বেন ও আন্ট মে এর ঘরে বেড়ে উঠেছে। এ বয়সে তাকে বয়োসন্ধিক্ষণের সাথে সাথে মুখোশধারী দস্যুদের সাথে সংগ্রাম করতে হয়। শীঘ্রই স্পাইডারম্যানের স্রষ্টারা তাকে অতিমানবীয় ক্ষমতাবান হিসেবে দেখানো শুরু করেন।


title: ব্যাটম্যান

text: ব্যাটম্যান ও সুপারম্যানের লেখকগণ এ দু'টি চরিত্রের মধ্যে অনেক সময়েই তুলনা ও পার্থক্য করেছেন। এ উপস্থাপনা নির্ভর করেছে লেখক, কাহিনী ও সময়ের ওপর। গ্র্যান্ট মরিসন বলেছেন যে দু'জন হিরোই "একই ধরনের বিষয়ে বিশ্বাস করে" যদিও তাদের বীরত্বের প্রদর্শনীর মধ্যে অনেক পার্থক্য আছে। তাঁর মতে এ দু'জনের আসল পরিচয়ের মধ্যেও একই রকম বৈসাদৃশ্য বিদ্যমান। ব্রুস ওয়েন এবং ক্লার্ক কেন্টের অবস্থান ভিন্ন সামাজিক শ্রেণীতে: "ব্রুসের চাকর আছে, ক্লার্কের আছে বস।" টি. জেমস মাসলারের বই "আনলিশিং দ্য সুপারহিরো ইন আস অল" ব্রুস ওয়েনের জীবনে ও অপরাধের সাথে যুদ্ধে তার বিপুল সম্পদের গুরুত্বপূর্ণ ভূমিকা তুলে ধরে।


title: সত্যজিৎ রায়

text: মার্কিন অ্যানিমেটেড টেলিভিশন সিরিজ দ্য সিম্পসন্‌স-এর আপু নাহাসাপিমাপেটিলন চরিত্রটির নাম রায়ের প্রতি শ্রদ্ধা জানিয়ে নির্বাচন করা হয়। মাধবী মুখোপাধ্যায়ের সাথে সত্যজিতের ছবি ডোমিনিকা-র স্ট্যাম্পে স্থান পায় - কোন ভারতীয় চলচ্চিত্র ব্যক্তিত্বের জন্য এ জাতীয় ঘটনা এটাই প্রথম। বহু সাহিত্যকর্মে সত্যজিৎ কিংবা তাঁর কাজকে নির্দেশ করা হয়েছে। সালমান রুশদির লেখা "হারুন অ্যান্ড দ্য সি অফ স্টোরিজ"-এ দুইটি মাছের নাম ছিল "গুপী" ও "বাঘা" (সত্যজিতের “গুপী গাইন” ও “বাঘা বাইন” চরিত্র দুটির নামে)। বহু প্রতিষ্ঠান সত্যজিতকে সম্মানসূচক ডক্টরেট ডিগ্রী প্রদান করে। এদের মধ্যে অক্সফোর্ড বিশ্ববিদ্যালয় মাত্র দ্বিতীয় চলচ্চিত্রকার হিসেবে (চ্যাপলিনের পর) তাঁকে এই ডিগ্রী প্রদান করে। ১৯৮৭ সালে ফ্রান্সের রাষ্ট্রপতি তাঁকে লেজিওঁ দনর পুরস্কার প্রদান করেন। তাঁর মৃত্যুর অল্প কিছু দিন আগে ভারত সরকার তাঁকে ভারতের সর্বোচ্চ অসামরিক পদক ভারতরত্ন প্রদান করেন। ১৯৯৩ সালে ইউনিভার্সিটি অফ ক্যালিফোর্নিয়া, সান্টা ক্রুজ সত্যজিৎ রায় ফিল্ম অ্যান্ড স্টাডি কালেকশন প্রতিষ্ঠা করে। ১৯৯৫ সালে ভারত সরকার চলচ্চিত্র বিষয়ে গবেষণার জন্য সত্যজিৎ রায় চলচ্চিত্র ও টেলিভিশন ইনস্টিটিউট প্রতিষ্ঠা করেন।


title: হ্যারি পটার (চরিত্র)

text: ১৩/ সেভেরাস স্নেইপ (Severus Snape): অনেক প্রাচীন একজন রোমান রাজার নাম ছিল সেভেরাস, যার ব্লাডলাইন পুরোপুরি রোমান ছিল না, মিশ্র ছিল। তার মানে, এক অর্থে সে ছিল হাফ ব্লাড। সেভেরাস নিজেকে দ্য হাফ ব্লাড প্রিন্স নামে চিন্তা করত। আর স্নেইপ (Snape) হয়তো বা এসেছে Snake থেকে। আসলে স্নেইপ এর কার্যক্রম দেখলে যে কারোই তাকে সাপের মতো মনে হবে, শেষ বইয়ের আগ পর্যন্ত। মনে হবে, সে দ্বিমুখো সাপ। ডাবল এজেন্ট। সে কিন্তু ডাম্বল্ডোর আর ভোল্ডেমর্ট দুইজনের হয়েই কাজ করছিল একই সময়ে, যদিও তার লয়ালটি ছিল শুধুই একজনের প্রতি, কিন্তু সেটা বোঝার আগ পর্যন্ত তো সবারই ওকে দ্বিমুখো সাপ বলেই মনে হয়েছে। বইতে হ্যারি আর তার বন্ধু রন স্নেইপকে প্রায়ই ডাবল এজেন্ট, টু ফেইসড স্নেইক এবং স্লিপিং স্নেইক বলত। আর তার শেষ পরিণতি কিন্তু ভোল্ডেমর্ট এর সাপের হাতেই হয়েছিল।


title: সন্ত পিতর

text: পিটারের আসল নাম ছিল সিমন (গ্রীক Σίμων) বা সিমেওন (গ্রীক : Συμεών)। পরবর্তীকালে তাঁকে "কেফা" (আরামীয় : כֵּיפָא) বা "পেট্রস" (গ্রীক : Πέτρος) নাম দেওয়া হয়। এই নামটির অনেকেই অনেকরকম ব্যাখ্যা দিয়ে থাকেন, যেমন শক্ত পাথর, মূল্যবান মণি ইত্যাদি। তবে অধিকাংশ পণ্ডিতরাই মেনে থাকেন যে এই নামটির দ্বারা সিমনের সদাসহিষ্ণু চরিত্রই দর্শানো হয়েছে। এই নামটিই কালানুক্রমে ভাষান্তরে ল্যাটিন ভাষায় "পেট্রাস" ও ইংরেজিতে "পিটার" হয়ে দাঁড়ায়। নূতন নিয়মে Σίμων Πέτρος ("সিমন পেট্রস") নামটিকে ১৯ বার উল্লেখ করা হয়েছে। সিরীয়রা তাঁকে "সিমন কেফাস" বলেও ডাকেন। বাংলায় সাধারণতঃ তাঁকে "সিমন পিটার" বা "সিমন পিতর" নামেই ডাকা হয়ে থাকে।


title: ওয়ান্ডার ওম্যান

text: ওয়ান্ডার ওম্যান হল একটি কাল্পনিক সুপারহিরো চরিত্র, যা ডিসি কমিকস কর্তৃক প্রকাশিত মার্কিন কমিক বইয়ে দেখা যায়। এই চরিত্রটি জাস্টিস লিগের প্রতিষ্ঠাকালীন সদস্য, মনুষ্য-দেবী, এবং আমাজনীয় জনগণের দূত। তার নিজের দেশে তার দাপ্তরিক নাম হল থেমিস্কিরার যুবরাজ্ঞী ডায়ানা, হিপ্পোলিতার কন্যা। মনুষ্য সমাজে অন্তর্ভুক্তি কালে সে তার নাগরিক পরিচিতি যুবরাজ্ঞী ডায়ানা গ্রহণ করে। এই চরিত্রটিকে "অ্যামেজিং আমাজন", "স্পিরিট অব ট্রুথ", "থেমিস্কিরাস চ্যাম্পিয়ন", এবং "প্রেম ও যুদ্ধের দেবী" বলেও ডাকা হয়।


title: স্বাস্থ্যের উপর তামাকের প্রভাব

text:
তামাক ব্যবহারের প্রাথমিক ঝুঁকি হলো বিভিন্নরকম ক্যান্সার, বিশেষত ফুসফুস ক্যান্সার।
কিডনির ক্যান্সার ল্যারিংসের ক্যান্সার, মূত্রথলির ক্যান্সার,
খাদ্যনালীর ক্যান্সার,
অগ্ন্যাশয়ের ক্যান্সার, ও পাকস্থলী ক্যান্সার।
নারীর জরায়ু ক্যান্সারের সাথে তামাক ও পরোক্ষ ধূমপানের একটা সম্পর্ক গবেষণার মাধ্যমে প্রতিষ্ঠিত হয়েছে।
মায়েলয়েড লিউকেমিয়ার সাথে ধূমপানের অল্পবিস্তর সম্পর্কের প্রমাণ পাওয়া যায়।
এছাড়া এর সাথে আরো অনেক ক্যান্সারের সম্পর্ক রয়েছে যেমন স্কোয়ামাস সেল সাইনোন্যাজাল ক্যান্সার, লিভার ক্যান্সার, কলোরেক্টাল ক্যান্সার, পিত্তাশয় ক্যান্সার, অ্যাড্রেনাল গ্রন্থির ক্যান্সার, ক্ষুদ্রান্ত্রের ক্যান্সার ও শিশুদের বিভিন্ন ক্যান্সার।
তামাকের সাথে স্তন ক্যান্সারের কোনো সম্পর্ক আছে কি না এ ব্যাপারে এখনো নিশ্চিত হওয়া যায় নি।


title: স্বাস্থ্যের উপর তামাকের প্রভাব

text:
মুখগহ্বরের ক্যান্সারের প্রধান কারণ হলো তামাক। এছাড়াও মুখের আরো অনেক রোগ রয়েছে যা কেবল তামাক সেবীদেরই হয়। ফুসফুস ক্যান্সার, ল্যারিঞ্জিয়াল ক্যান্সার, খাদ্যনালীয় ক্যান্সার প্রভৃতির প্রধান কারণ তামাক।
ধূমপায়ীদের পেরিওডন্টাইটিস বা দাঁতের চতুষ্পার্শ্বস্থ প্রদাহ বেশি হয়।
দাঁতের রং পরিবর্তনের ক্ষেত্রে তামাকের বড় ভূমিকা রয়েছে।
তামাক সেবীদের হ্যালিটোসিস বা মুখে দুর্গন্ধ হয়। দাঁত ক্ষয়ে যাওয়ার হার ২ থেকে তিনগুণ বৃদ্ধি পায়।
এছাড়া লিউকোপ্লাকিয়া নামক আরেক ধরণের জটিলতা হতে পারে যাতে মুখগহ্বরের মিউকাস ঝিল্লিতে সাদা প্লাক দেখা দেয়


title: স্বাস্থ্যের উপর তামাকের প্রভাব

text:
ইন্টারন্যাশনাল এজেন্সি ফর রিসার্চ অন ক্যান্সার-এর কিছু বিজ্ঞানীদের মতে ধূমপান বন্ধ করার প্রোগ্রাম হিসাবে ধোঁয়াহীন তামাক ব্যবহার করা যেতে পারে এবং এতে ক্যান্সারের ঝুঁকি কিছুটা কম হবে বলে মনে করা হয় যদিও তাদের এই দাবির পক্ষে পর্যাপ্ত তথ্যপ্রমাণ পাওয়া যায় নি।"
ওরাল ও স্পিট টোবাকো লিউকোপ্লাকিয়ার ঝুঁকি বাড়ায় যা মুখের ক্যান্সারের পূর্বাবস্থা।


title: স্বাস্থ্যের উপর তামাকের প্রভাব

text: রাসায়নিক ও অতেজস্ক্রিয় কার্সিনোজেনের পাশাপাশি তামাকে কিছু তেজস্ক্রিয় পদার্থ থাকে যা ক্যান্সারের জন্য দায়ী। উদাহরণস্বরূপ বলা যায় সীসা-২১০(Pb) ও পলোনিয়াম-২১০(Po) দুটি আইসোটোপ সিগারেট ধোঁয়াতে বিদ্যমান। সিগারেটে পলোনিয়াম-২১০ এর পরিমান হলো ০.০২৬৩-০.০৩৬ pCi (০.৯৭–১.৩৩mBq), ন্যাশনাল সেন্টার ফর অ্যাটমস্ফেরিক রিসার্চ(NCAR)  এর এক গবেষণায় দেখা যায় তেজস্ক্রিয় পদার্থগুলো ব্রংকিয়াল শাখার হটস্পটে জমা হয় যেখানে তামাকে অবস্থিত আলকাতরা জমা হয়। আলকাতরা সহজে দ্রবীভূত না হওয়ার কারণে তেজস্ক্রিয় যৌগসমূহের প্রাকৃতিকভাবে পরিষ্কার হওয়ার পূর্বে তেজস্ক্রিয় ক্ষয় হওয়ার জন্য পর্যাপ্ত সময় থাকে। ঘরের ভিতরে এইগুলো পরোক্ষভাবে অধূমপায়ীদের ক্ষতি করতে পারে। আরেকটি লক্ষণীয় ব্যাপার হলো সিগারেটে টান  দেওয়ার চেয়ে বরং স্বাভাবিক নিঃশ্বাসের মাধ্যমে এর ধোঁয়া ফুসফুসে গেলে ক্ষতি বেশি হয় কারণ স্বাভাবিক নিঃশ্বাসে যত গভীরভাবে বাতাস টেনে নেয়া হয় সিগারেট খাওয়ার সময় এত গভীরভাবে নিঃশ্বাস নেওয়া হয় না, ফলে স্বাভাবিক নিঃশ্বাসে ক্ষতিকর পদার্থ ফুসফুসের গভীর পর্যন্ত যেতে পারে এবং বেশি ক্ষতি করতে পারে। এইজন্য প্রত্যক্ষ ধূমপায়ীর তুলনায় পরোক্ষ ধূমপায়ীর ক্ষতি বেশি হয়। গবেষণায় আরো দেখা যায় যারা ফুসফুস ক্যান্সারে আক্রান্ত হয় তাদের ক্ষেত্রে তেজস্ক্রিয়তার মাত্রা প্রায় ৮০-১০০ rads হয়।


title: স্বাস্থ্যের উপর তামাকের প্রভাব

text:
স্বাস্থ্যের উপর তামাকের প্রভাব () বলতে তামাকের নিয়মিত ব্যবহারের ফলে মানব স্বাস্থ্যের উপর এর যে ক্ষতিকর কাজ রয়েছে সেগুলোকে বুঝায়। প্রাথমিকভাবে গবেষণা মূলত তামাক ধূমপান বিষয়ের উপর করা হয়েছে।
১৯৫০ সালে Richard Doll নামক বিজ্ঞানী ব্রিটিশ মেডিকেল জার্নালে একটি গবেষণা প্রকাশ করেন যেখানে তিনি ধূমপান ও ফুসফুস ক্যান্সারের একটি সম্পর্কের কথা উল্লেখ করেন।
এর ঠিক চার বছর পর ১৯৫৪ সালে "ব্রিটিশ ডক্টরস স্টাডি" নামক আরেকটি গবেষণা প্রকাশ করা হয় যেটি চল্লিশ হাজার ডাক্তারের কুড়ি বছর ধরে করা গবেষণার ফলাফল। সেখানে ধূমপানের সাথে ফুসফুসের সম্পর্কের বিষয়টি নিশ্চিত করা হয় যার উপর ভিত্তি করে সরকার ঘোষণা করে যে ধূমপানের ফলে ফুসফুস ক্যান্সারের হার বৃদ্ধি পায়।
যেসমস্ত বস্তুর ব্যবহার বাদ দিলে অকাল মৃত্যু ঝুঁকি হ্রাস করা যায় তামাক এর মধ্যে শীর্ষে।
যত লোক তামাক ব্যবহার করে তার প্রায় অর্ধেক এর ক্ষতিকর প্রভাবে মৃত্যুবরণ করে। বিশ্ব স্বাস্থ্য সংস্থার হিসাব মতে প্রতিবছর সারাবিশ্বে প্রায় ৬০ লাখ লোক তামাকের ক্ষতিকর প্রভাবে মারা যায় (সর্বমোট মৃত্যুর প্রায় ১০%) যার প্রায় ৬ লাখ পরোক্ষ ধূমপানের স্বীকার। বিংশ শতাব্দীতে তামাক প্রায় দশ কোটি ব্যক্তির মৃত্যু ঘটিয়েছে।
একইভাবে মার্কিন যুক্তরাষ্ট্রের "সেন্টার ফর ডিজিজ কন্ট্রোল এন্ড প্রিভেনশন" (CDC) সেন্টারও এটাকে সারাবিশ্বব্যাপী অকাল মৃত্যুর অন্যতম প্রধান কারণ হিসেবে বর্ণনা করেছে।
তামাক মূলত হৃৎপিণ্ড, লিভার ও ফুসফুসকে আক্রান্ত করে। ধূমপানের ফলে হার্ট অ্যাটাক, স্ট্রোক, ক্রনিক অবস্ট্রাকটিভ পালমোনারি ডিজিজ (COPD) (এমফাইসিমা ও ক্রনিক ব্রংকাইটিস সহ), ও ক্যান্সার (বিশেষত ফুসফুসের ক্যান্সার, প্যানক্রিয়াসের ক্যান্সার, ল্যারিংস ও মুখগহ্বরের ক্যান্সার) এর ঝুঁকি বহুগুণ বাড়ায়। তামাক উচ্চ রক্তচাপ ও প্রান্তীয় রক্তনালীর রোগ করতে পারে। এর প্রভাব নির্ভর করে একজন ব্যক্তি দৈনিক কতটি ও কয় বছর ধরে ধূমপান করে তার উপর। অল্পবয়স থেকে এবং অধিক তামাকের ঘনত্বসম্পন্ন সিগারেট খাওয়ার ফলে ঝুঁকি আরো বাড়তে পারে। পরিবেশ থেকে প্রাপ্ত তামাকজাত ধোঁয়া ও পরোক্ষ ধূমপানও সকল বয়সী ব্যক্তির ক্ষেত্রে ক্ষতিকর প্রভাব ফেলতে পারে।
গর্ভবতী নারীদের উপর তামাকের ব্যাপক ক্ষতিকর প্রভাব রয়েছে। ধূমপায়ী নারীদের ক্ষেত্রে গর্ভপাত ঘটার হার বেশি। এছাড়া গর্ভস্থ ভ্রূণেরও অনেক ক্ষতি করে যেমন অকালে শিশুর জন্ম হওয়া (প্রিম্যাচুর বার্থ), জন্মের সময় নবজাতকের ওজন আদর্শ ওজনের তুলনায় কম হওয়া (LBW) ও সাডেন ইনফ্যান্ট ডেথ সিন্ড্রোম (SIDS) এর হার ১.৪-৩% বেড়ে যায়।
অধূমপায়ীদের তুলনায় ধূমপায়ীদের ক্ষেত্রে যৌনমিলনের সময় লিঙ্গ উত্থানে অক্ষমতার সমস্যায় আক্রান্ত হওয়ার হার ৮৫% বেশি।
কিছুকিছু দেশ তামাকের ব্যবহার ও বিক্রয় কমানোর জন্য পদক্ষেপ নিচ্ছে। এছাড়া তামাকজাত পণ্যের মোড়কে সতর্কীকরণ বার্তা লেখার নিয়ম বাধ্যতামূলক করা হয়েছে। অধিকন্তু তামাকের উপর অতিরিক্ত কর আরোপ করে এর মূল্য বৃদ্ধির প্রয়াস চালানো হচ্ছে যা উন্নয়নশীল দেশগুলোতে কাজে আসবে বলে মনে করা হয়।
সিগারেটে প্রায় পঞ্চাশটিরও বেশি রাসায়নিক পদার্থ রয়েছে যারা মানব শরীরে ক্যান্সার সৃষ্টি করতে পারে।
তামাকে নিকোটিন নামে আরেকটি উপাদান আছে যা আসক্তি সৃষ্টির জন্য দায়ী। ধূমপান করলে নিকোটিন শারীরিক ও মানসিক নির্ভরশীলতা তৈরি করে। অনুন্নত দেশগুলোতে যে সিগারেট বিক্রয় করা হয় তাতে তামাকজাত উপাদান অনেক বেশি থাকে ফলে ঐসব অঞ্চলে ধূমপানজনিত ক্ষতি বা রোগসমূহ অনেক বেশি।


title: স্বাস্থ্যের উপর তামাকের প্রভাব

text:
তামাক ব্যবহারকারীদের একটি সাধারণ বিশ্বাস হলো সিগারেটের তুলনায় হুঁকায় ক্ষতি কম।
হুঁকায় থাকা অতিরিক্ত আদ্রতা থাকায় ধোঁয়া অপেক্ষাকৃত কম জ্বালা সৃষ্টি করে যার ফলে এটি কম ক্ষতিকর বলে একটি ভ্রান্ত ধারণা তৈরি হয় এবং স্বাস্থ্যঝুঁকি বিষয়ক উদ্বেগ কমে যায়।
মায়োক্লিনিকসহ আরো কিছু প্রতিষ্ঠানের চিকিৎসকগণ দাবি করেন যে হুঁকাসিগারেটের মতোই ক্ষতিকর।
বিশ্ব স্বাস্থ্য সংস্থা পরিচালিত এক গবেষণাতেও এর প্রমাণ পাওয়া যায়।
প্রত্যেকটি সেশনে গড়ে ৪০ মিনিট ধরে হুঁকা সেবন করা হয় এবং ৫০ থেকে ২০০ বার টানা হয় যাতে ০.১৫-০.৫০ লিটার ধোঁয়া ভিতরে প্রবেশ করে।
একঘণ্টার এক সেশনে যে পরিমাণ ধূমপান করা হয় তা একটি সিগারেটের তুলনায় ১০০-২০০ গুণ বেশি।
"জার্নাল অব পেরিওডন্টোলজি"-তে প্রকাশিত এক গবেষণায় দেখা যায় সাধারণ ধূমপায়ীর তুলনায় হুঁকা ব্যবহারকারীর মাড়ির সমস্যা ৩.৮ গুণ এবং অধূমপায়ীর তুলনায় ৫ গুণবেশি হয়।
মার্কিন পত্রিকা "ইউএসএ টুডে"প্রকাশিত প্রতিবেদন অনুযায়ী হুঁকা ব্যবহারকারীর ফুসফুস ক্যান্সারের সম্ভাবনা অধূমপায়ীর তুলনায় পাঁচগুণ বেশি।


title: স্বাস্থ্যের উপর তামাকের প্রভাব

text:
উনিশ শতকের শেষ দিকে সিগারেট তৈরির স্বয়ংক্রিয় যন্ত্রপাতি উদ্ভাবিত হওয়ার পর স্বল্প খরচে ব্যাপকহারে সিগারেট উৎপাদন শুরু হয়।তারপর এটি সমাজের অভিজাত ও কেতাদুরস্ত লোকদের মাঝে জনপ্রিয়তা পেতে শুরু করে। ১৯১২ সালে, আমেরিকান চিকিৎসক ড. আইজাক অ্যাডলার প্রথমবারের মতো ধূমপানের সাথে ফুসফুস ক্যান্সারের সম্পর্কের কথা বলেন।
১৯২৪ সালে অর্থনীতিবিদ আরভিং ফিশার "রিডার'স ডাইজেস্ট" পত্রিকায় ধূমপান বিরোধী একটা প্রবন্ধ লিখেছিলেন, সেখানে তিনি তামাক সম্পর্কে একটি গুরুত্বপূর্ণ কথা বলেছিলেন তা হলো..
""তামাক পুরাশরীরের স্থিতিস্থাপকতা কমিয়ে দেয়এবং এর মূল্যবান ক্ষমতা ও প্রতিরোধ শক্তিকে খর্ব করে... এটা নার্কোটিক পয়জন এর মতো কাজ করে, আফিমের মতো, এবং অ্যালকোহলের মতো, যদিও সাধারণত অল্প পরিমাণে।""
১৯২৯ সালে, ড্রেসডেন, জার্মানিরবিজ্ঞানী ফ্রিৎস লিকিন্টএকটি পরিসংখ্যানিক প্রমাণপত্র প্রকাশ করেন যার মাধ্যমে তিনি ফুসফুস ক্যান্সার ও তামাকের সম্পর্ক প্রতিষ্ঠা করেন।
প্রথম বিশ্বযুদ্ধের পূর্বে ফুসফুস ক্যান্সারকে বিরল একটি রোগ হিসেবে ভাবা হতো, এমনও হয়েছে যে অনেক চিকিৎসক তাঁর পেশাগত জীবনে একবারের জন্যেও এই রোগীর দেখা পাননি।


title: তামাক

text: তামাকের মূল নেশাদায়ক উপাদান নিকোটিন এক প্রকারের স্নায়ুবিষ (নিউরোটক্সিন), যা একধরণের অ্যাসিটাইলকোলিন রিসেপ্টরের (কোলিনার্গিক অ্যাসিটাইলকোলিন রিসেপ্টর) উপর কাজ করে। কিন্তু তামাকের ধোঁয়াতে নিকোটিন ছাড়াও নানা ক্যান্সারপ্রদায়ী পদার্থ থাকে, যেমন বেঞ্জোপাইরিন ইত্যাদি বহুচক্রী আরোমাটিক যৌগ। তামাক অত্যন্ত বিশাক্ত পদার্থ, একখানি সিগারেটে যতখানি তামাক আছে তা চিবিয়ে খেলে পুরপুরি শরীরে যদি প্রবেশ করত, তা থেকে দ্রুত মৃত্যু অনিবার্য। তবে ধুমপানের ফলেও ধীরে ধীরে আয়ু কমে আস্তে থাকে- শুধু ক্যান্সারের প্রবণতার জন্যেই নয়, হৃদরোগের জন্যেও বটে।


title: স্বাস্থ্যের উপর তামাকের প্রভাব

text:
তামাক মানুষের মস্তিষ্কের উপর বিরূপ প্রভাব ফেলতে পারে। মানুষের স্মৃতিশক্তি ও বোধশক্তি দুটিই কমে যেতে পারে। তামাক আলঝাইমার্স রোগের ঝুঁকি বাড়ায় বলে অনেকে মনে করে যদিও এ ব্যাপারে বেশ বিতর্ক আছে।
তামাককে ডিমেনশিয়া রোগের জন্যও দায়ী করা হয়।
কিশোর বয়সীদের স্মৃতিশক্তি ও বোধশক্তি কমিয়ে দেয়।
এমনকি মস্তিষ্ক ছোট হয়েও যেতে পারে(cerebral atrophy).
যারা কখনওই ধূমপান করে নি তাদের তুলনায় সাবেক ও বর্তমান ধূমপায়ীদের ক্ষেত্রে পারকিনসন'স ডিজিজে আক্রান্ত হওয়ার সম্ভাবনা কম লক্ষ করা যায়।
তবে এ ব্যাপারে বিজ্ঞানীগণ নিশ্চিত নন। তবে একদল গবেষক বিষয়টি এভাবে ব্যাখ্যা করেন যে, নিকোটিন মস্তিষ্কের ডোপামিনার্জিক সিস্টেমকে উদ্দীপ্ত করে যা এই রোগে ক্ষতিগ্রস্ত হয় এবং তামাকের অন্যান্য উপাদানগুলো মনোঅ্যামাইন অক্সিডেজ নামক এনজাইমকে নিবৃত করে যা ডোপামিনের ভাঙনের জন্য দায়ী।
অনেক ক্ষেত্রে নিকোটিন মস্তিষ্কে ক্যাফেইনের মতো কাজ করে। ধূমপান মনোযোগ বাড়াতে পারে বলে অনেকে দাবি করেন।
অধিকাংশ ধূমপায়ীকে হঠাৎ ধূমপান থেকে বিরত রাখলে কিছু উপসর্গ দেখা দেয় যেমন: অস্থিরতা, স্নায়ুবিক দৌর্বল্য, মুখ শুকিয়ে যাওয়া, হার্টবিট দ্রুত হয়ে যাওয়া ইত্যাদি।


title: স্বাস্থ্যের উপর তামাকের প্রভাব

text:
নিকোটিন সিগারেট ও অন্যান্য তামাকজাত পণ্যে পাওয়া যায় যা উদ্দীপক হিসাবে কাজ করে এবং তামাকের প্রতি আসক্তি তৈরিতে ভুমিকা রাখে।
তামাক সেবনের পর অধিকাংশ নিকোটিন পাইরোলাইজড হয় এবং অল্প পরিমাণ থেকে যায় যা মৃদু দৈহিক নির্ভরশীলতা ও মৃদু থেকে শক্তিশালী মানসিক নির্ভরশীলতা তৈরির জন্য যথেষ্ট। শরীরে ঠিক কী পরিমাণ নিকোটিন শোষিত হবে তা অনেক বিষয়ের উপর নির্ভর করে যেমন, তামাকের ধরণ, তামাক নিঃশ্বাসের সাথে গ্রহণ করা হচ্ছে কি না বা ফিল্টার ব্যবহার করা হচ্ছে কি না।
এছাড়া সিগারেটের ধোঁয়ার অ্যাসিটালডিহাইড থেকে হারমেন(একটি মনো-অ্যামায়িন অক্সিডেজ ইনহিবিটর) তৈরি হয় যা আসক্তিতে গুরুত্বপূর্ণ ভূমিকা রাখে।
নিকোটিনের উদ্দীপনার ফলে মস্তিষ্কের নিউক্লিয়াস অ্যাকামবেন্স থেকে ডোপামিন ক্ষরণ হয় যা আসক্তি তৈরিতে ভূমিকা রাখে।Henningfield ও Benowitz গবেষণা করে বলেন, নিকোটিন গাঁজা, ক্যাফেইন, ইথানল, কোকেন ও হেরোইনের চাইতে বেশি আসক্তিকর। তবে নিকোটিনের তুলনায় উপরোক্ত পদার্থগুলোর উইথড্রয়াল ইফেক্ট অনেক বেশি।
বর্তমানে যতজন ক্যানাডিয়ান ধূমপান করেন তার অর্ধেকই ধূমপান ছাড়ার চেষ্টা করেছেন।
ম্যাকগিল বিশ্ববিদ্যালয়ের অধ্যাপক জেনিফার ও'লাফলিনের মতে ধূমপান শুরুর পর আসক্তি সৃষ্টি হতে কমপক্ষে পাঁচ মাস সময় লাগে।
ইনজেকশনের পর নিঃশ্বাসের সাথে ধোঁয়া গ্রহণ দ্বিতীয় একটি সহজ মাধ্যম যার দ্বারা খুব দ্রুত ও সহজে কোন যৌগকে রক্তে পৌঁছানো যায়। এর মাধ্যমে কোনোপদার্থকে দশ সেকেন্ডের মধ্যে মস্তিষ্কে প্রেরণ করা যায়। এইজন্য অধিকাংশ ধূমপায়ী মনে করে যে তারা ধূমপান ত্যাগ করতে পারবে না। তবে যারা ধূমপান ত্যাগের চেষ্টা করে এবং একটানা তিন মাস নিকোটিন ছাড়া থাকতে পারে তারা বাকি জীবন ধূমপান ছাড়া থাকতে পারবে বলে মনে করা হয়।
যারা ধূমপান ছাড়ার চেষ্টা করে তাদের ডিপ্রেশনে আক্রান্ত হওয়ার সম্ভাবনা থাকে বিশেষত অল্পবয়সী তরুণদের এই প্রবণতা বেশি থাকে। সাম্প্রতিক গবেষণায় প্রতীয়মান যে, নিকোটিন অন্যান্য আসক্তিকর ড্রাগস যেমন কোকেন, হেরোইন ইত্যাদির মতো মস্তিষ্কের মেজোলিম্বিক পাথওয়েতে ডোপামিন লেভেল বাড়িয়ে দেয় ফলে নিকোটিন গ্রহণ একটি আনন্দময় প্রভাব ফেলে যা পুনরায় নিকোটিন গ্রহণে আগ্রহ বাড়িয়ে দেয়।
আরেকটি গবেষণায় দেখা যায়, ডোপামিন রিসেপ্টরের সক্রিয়তা বৃদ্ধির কারণে ধূমপায়ীদের ক্ষেত্রে অপেক্ষাকৃত বেশি রিয়াকশন টাইম ও স্মৃতিশক্তির সক্রিয়তা লক্ষ্য করা যায়।
উল্ল্যেখ্য, যদিও তামাক আসক্তির জন্য নিকোটিনকে দায়ী করা হয় তথাপি দেখা গেছে নিকোটিন এককভাবে প্রয়োগ করা হলে ততটা আসক্তিকর নয়।


title: এয়ার ওয়ান

text: এয়ার ওয়ান S.p.A., যা এয়ার ওয়ান “স্মার্ট ক্যারিয়ার” হিসেবে পরিচিত ছিল তা ছিল একটি ইতালীয় এয়ারলাইন । এটা আলিটালিয়া দ্বারা কম খরচে চালিত সাবসিডিয়ারি এয়ারক্রাফট হিসেবে পরিচালিত হত যার অপারেটিং স্থানগুলো ছিল ক্যাটানিয়া-ফনটানরোসা বিমানবন্দর, পালারমো ফ্যালকনি-বোর্সেলিনো বিমানবন্দর, পিসা বিমানবন্দর, ভেনিসের মার্কো পোলো বিমানবন্দর এবং ভেনোরা ভিলাফ্রাঙ্কা বিমানবন্দর; যখন তিরানা ছিলো এর ফোকাস শহর । “এয়ার ওয়ান” ইতালীয় এবং ইংরেজির একটি মিলিত শব্দ যার মানে হয় বক পাখি(এয়ারলাইনটির লোগোতে বক পাখি চিহ্নটি ব্যবহৃত হয়), যা বিমানসংস্থাটির কলসাইন হিসাবেও ব্যবহৃত হয় । আলিটালিয়ার সাথে একীভূত হওয়ার আগে, এয়ার ওয়ান ইতালি, ইউরোপ এবং উত্তর আমেরিকার মধ্যে ৩৬টি গন্তব্যস্থলের নেটওয়ার্কসহ ইতালির মধ্যে দ্বিতীয় বৃহত্তম বিমান পরিবহন সংস্থা ছিল । এর মূল ঘাঁটি রোমের লিওনার্দো দ্য ভিঞ্চি-ফিউমিসিনো বিমানবন্দর, মিলানের লিনেট বিমানবন্দর এবং তুরিন বিমানবন্দরে । এয়ার ওয়ান ২০১৪ সালের ৩০ অক্টোবর এর কার্যক্রম তার নিয়ন্ত্রক সংস্থা আলিটালিয়া এর কার্যক্রমের অংশ হিসেবে ইতিহাদ এয়ারওয়েজের সঙ্গে তার নতুন অংশীদারিত্বের উপর ভিত্তি করে বন্ধ করে । সকল রুটের ফ্লাইট বাতিল করা হয় অথবা আলিটালিয়ার নিজের দ্বারাই অধিগৃহীত হয় ।


title: এয়ার ইন্ডিয়া

text: এয়ার ইন্ডিয়া লিমিটেড সদর দপ্তর নিউ দিল্লির ইন্ডিয়ান এয়ারলাইনস হাউস। এয়ার ইন্ডিয়া ২০১৩ সালে মুম্বাইয়ের এয়ার ইন্ডিয়া বিল্ডিং থেকে দিল্লিতে তার সদর দফতর স্থানান্তরিত করে। পূর্ব সদর দপ্তর মেরিন ড্রাইভের একটি ২৩ তলা বিশিষ্ট টাওয়ার এবং এটি ১৯৯৩ সালের বোম্বে বোমা হামলার লক্ষ্য ছিল।ভারতীয় বিমান সংস্থার মধ্যে এই বিমান সংস্থা সবচেয়ে বেশি আন্তর্জাতিক বিম পরিচালনা করে।বিমান সংস্থাটি দেশের বাইরে লন্ডন, দুবাই, বার্লিন, প্যারিস, নিউ ইয়ারক, সিকাখো গুয়াংজু, ঢাকা, বেজিং, সাংহাই, ব্যাংক্ক , কুয়ালামপুর , সিঙ্গাপুর, সিডনি , দোহা কায়রো, রোম , মস্ক প্রভৃতি শহরে বিমান পরিচালনা করে।


title: এয়ার ওড়িশা

text: এয়ার ওড়িশা ভুবনেশ্বর শহরকে ভিত্তি করে ভারতীয় বিমান সংস্থা হিসাবে বিমান পরিচালনা শুরু করে, বিমান সংস্থা ১৩ ফেব্রুয়ারি ২০১২ সালে নির্ধারিত পরিসেবা চালাতে লাইসেন্স পায়। ভুবনেশ্বরের বিজু পাটনায়ক আন্তর্জাতিক বিমানবন্দরে বিমান সংস্থাটির সদর দপ্তর রয়েছে। মার্চ ২০১৭ সালে নির্ধারিত বিমান পরিচালানোর অনুমতি পেয়েছে এবং এইভাবে এটি একটি আঞ্চলিক বিমান সংস্থা হয়ে উঠেছে।


title: কোরিয়ান এয়ার

text: কোরিয়ান এ্যায়ার এর বৈশ্বিক প্রধান কার্যালয় দি কোরিয়ান এ্যায়ার অপারেশনস সেন্টার গোংহাই-ডং, গ্যাংসিও-গু সিউলে অবস্তিত। কোরিয়ান এ্যায়ার এটার অভ্যন্তরিন অফিস হিসাবে গিম্পো আন্তর্জাতিক এ্যায়ারপোর্টকে বেছে নিয়েছে যা সিউলে অবস্থিত। কোরিয়ান এ্যায়ারের কর্মচারীর সংখ্যা ১৬,৬২৩ জন (মার্চ ২০০৭ পর্যন্ত । উত্তর আমেরিকার ব্যবসা নিয়ন্ত্রনে জন্য সেখানকার সদর দপ্তর হিসাবে ওয়েস্টটেক, লস এঞ্জেল্স, যুক্তরাষ্ট এবং পরিবহন সেবার জন্য লস এঞ্জেল্স আন্তর্জাতিক এ্যায়ারপোর্ট , ওয়েস্টেস্টার, লসএ্ঞ্জেল্স ব্যবহার করেছে। কোরিয়ান এ্যায়ার সেবা ১১৪টি আন্তর্জাতিক গন্তব্য চলাচল করে ৫০ টি দেশে এবং ৬ টি মহাদেশে। এছাড়া ১৩টি অভ্যন্তরিন পথে দক্ষিণ কোরিয়ার ভেতরে চলাচল করে।


title: অ্যালায়েন্স এয়ার (ভারত)

text:
এয়ার ইন্ডিয়া রিজনাল হলো ভারতের একটি স্বল্প খরচের বিমান পরিষেবা প্রদানকারী সংস্থা। এটি এল্যায়েন্স এয়ার নামে ১৯৯৬ সালে গঠিত হয় এয়ার ইন্ডিয়ার সহযোগি হিসাবে।
বর্তমানে এই সংস্থার বিমান বহরে ১৭ টি বিমান রয়েছে। বিমানগুলি ৭০ ও ৪৮ আসন বিশিষ্ট। এর সদর দপ্তর দিল্লিতে অবস্থিত। এই বিমান সংস্থা ৩৪ টি গন্তব্যস্থলে বিমান চালায়।


title: হাইনান এয়ারলাইন্স

text: হাইনান এয়ারলাইন্স এবং এইচএনএ গ্রুপ এর সদর দপ্তর হাইনান রাজ্যের হাইকোতে এইচএনএ বিল্ডিংয়ে অবস্থিত । কোম্পানিটির অন্যান্য শাখা অফিস চীনের প্রধান প্রধান শহর যেমন বেইজিং, সাংহাই ইত্যাদি স্থানে অবস্থিত । পূর্বে সংস্থাটির সদর দপ্তর অন্যত্র অবস্থিত ছিল ।


title: এয়ার ফ্রান্স

text: এয়ার ফ্রান্স আনুষ্ঠানিকভাবে সোসাইটি এয়ার ফ্রান্স, এয়ারফ্রান্স হিসেবে প্রচলিত, ফ্রান্স পতাকাবাহী বিমান সংস্থা যার প্রধান সদর দপ্তর ফ্রান্সের ট্রেম্বলিতে (প্যারিসের দক্ষিনে) অবস্থিত । এটা এয়ার ফ্রান্স-কেএলএম গ্রুপের একটি সম্পুরক এবং স্কাইটিম গ্লোবাল এয়ারলাইন জোটের একটি প্রতিষ্ঠাতা সদস্য । ২০১৩ সালের হিসাবে এয়ার ফ্রান্স ফ্রান্সের ৩৬টি গন্তব্যস্থলে চলাচল সুবিধা দেয় এবং এবং বিশ্বব্যাপী ৯৩ টি দেশে ১৬৮টি গন্তব্যস্থলে যাত্রী ও মালামাল পরিবহন সেবা পরিচালনা করে এবং ২০১১ সালে ৫৯,৫১৩,০০০ জন যাত্রী বহন করে । এয়ার ফ্রান্স এর কর্পোরেট হেডকোয়ার্টার পূর্বে যা প্যারিসের মন্টপারন্যাসিতে ছিল তা বর্তমানে প্যারিস-চার্লস দ্য গল বিমানবন্দর, প্যারিসের উত্তরে অবস্থিত ।


title: ইতালির শহর

text: তুরিন ইতালির উত্তরাংশের আল্পস পর্বতময় পিয়েদমন্ত অঞ্চলের শহর। এখানে প্রায় ১০ লক্ষ লোকের বাস। ১৯শ শতকে ইতালিকে বিদেশী শক্তির নিয়ন্ত্রণ থেকে মুক্ত করে এক জাতি হিসেবে প্রতিষ্ঠা করতে যে রাজনৈতিক দলটি কাজ করছিল, তাদের কেন্দ্র ছিল এই তুরিন শহর। ২য় বিশ্বযুদ্ধের পর ইতালির অর্থনীতির পুনরুজ্জীবনে তুরিন বিরাট ভূমিকা রাখে। এখানে ফিয়েট গাড়ি কোম্পানির সদর দপ্তর অবস্থিত।


title: আন্তর্জাতিক পরমাণু শক্তি সংস্থা

text: আইএইএ-এর সদর দপ্তর অস্ট্রিয়ার ভিয়েনাতে অবস্থিত। এর দুইটি আঞ্চলিক দপ্তর রয়েছে, এর একটি কানাডার টরন্টোতে এবং অন্যটি জাপানের টোকিওতে। এছাড়া নিউ ইয়র্ক এবং জেনেভাতে দুইটী মৈত্রী অফিস রয়েছে। আইএইএ তিনটি ল্যাবরেটরিতে গবেষণা কার্যক্রম পরিচালনা করে; এগুলো ভিয়েনা, সাইবার্সডোর্ফ এবং মোনাকোতে অবস্থিত।


title: এয়ার নিউজিল্যান্ড

text:
এয়ার নিউজিল্যান্ড এর প্রধান কার্যালয়টি নিউজিল্যান্ড এর অকল্যান্ড সিটিতে অবস্থিত৷ এটি একটি ছয় তলা ভবন৷
এয়ার নিউজিল্যান্ড এর উল্লেখযোগ্য অপারেশনাল সাবসিডিয়ারিগুলো হচ্ছে- এয়ার নিউজিল্যান্ড কার্গো, এয়ার নেলসন এবং মাউন্ট কুক এয়ারলাইন৷
এয়ার নিউজিল্যান্ড এর উল্লেখযোগ্য টেকনিক্যাল সাবসিডিয়ারিগুলো হচ্ছে- এয়ার নিউজিল্যান্ড এঞ্জিনিয়ারিং এবং ক্রিস্টচার্চ এঞ্জিন সেন্টার৷
এয়ার নিউজিল্যান্ড এবং এর অধীনস্থ সাবসিডিয়ারিগুলো ২১ টি অভ্যন্তরীণ গন্তব্যস্থল এবং ১৯ টি দেশের ৩১ টি আন্তর্জাতিক গন্তব্যস্থলে এর বিমানসমূহ পরিচালনা করে থাকে৷


title: রোযা

text:
রমজানের একটি বিশেষ ফজিলত বা মাহাত্ম হচ্ছে,এই পবিত্র রমজান মাসে আল কোরআন অবতীর্ণ হয়েছে। রমজান মাসের রোজা মানুষকে পাপ-পঙ্কিলতা থেকে মুক্তি দেয়,মানুষের কুপ্রবৃত্তি ধুয়ে মুছে দেয় এবং আত্মাকে দহন করে ঈমানের শাখা প্রশাখা সঞ্জিবীত করে। সর্বোপরি আল্লাহ রাব্বুল আলামিনের নৈকট্য ও সন্তুষ্টি লাভ করা যায়। এই মর্মে মহানবী (সা) ইরশাদ করেছেন,
রোজার কিছু মৌলিক আচার আছে। যা ফরজ বলে চিহ্নিত। সুস্থ-সবল প্রাপ্তবয়স্ক মুসলিমকে অবশ্যই রোজা রাখতে হবে। কিন্তু শারীরিক অসমর্থতার কারণে সে এ দায়িত্ব থেকে আপাতভাবে মুক্তি পেতে পারে। এর প্রতিবিধানে রয়েছে কাজা ও কাফফারার বিধান। নিচে রোজার ফরজ ও শর্তগুলো দেওয়া হলো-


title: বিভিন্ন ধর্মে উপবাস

text:
রোজা বা উপবাস একটি ধর্মীয় বিধান। ইসলাম ধর্মে রমজান মাসের রোজা বা উপবাস সর্বব্যাপী পরিচিতি পেলেও অন্যান্য ধর্মেও উপবাসের বিধান রয়েছে।
ইসলামের পঞ্চস্তম্ভের চতুর্থ স্তম্ভ রোজা বা উপবাস। পবিত্র রমজান মাসে সারা জাহানের মুসলমানগণ রোজাব্রত পালন করে থাকেন। ইসলাম ধর্মে রামাদান মাসে ফজর থেকে মাগরিব পর্যন্ত পূর্নবয়স্ক সুস্থ সবল নারী-পুরুষের জন্য বাধ্যতামুলক। রোজা পালন সময়ে কোন প্রকার খাদ্য গ্রহন এবং পান সম্পূর্নরূপে নিষিদ্ধ। আল কোরআনে বলা হয়েছে সাওম বা রোজা পালনের মাধ্যমে মুসলমানগণ তাকওয়া অর্জন করে। বিশ্বাস করা হয় রোজা মানুষকে আত্মশুদ্ধি অর্জনে সাহায্য করে এবং পাপ প্রবৃত্তি থেকে দূরে রাখে। মুসলমানেরা বিশ্বাস করেন রোজা শুধু খাবার ও পানীয় বর্জন নয়। রোজা হচ্ছে কথা ও কর্মে মিথ্যা পরিহার করা, অশোভনীয় ভাষা পরিহার, ঝগড়া ফ্যাসাদ এবং কুপ্রবৃত্তি ও খারাপ চিন্তা থেকে দূরে থাকাই রোজা। তাই সব কিছু মিলিয়ে রমজান মাসে প্রকৃত মুসলমানগণ নিজেদের নৈতিক চরিত্র এবং অভ্যাষের উন্নতি সাধনে কাজ করে চলেন।


title: রমযান

text: রমযান ( "রমদ্বান", ) হল ইসলামিক বর্ষপঞ্জিকা অনুসারে নবম মাস, যে মাসে বিশ্বব্যাপী মুসলিমগণ ইসলামিক উপবাস সাওম পালন করে থাকে। রমজান মাসে রোজাপালন ইসলামের পঞ্চস্তম্ভের মধ্যে তৃতীয়তম। রমজান মাস চাঁদ দেখার উপর নির্ভর করে ২৯ অথবা ত্রিশ দিনে হয়ে থাকে যা নির্ভরযোগ্য হাদীস দ্বারা প্রমাণিত। এ মাসে প্রত্যেক প্রাপ্তবয়স্ক মুসলিম ব্যক্তির উপর সাওম পালন ফরয, কিন্তু অসুস্থ, গর্ভবতী, ডায়বেটিক রোগী, ঋতুবর্তী নারীদের ক্ষেত্রে তা শিথিল করা হয়েছে। রোজা বা সাওম হল সুবহে সাদিক থেকে সুর্যাস্ত পর্যন্ত সকল প্রকার পানাহার, পঞ্চইন্দ্রিয়ের দ্বারা গুনাহের কাজ এবং (স্বামী-স্ত্রীর ক্ষেত্রে) যৌনসংগম থেকে বিরত থাকা। এ মাসে মুসলিমগণ অধিক ইবাদত করে থাকেন। কারণ অন্য মাসের তুলনায় এ মাসে ইবাদতের সওয়াব বহুগুণে বাড়িয়ে দেওয়া হয়। এ মাসের লাইলাতুল কদর নামক রাতে কুরআন নাযিল হয়েছিল, যে রাতকে আল্লাহ তাআলা কুরআনে হাজার মাস অপেক্ষা উত্তম বলেছেন। এ রাতে ইবাদত করলে হাজার মাসের ইবাদতের থেকেও অধিক সওয়াব পাওয়া যায়। রমজান মাসের শেষদিকে শাওয়াল মাসের চাঁদ দেখা গেলে শাওয়াল মাসের ১ তারিখে মুসলমানগণ ঈদুল-ফিতর পালন করে থাকে যেটি মুসলমানদের দুটি প্রধান ধর্মীয় উৎসবের মধ্যে একটি।


title: রোযা

text: বিনা কারণে রোজা ভঙ্গ করলে তাকে অবশ্যই কাজা-কাফফারা উভয়ই আদায় করা ওয়াজিব। যতটি রোজা ভঙ্গ হবে, ততটি রোজা আদায় করতে হবে। কাজা রোজা একটির পরিবর্তে একটি অর্থাৎ রোজার কাজা হিসেবে শুধু একটি রোজাই যথেষ্ট। কাফফারা আদায় করার তিনটি বিধান রয়েছে।যেসব কারণে রমজান মাসে রোজা ভঙ্গ করা যাবে কিন্তু পরে কাজা করতে হয় তা হচ্ছে


title: সালাহউদ্দিন

text: ফররুখশাহকে সিরিয়ার দায়িত্বে রেখে ১১৮১ সালের শুরুতে সালাহউদ্দিন কায়রোতে ফিরে আসেন। আবু শামার বর্ণনা অনুযায়ী তিনি মিশরে রমজানের রোজা রাখতে চাইছিলেন এবং গ্রীষ্মে হজের জন্য মক্কায় যেতে চাইছিলেন। অজ্ঞাত কারণে তিনি তার পরিকল্পনা বদলান এবং জুন মাসের দিকে [[নীল নদ|নীল নদের]] অঞ্চলে পরিদর্শনে বের হন। এখানে তিনি পুনরায় বেদুইনদের সাথে কঠিন অবস্থার মুখোমুখি হন। তিনি তাদের দুই তৃতীয়াংশ জায়গির অপসারণ করেন যাতে ফায়ুমের জায়গিরদের ক্ষতিপূরণ দেয়া যায়। এছাড়াও বেদুইনরা ক্রুসেডারদের সাথে ব্যবসা করার দায়ে অভিযুক্ত ছিল। শস্য বাজেয়াপ্ত করা হয় এবং তাদেরকে পশ্চিমে বসতি সরিয়ে নিতে বাধ্য করা হয়। পরবর্তীতে আইয়ুবী যুদ্ধজাহাজ নদীপথে বেদুইন জলদস্যুদের উপর আক্রমণ করে।


title: আলিঙ্গন

text: কিছু সংস্কৃতি যেমনঃ নামিবিয়ার হিম্বা জনগণ আলিঙ্গনকে ভালোবাসা, স্নেহের প্রতীক হিসেবে ব্যবহার করে না। ইসলামের রোজা রাখার মাস রমজানের পরে আলিঙ্গন করা হালাল। কিন্তু যদি কামোবাসনার উদ্দেশ্যে এই আলিঙ্গন করা হয়, তবে তা হারাম (পাপ)।


title: কুরআনের সমালোচনা ও খণ্ডন

text: মুসলিমদের জন্য রমজান মাসের প্রতিদিন ভোর থেকে সূর্যাস্ত পর্যন্ত রোজা রাখার বিধান আছে। উপযুক্ত কারণ ছাড়া, এ বিধান অনাদায় রাখা গুরুতর পাপ।


title: ইসলামী যৌন আইনশাস্ত্র

text: রমজান মাসে ধর্মীয় উপবাস বা রোজার সময় যৌনসঙ্গম নিষিদ্ধ, এ সময় যৌনসঙ্গম করলে বা কোন কারণে বীর্যপাত ঘটালে রোজা নষ্ট হয়ে যাবে। যৌন উত্তেজনা বশত: বীর্য-তরল বা কামঃরস নির্গত হলে রোজা ক্ষতিগ্রস্থ হবে। তবে রোজাবিহীন অবস্থায় রাত্রিকালীন সময়ে তা নিষিদ্ধ নয়।


title: শাওয়াল

text: শাওয়াল (আরবী: شوّال ) ইসলামি বর্ষপঞ্জির দশম মাস। শাওয়ালের প্রথম দিনটি ঈদ-উল-ফিতর হিসেবে উদযাপিত হয়। ইসলামের প্রচলিত বিধান মতে, শাওয়াল মাসে ৬টি রোজার যথেষ্ট পূণ্য রয়েছে। তাই অনেক ধর্মপ্রাণ মুসলমানই রমজানের রোজা পালন শেষে, শাওয়াল মাসেও ছয়টি রোজা রেখে থাকেন অতিরিক্ত পূণ্যপ্রাপ্তির আশায়। তবে শাওয়াল মাসের প্রথম দিন অর্থাৎ ঈদ-উল-ফিতরের দিন রোজা রাখা ইসলামে নিষিদ্ধ, তাই ঐ দিন বাদে এই রোজাগুলো রাখার নিয়ম।


title: মসজিদ

text: ইসলামের পবিত্র মাস রমজানে মুসলমানেরা দিনের বেলায় রোজা রাখে। তাই অনেক মসজিদে সূর্যাস্তের পর মাগরিব নামাজের শেষে ইফতারের আয়োজন থাকে। এই ইফতারের খাদ্য সাধারণত এলাকার জনসাধারণ নিয়ে আসে এবং একত্রে বসেই খাওয়া দাওয়া হয়। রমজানে দান-খয়রাত করা আনেক ফজিলতপূর্ণ বলে অনেকেই মসজিদে অর্থ দান করে এবং তা দিয়ে গরীব দুঃস্থদের জন্য সেহেরী ও ইফতারের আয়োজন হয়।


title: উদক বাদ্য

text: উদক বাদ্য হল এক ধরনের ভারতীয় বাদ্যযন্ত্র। ধারণা করা হয় এই যন্ত্র জল তরঙ্গ বা এর মতই। এই যন্ত্রকে মধ্যযুগীয় বাদ্যযন্ত্র গ্রন্থে "ঘন বাদ্য" (ডায়াফোনিক বাদ্যযন্ত্র যেখানে কোন একটি পৃষ্ঠকে আঘাত করার মাধ্যমে শব্দ উৎপাদিত হয়) এর অধীনে শ্রেণীকরণ করা হয়েছেi বাৎসায়নের "কামসূত্র" সহ সপ্তদশ শতকের "সঙ্গীতা পারিজাত" গ্রন্থে এই যন্ত্রের উল্লেখ রয়েছে। এই যন্ত্র বাজানোর কৌশল নারীর শেখা উচিত এরূপই এক কলা ছিল এবং তা চৌষট্টি কলার অন্তর্ভুক্ত ছিল।


title: নেপাল

text:
নেওয়ারী সঙ্গীতে ঐকতান সৃষ্টির জন্য বিভিন্ন ধরনের বাদ্যযন্ত্র ব্যবহৃত হয়, অধিকাংশই বাজাতে হয় ঘষে ঘষে, তবে বাঁশি ও বাঁশিজাতীয় আরো কিছু বাদ্যযন্ত্র রয়েছে। তারযুক্ত বাদ্যযন্ত্র খুব কম ব্যবহৃত হয়। সঙ্গীত রয়েছে বিভিন্ন ব্যঞ্জনার, যা ভিন্ন ভিন্ন ঋতু এবং উৎসবকে মূর্ত করে তোলে। যেমন, "পাহান চারে" সঙ্গীত পরিবেশিত হয় অত্যন্ত দ্রুত লয়ে এবং "ডাপা" সঙ্গীত পরিবেশিত হয় খুব ধীর লয়ে। কিছু বাদ্যযন্ত্র আছে যেগুলো শুধুমাত্র যন্ত্রসঙ্গীতেই ব্যবহৃত হয়, যেমন- "ধিমাই" ও "ভুসিয়া"। "ধিমাই" বাজে সবচেয়ে উচ্চগ্রামে। পাহাড়গুলোতে ভিন্ন ভিন্ন জনগোষ্ঠীর নিজস্ব সঙ্গীত রয়েছে, "লোকগীত" বা "লোক দোহারী" অত্যন্ত জনপ্রিয়। লোকগাঁথা নেপালী সমাজ ও সংস্কৃতির সাথে ওতপ্রোতভাবে মিশে আছে। চিরায়ত লোকগল্পগুলোর মূলে রয়েছে দৈনন্দিন বাস্তবতা, প্রেম-ভালবাসা, যুদ্ধ-বিগ্রহ, দানব, দেবতা যার মধ্য দিয়ে প্রকাশ পায় প্রচলিত বিশ্বাস ও সংস্কৃতি। অনেক নেপালী লোককাহিনী গান ও নাচ সহযোগে পরিবেশিত হয়।
বন্যপ্রাণী বৈচিত্র্যা নেপালের একটি উল্লেখযোগ্য বৈশিষ্ঠ ।অত্যন্ত ঠান্ডা থেকে উষ্ণপ্রধান আবহাওয়ার তারতম্যের জন্য ,নেপালে উদ্ভিদ ও প্রাণীজগতে এক বিরাট বিভিন্নতা বা বৈচিত্র আছে। বন্যপ্রাণী পর্যটন এই দেশের অন্যতম পর্যটন।
এখানে কিছু বন্যপ্রাণী আছে যা একমাত্র নেপালে দেখা যায় যেমন স্পিনি ব্যাব্লার। নেপালেই বিভিন্ন প্রজাতির রডোডেন্ড্রন দেখা যায়। নেপালে বন্যপ্রাণী সংরক্ষণের জন্য অনেকগুলি জাতীয় উদ্যান স্থাপন করা হয়। যার মধ্যে গুরত্বপূর্ণ ওয়ার্ল্ড হেরিটেজ সাইট হল সাগরমাতা রাষ্ট্রীয় উদ্যান ও চিতোয়ান রাষ্ট্রীয় উদ্যান
নেপাল থেকে প্রকাশিত কয়েকটি পত্রিকার নামঃ কান্তিপুর ন্যাশনাল ডেইলি নেপাল সমাচারপত্র হিমালয়ান টাইমস কাঠমন্ডু পোস্ট রাজধানী ডেইলী বুধবার সাপ্তাহিক জন আস্থা সপ্তাহিক


title: বাদ্যযন্ত্র

text: বাদ্যযন্ত্র হল এমন একপ্রকার যন্ত্র যা এমনভাবে তৈরি বা সংস্কার করা হয়েছে যাতে তা সুর বা সুরেলা শব্দ সৃষ্টি করতে পারে এবং গানের সহায়ক হিসেবেও ব্যবহৃত হয়। অর্থগত দিক থেকে বিবেচনা করলে দেখা যায়, যেকোনো বস্তু যা শব্দ সৃষ্টি করতে পারে, তাকেই আমরা বাদ্যযন্ত্র হিসেবে ব্যবহার করতে পারি। বাদ্যযন্ত্র মানব সভ্যতার উদয়লগ্ন থেকেই প্রচলিত, সময়ের সাথে সাথে তাদের রূপভেদ হয়েছে শুধু। প্রাচীন বাদ্যযন্ত্রসমূহ ব্যবহৃত হতো মূলত বিভিন্ন ধর্মীয় ও প্রথাগত আচার-অনুষ্ঠানে। তখন সেগুলো ব্যবহৃত হতো একেকটা একেক অনুষ্ঠান উপলক্ষে। ধীরে ধীরে সংস্কৃতির বিকাশ হয় এবং মানুষ বাদ্যযন্ত্রসমূহের যৌগিক ও মিলিত ব্যবহার শুরু করে বিনোদনের জন্য। এই সময় থেকেই বাদ্যযন্ত্রের প্রয়োগ ভিন্নতর হয়।


title: ডাইভারজেন্স

text: উদাহরণ হিসেবে বাতাসের কথা বলা যেতে পারে। ধরা যাক বাতাস উষ্ণ বা শীতল হচ্ছে। এর সাথে সংশ্লিষ্ট ভেক্টর ক্ষেত্র হচ্ছে কোন বিন্দুতে বহির্মুখী বা অন্তর্মুখী বাতাসের বেগ। বাতাস গরম হতে থাকলে প্রসারিত হবে এবং চারদিকে ছড়িয়ে পড়বে। গতি বহির্মুখী হওয়ায় এই অঞ্চলের যেকোন বিন্দুতে বেগের ডাইভারজেন্স হবে ধনাত্মক। কারণ অঞ্চলটি উৎস তথা সোর্স হিসেবে কাজ করছে। অন্যদিকে বাতাস ঠাণ্ডা হতে থাকলে সংকুচিত হবে, এতে সেই অঞ্চলের কোন বিন্দুতে বেগের ডাইভারজেন্স হবে ঋণাত্মক এবং অঞ্চলটি বিবেচিত হবে সিংক তথা নিমজ্জনস্থল হিসেবে। সোর্সের বাংলা উৎসস্থল করা হলে সিংকের বাংলা করা যেতে পারে লক্ষ্যস্থল।


title: অশনাক্ত উড়ন্ত বস্তু

text: অব্যাখ্যাত আকাশীক পর্যবেক্ষণ ইতিহাস জুড়ে প্রতিবেদন করা হয়েছে। এদের মধ্যে কিছু ছিল নিঃসন্দেহে প্রাকৃতিক জ্যোর্তিবিদ্যা সংক্রান্ত : ধূমকেতু, উজ্জ্বল উল্কা, একটি বা পাঁচটি গ্রহ যা খালি চোখে দেখা যায়, যুক্ত গ্রহীক, অথবা বায়ুমন্ডলীয় দৃষ্টিবিভ্রন্ত আলোমালা যেমন প্রতিসূর্য (Parhelia) এবং লেন্স অকৃতির মেঘমালা। একটি উদাহরণ যেমন হ্যালির ধূমকেতু, যেটি চীনের জ্যোর্তির্বিজ্ঞানীরা সম্ভবত খ্রীষ্ট্পূর্ব ২৪০ বছর অথবা ৪৬৭ বছর আগে প্রথম রেকর্ড করে ছিল। যাইহক, তাদের প্রকৃত কারণ ইতিহাস জুড়ে অপ্রাকৃতিক, স্বর্গদূত, অথবা অন্যান্য ধর্মীয় পূবাভাস বলে মনে করেছে। মধ্যে যুগে কিছু বস্তু চিত্রাঙ্গণ করা হয়েছে যা দেখলে মনে হতে পারে অনুরুপ আকষণীয় UFO । মধ্যে যুগে এবং নবযুগের অভ্যুদয়ে সময় এমন অন্যান্য চিত্রাঙ্গণ গুলোকে ইতিহাসবিদরা প্রায়ই ধর্মীয় প্রতিক হিসেবে চিহ্নিত করতো। সেন কুও (১০৩১–১০৯৫), চীন সরকারের একজন পন্ডিত ব্যক্তি, বহুবিদ্যাজ্ঞ, আবিস্কারক, তিনি অশনাক্ত উড়ন্ত বস্তুর সম্বন্ধে তার লেখা "Dream Pool Essays"(১০৮৮) বইতে একটি জীবন্ত অণুচ্ছেদ লিখে ছিলেন। ১১তম শতাব্দীতে আনহুই এবং জিয়াংসু (বিশেষভাবে Yangzhou শহর) নামের দুই জন প্রত্যক্ষদশীর প্রমাণ লিপিবদ্ধ করা হয়েছিল। তারা রাত্রি বেলা একটি দরজা বিশিষ্ট উড়ন্ত বস্তু দেখেছিল যার দরজার অভ্যন্তরীণ থেকে আগতো উজ্জল আলো গাছগুলি থেকে ছায়া দূর করে প্রায় দশ মাইল ব্যাসার্ধ জায়গা জুরে আলোকিত করেছিল এবং প্রচণ্ড গতিতে তার নিজ স্থান থেকে উডায়ন করতে সক্ষম হয়েছিল।দ্বিতীয় বিশ্বযুদ্ধের দিকে থেকে UFO দেখা শুরু হয়েছিল, একজন বিখ্যাত মার্কিন ব্যবসায়ী ক্যননেথ আরনোড এর মধ্যে ২৪শে জুন ১৯৪৭ থেকে, যখন তার ব্যক্তিগত প্লেন ওয়াশিংটন এর রাইনার পর্বতমালা কাছে দিয়ে উড়ছিল। সে বলেছিলেন, নয়টা অতি উজ্জ্বল বস্তু রাইনারের দিকে মুখ করে উল্ট পাশে উড়ছিল। যদিও অনুরুপ বস্তু ১৯৪৭ সালে আমেরিকাতে আরো দেখা গিয়েছিল।এমন উড়ন্ত বস্তুু বর্তমানে দেখাগেছে বলে জানা গেছে।


title: জীবন

text: একটি বাস্তুতন্ত্রের সবচেয়ে নিষ্ক্রিয় উপাদান হল জীবন ধারণের জন্য বাহ্যিক ও রাসায়নিক উপাদান যেমন—শক্তি (সূর্যালোক বা রাসায়নিক শক্তি), পানি, তাপমাত্রা, বায়ুমণ্ডল, মাধ্যাকর্ষণ, পুষ্টি, এবং অতিবেগুনী সূর্য বিকিরণ হতে সুরক্ষা। অধিকাংশ বাস্তুতন্ত্রে, এই পরিবেশ দিনের বিভিন্ন সময় পরিবর্তীত হয় এবং এক মৌসুমে থেকে পরবর্তী মৌসুমে পরিবর্তীত হয়। তাই বেশীরভাগ বাস্তুতন্ত্রের মধ্যে বেঁচে থাকার জন্য, জীবের একটি পরিবর্তনশীল পরিবেশে টিকে থাকার সক্ষমতা অর্জন করতে হয়, যা "সহনশীলতার পরিসীমা" বলে। এই সীমার বাইরে অংশ হল "শারীরবৃত্তীয় চাপের অঞ্চল," যেখানে বেঁচে থাকা এবং প্রজনন করা সম্ভাব্য কিন্তু জীবের অনুকূলে নয় এটি। এই  সীমার বাইরে অংশ হল "অসহিষ্ণু অঞ্চল", যেখানে এই জীবের বেঁচে থাকা ও প্রজনন অস্বাভাবিক কিংবা অসম্ভব। যে সকল জীবের সহনশীলতার পরিসীমার অংশটি অনেক বেশি সেগুলো ব্যাপক পরিসরে ছড়াতে পারে কম সহনশীলতার পরিসীমার জীবদের তুলনায়।


title: সঞ্চালন (ওষুধ)

text: ভেক্টর মেকানিক্যাল (যান্ত্রিক) বা বায়োলজিক্যাল হতে পারে। একটি মেকানিক্যাল ভেক্টর কোন সংক্রমিত রোগের জীবাণু এর শরীরের বাইরের অংশ দ্বারা উত্তোলন করে নিষ্ক্রিয়ভাবে তা ছড়িয়ে দেয়। মেকানিক্যাল ভেক্টরের একটি উদাহরণ হল মাছি যা গোবরের উপর বসলে মল থেকে ব্যাকটেরিয়া এর উপাঙ্গে লেগে যায় এবং পরিবেশনকৃত খাবারের উপর পুনরায় বসে খাবারে জীবাণু ছড়ায়। জীবাণু কখনো মাছির শরীরের ভেতর প্রবেশ করে না। অন্যদিকে বায়োলজিক্যাল ভেক্টর জীবাণুকে শরীরের ভেতর আশ্রয় দেয় এবং সষ্ক্রিয়ভাবে যেমন- কামড়ের মাধ্যমে অন্য বাহকের মধ্যে স্থানান্তরিত করে। বায়োলজিক্যাল ভেক্টরগুলো ভয়াবহ রক্তরোগ যেমন– ম্যালেরিয়া, ভাইরাসঘটিত মস্তিষ্কপ্রদাহ, চাগাস রোগ, লাইম রোগ এবং আফ্রিকান স্লিপিং সিকনেস এর জন্যে দায়ী। যদিও সব নয় তবে অধিকাংশ বায়োলজিক্যাল ভেক্টরগুলোই আর্থ্রোপোডা পর্বের প্রাণী যেমন– মশা, এঁটেল পোকা, মাছি এবং উকুন। জীবাণুদের জীবনচক্র সম্পন্ন করতেও কখনো কখনো ভেক্টরের প্রয়োজন পড়ে। ভেক্টরবাহিত রোগের সংক্রমণ নিয়ন্ত্রন করাও জন্যে একটি সাধারণ কৌশল হল ভেক্টরগুলোকে ধ্বংস করে জীবাণুদের জীবনচক্র ব্যাহত করা।


title: জনপ্রিয় সঙ্গীত

text: ২০০০-এর দশকে, সঙ্গীত এবং ডিজিটাল শব্দ ফাইল হিসাবে শব্দের অংশের সঙ্গে শব্দের অংশের মিলবন্ধন এবং এভাবেই সঙ্গীত একটি দেশ বা অঞ্চল থেকে অন্য অঞ্চলে বিস্তার সহজ হয়েছে। কিছু সংগীত ফরম বিশ্বব্যাপী জনপ্রিয় হয়ে উঠেছে এবং অন্যরাও তাদের সংস্কৃতিতে ব্যাপক আগ্রহী হচ্ছে।বাদ্যযন্ত্রের সংমিশ্রনের মাধ্যমে, নতুন জনপ্রিয় সংগীত ফরমগুলি একটি বিশ্বব্যাপী সংস্কৃতির আদর্শকে প্রতিফলিত করার জন্য তৈরি করা হয়।উদাহরণ হিসেবে আফ্রিকা, ইন্দোনেশিয়া এবং মধ্যপ্রাচ্যের দেশগুলো প্রদর্শন করে কিভাবে পশ্চিমা পপ সঙ্গীত স্থানীয় বাদ্যযন্ত্র ঐতিহ্যের সাথে নতুন সংকর শৈলী তৈরি করতে পারে।


title: বাদ্যযন্ত্র

text: বাদ্যযন্ত্রের শ্রেণিবিভাগ তার নিজগুণেই একটি শৃঙ্খলা। বহু বছর ধরে বাদ্যসমূহের নানা প্রক্রিয়ার শ্রেণিবিভাগ করা হয়ে এসেছে। বাদ্যযন্ত্রের শ্রেণিবিন্যাস নির্ভর করে তাদের সুরের কার্যকরি পাল্লা, তাদের গঠন উপাদানের বিশিষ্ট্য, তাদের আকার প্রভৃতির উপর। তবে সবচেয়ে বেশি প্রচলিত একাডেমিক প্রক্রিয়া হলো "Hornbostel-Sachs" , যাতে শ্রেণিবিন্যাস করতে বাদ্যযন্ত্রসমূহের শব্দ উৎপন্ন করার প্রক্রিয়া বা মাধ্যম বিচার করা হয়। বাদ্যযন্ত্রের উপরে প্রাতিষ্ঠানিক শিক্ষণের নাম "বাদ্যবিজ্ঞান"।


title: জঁ পিয়াজে

text:
কোন কিছুকে সাংকেতিক ভাবে প্রকাশ করাই হলো প্রতীক। কুকুরের একটি চিত্র, একটি লিখিত বা কথিত শব্দ (কুকুর) প্রকৃত কুকুরের প্রতীক। ভাষা ব্যবহার প্রতীকের প্রকৃষ্ট উদাহরণ। প্রতীক ব্যসহারের অন্য উদাহরণ হলো সৃজনাত্মক ক্রীড়া, যেখানে কাগজকে থালা অথবা বাক্সকে টেবিল ইত্যাদি ভাবা হয়। বয়স্ক ব্যক্তিরা প্রতীক ব্যবহারের মাধ্যমে চিন্তন প্রক্রিয়া সম্পাদন করে, শিশুরাও প্রকৃত বস্তুর অনুপস্থিতিতে প্রতীক ব্যবহার করে চিন্তা করতে পারে। প্রতীক ব্যবহারের সংগে সংগে অতীত এবং ভবিষ্যতের বোধও জন্ম লাভ করে। কোন শিশু মায়ের জন্য কাঁদতে থাকা কালে তাকে তার মা তাড়াতাড়িই আসবে বললে সে কান্না থামায়। অথবা তার পড়ে যাওয়ার স্মৃতি স্মরণ করিয়ে দিলে মুখটা ব্যথায় ভার হয়ে যায়।
এই স্তরে শিশু কিছুটা আত্মকেন্দ্রিক হয়। সে সকল বস্তুকে তার নিজের দৃষ্টিকোণ থেকে দেখে। সে একটা ছবিকে এমন ভাবে ধরে থাকে যাতে কেবল মাত্র সে-ই দেখতে পায়, কিন্তু অন্যেরাও দেখতে পেচ্ছে এমনটাও আশা করছে।মাটিতে পড়ে আঘাত লাগলে সে মটিকে মেরে শোধ নেয়, যেন মাটিই তাকে মেরেছে।


title: গণচীন

text: চীন এশিয়া মহদেশের পূর্ব অঞ্চলে এবং প্রশান্ত মহাসাগরের পশ্চিম উপকূলে অবস্থিত। চীনের স্থলভাগের আয়তন প্রায় বর্গকিলোমিটার। আয়তনের দিক থেকে চীন এশিয়ার বৃহত্তম দেশ এবং রাশিয়া ও কানাডার পর চীন বিশ্বে তৃতীয় বৃহত্তম দেশ। উত্তর-দক্ষিণে চীন মোহো অঞ্চলের উত্তরের হেইলুংচিয়াং নদীর কেন্দ্রস্থল অর্থাৎ ৫৩.৩০ ডিগ্রি উত্তর অক্ষাংশ থেকে দক্ষিণে নানসা দ্বীপপুঞ্জের চেনমু-আনসা অর্থাৎ ৪ ডিগ্রি উত্তর অক্ষাংশ পর্যন্ত বিস্তৃত। চীনের সর্বদক্ষিণ আর সর্বউত্তর প্রান্তের মধ্যকার দূরত্ব প্রায় ৫৫০০ কিলোমিটার। পূর্ব-পশ্চিমে চীন পূর্বের হেইলুংচিয়াং নদী আর উসুলিচিয়াং নদীর সঙ্গমস্থল অর্থাৎ ১৩৫.০৫ ডিগ্রি পূর্ব দ্রাঘিমা থেকে পশ্চিমে পামির মালভূমি অর্থাৎ ৭৩.৪০ ডিগ্রি পূর্ব দ্রাঘিমা পর্যন্ত বিস্তৃত। দেশটির পূর্ব আর পশ্চিম প্রান্তের মধ্যকার দূরত্ব প্রায় ৫০০০ কিলোমিটার।


title: গণচীন

text: গণচীন বা গণপ্রজাতন্ত্রী চীন ( অর্থাৎ "মধ্যবর্তী রাজ্য", মান্দারিন চীনা উচ্চারণে: "চুংকুও") পূর্ব এশিয়ার একটি রাষ্ট্র। ১৩৮ কোটি জনসংখ্যার দেশটি বিশ্বের সবচেয়ে জনবহুল রাষ্ট্র। চীনের সাম্যবাদী দল দেশটি শাসন করে। বেইজিং শহর দেশটির রাজধানী। গণচীনের শাসনের আওতায় পড়েছে ২২টি প্রদেশ, পাঁচটি স্বায়ত্বশাসিত অঞ্চল, চারটি কেন্দ্রশাসিত পৌরসভা (বেইজিং, থিয়েনচিন, সাংহাই এবং ছুংছিং), এবং দুইটি প্রায়-স্বায়ত্বশাসিত বিশেষ প্রশাসনিক অঞ্চল (হংকং এবং মাকাউ)। এছাড়াও চীন তাইওয়ানের ওপরে সার্বভৌমত্ব দাবী করে আসছে। দেশটির প্রধান প্রধান নগর অঞ্চলের মধ্যে সাংহাই, কুয়াংচৌ, বেইজিং, ছোংছিং, শেনচেন, থিয়েনচিন ও হংকং উল্লেখযোগ্য। চীন বিশ্বের একটি বৃহত্ শক্তি এবং এশিয়ার মহাদেশের একটি প্রধান আঞ্চলিক শক্তি। দেশটিকে ভবিষ্যতের একটি সম্ভাব্য পরাশক্তি হিসেবে চিহ্নিত করা হয়ে থাকে। চীনের আয়তন প্রায় ৯৬ লক্ষ বর্গকিলোমিটার। স্থলভূমির আয়তনের দিক থেকে এটি বিশ্বের ৩য়/৪র্থ বৃহত্তম রাষ্ট্র (বিতর্কিত)।। সামগ্রিক আয়তনের বিচারে ও পরিমাপের পদ্ধতিভেদে এটি বিশ্বের তৃতীয় বা চতুর্থ বৃহত্তম এলাকা। চীনের ভূমিরূপ বিশাল ও বৈচিত্র্যময়। দেশটির অনুর্বর উত্তরাংশে অরণ্য স্টেপ তৃণভূমি এবং গোবি ও তাকলামাকান মরুভূমি যেমন আছে, তেমনি এর আর্দ্র দক্ষিণাংশে আছে উপক্রান্তীয় অরণ্যসমূহ। হিমালয় ও কারাকোরাম পর্বতমালা, পামির মালভূমি ও থিয়েন শান পর্বতশ্রেণী চীনকে দক্ষিণ এশিয়া ও মধ্য এশিয়া থেকে ভৌগলিকভাবে আলাদা করেছে। ইয়াংসি নদী (বিশ্বের ৩য় দীর্ঘতম) ও পীত নদী (বিশ্বের ৬ষ্ঠ দীর্ঘতম) তিব্বতের মালভূমি থেকে উত্‌সারিত হয়ে পূর্বের জনবহুল অঞ্চল দিয়ে প্রবাহিত হয়ে সাগরে পড়েছে। প্রশান্ত মহাসাগরে চীনের তটরেখার দৈর্ঘ্য প্রায় । বোহাই সাগর, পীতসাগর, পূর্ব চীন সাগর ও দক্ষিণ চীন সাগর এর সামুদ্রিক সীমানা নির্ধারণ করেছে। চীনের উত্তরে রয়েছে মঙ্গোলিয়া; উত্তর পূর্বে রাশিয়া ও উত্তর কোরিয়া; পূর্বে চীন সাগর; দক্ষিণে ভিয়েতনাম, লাওস, মায়ানমার, ভারত, ভূটান, নেপাল; দক্ষিণ পশ্চিমে পাকিস্তান; পশ্চিমে আফগানিস্তান, তাজিকিস্তান, কির্গিজিস্তান ও কাজাকিস্তান। এই ১৪টি দেশ বাদে চীনের পূর্বে পীত সাগরের পাশে রয়েছে দক্ষিণ কোরিয়া ও জাপান; দক্ষিণ চীন সাগরের উল্টো দিকে আছে ফিলিপাইন।


title: চীনের ভূগোল

text: চীন এশিয়া মহদেশের পূর্ব অঞ্চলে এবং প্রশান্ত মহাসাগরের পশ্চিম উপকূলে অবস্থিত। চীনের স্থলভাগের আয়তন প্রায় ৯৬ লক্ষ বর্গকিলোমিটার। আয়তনের দিক থেকে চীন এশিয়ার বৃহত্তম দেশ এবং রাশিয়া ও কানাডার পর চীন বিশ্বে তৃতীয় বৃহত্তম দেশ।


title: পূর্ব চীন সাগর

text: পূর্ব চীন সাগর চীনের পূর্ব দিকে একটি প্রান্তিক সমুদ্র। পূর্ব চীন সাগর প্রশান্ত মহাসাগরের একটি অংশ এবং প্রায় ১২,৪৯,০০০ বর্গ কিলোমিটার (৪,৮২,০০০ বর্গ মাইল) এলাকা জুড়ে রয়েছে। পূর্ব জাপানি দ্বীপপুঞ্জ কিউশু এবং রাউকি দ্বীপপুঞ্জের থেকে দক্ষিণে সমুদ্রপৃষ্ঠে দক্ষিণ চীন সাগরে অবস্থিত এবং পশ্চিমে এশীয় মহাদেশটি অবস্থিত। সমুদ্র কোরিয়া প্রণালী মাধ্যমে জাপান সাগরের সাথে সংযোগ স্থাপন করে এবং উত্তরে ইয়েলো সিলে প্রবেশ করে। সমুদ্রের সীমান্তে যেসব দেশ রয়েছে, তাদের মধ্যে দক্ষিণ কোরিয়া, জাপান, প্রজাতান্ত্রীক চীন (তাইওয়ান) এবং গণ প্রজাতান্ত্রীক চীন রয়েছে।


title: গণচীন

text: চীনের মূল অঞ্চলটি তিনটি নদীবিধৌত অববাহিকার কৃষিভিত্তিক অঞ্চল নিয়ে গঠিত। এই তিনটি নদী হল উত্তরের হুয়াং হে, মধ্য চীনের ইয়াং ছি (বা "ছাং চিয়াং"), এবং দক্ষিণের মুক্তা নদী (বা "পার্ল নদী", "চু চিয়াং")। দেশটির ভূপ্রকৃতি বিচিত্র। এখানে আছে বিস্তীর্ণ মরুভূমি, সুউচ্চ পর্বত ও মালভূমি, এবং প্রশস্ত সমভূমি। দেশের উত্তর অঞ্চলে অবস্থিত বেইজিং বা পেইচিং চীনের রাজধানী এবং দেশের সাংস্কৃতিক, অর্থনৈতিক ও যোগাযোগ কেন্দ্র। ইয়াংছে নদীর কাছে অবস্থিত সাংহাই শহর সবচেয়ে জনবহুল শহর, বৃহত্তম শিল্প ও বাণিজ্য নগরী এবং চীনের প্রধান বন্দর।


title: ব্রাজিল

text: বিশ্বের পঞ্চম বৃহত্তম দেশ হিসেবে রাশিয়া, কানাডা, চীন, ও মার্কিন যুক্তরাষ্ট্রের পরেই ব্রাজিলের অবস্থান। কানাডা ও মার্কিন যুক্তরাষ্ট্রের পর এটি আমেরিকা মহাদেশের তৃতীয় বৃহত্তম দেশ। এর সর্বমোট আয়তন , যার ভেতর জলভাগের আয়তন প্রায় । দেশটিতে মোট তিনটি সময় অঞ্চল অবস্থিত। পশ্চিমের প্রদেশগুলো ইউটিসি-৪, পূর্বের প্রদেশগুলো ইউটিসি-৩ (এটি একই সাথে ব্রাজিলের সরকারি সময়), এবং আটলান্টিক দ্বীপপুঞ্জগুলো ইউটিসি-২ সময় অঞ্চলের অন্তর্গত।


title: হাইনান

text: হাইনান (ম্যান্ডারিন চীনা 海南省) গণপ্রজাতন্ত্রী চীনের সবচেয়ে দক্ষিণের এবং সবচেয়ে ক্ষুদ্র প্রদেশ। এটি দক্ষিণ চীন সাগরে অবস্থিত বেশ কিছু দ্বীপ নিয়ে গঠিত। প্রদেশটি মূল অংশটি হল হাইনান দ্বীপ, যা চীনের মূল ভূখন্ডের কুয়াংতুং প্রদেশের লেইচৌ উপদ্বীপ থেকে ছিয়োংচৌ প্রণালী দ্বারা বিচ্ছিন্ন। এটি গণপ্রজাতন্ত্রী চীনের সবচেয়ে বড় দ্বীপ (যদিও চীনের দাবীকৃত তাইওয়ান দ্বীপটি এর চেয়ে বড়, কিন্তু সেটি গণচীন সরকারের নিয়ন্ত্রণে নেই)। প্রদেশটির আয়তন , যার মধ্যে হাইনান দ্বীপের আয়তন (৯৭%)। এর বাইরে তিনটি দ্বীপপুঞ্জে আরও প্রায় ২০০টি দ্বীপ ছড়িয়ে ছিটিয়ে আছে। ১৯৮৮ সাল পর্যন্ত দ্বীপটি কুয়াংতুং প্রদেশের শাসনাধীন ছিল। সে বছর এটিকে একটি প্রদেশে পরিণত করা হয়। প্রায় একই সময়ে তেং শিয়াওফিং চীনের উন্মুক্তকরণ নীতির অংশ হিসেবে দ্বীপটিকে চীনের বৃহত্তম বিশেষ অর্থনৈতিক অঞ্চল হিসেবে প্রতিষ্ঠা করেন। প্রদেশটিতে মোট দশটি প্রধান শহর এবং দশটি উপজেলা আছে। দ্বীপের উত্তর উপকূলে রাজধানী হাইখৌ অবস্থিত। অন্যদিকে দক্ষিণ উপকূলের সানিয়া পর্যটকদের একটি সুবিদিত গন্তব্যস্থল।


title: গণচীন

text: ইউরোপীয় শক্তিগুলি পূর্ব এশিয়ায় আগমন করলে চীনের রাজনৈতিক শক্তি বিপদাপন্ন হয়ে পড়ে। চীনের দক্ষিণ-পূর্ব উপকূলের একটি ক্ষুদ্র প্রশাসনিক অঞ্চল মাকাও মধ্য-১৬শ শতকে পর্তুগিজ নিয়ন্ত্রণে এবং কাছেই অবস্থিত হংকং ১৮৪০-এর দশকে ব্রিটিশ নিয়ন্ত্রণে আসে। ১৯শ শতকে অভ্যন্তরীণ বিপ্লব এবং বিদেশী হস্তক্ষেপের ফলে চীনের শেষ রাজবংশ কিং রাজবংশ দুর্বল হয়ে পড়ে। ১৯১১ সালে চীনা জাতীয়তাবাদীরা শেষ পর্যন্ত এই রাজতন্ত্রের পতন ঘটায়। পরবর্তী বেশ কিছু দশক ধরে একাধিক সামরিক নেতার অন্তর্কোন্দল, জাপানি আক্রমণ, এবং সাম্যবাদী ও কুওমিনতাঙের জাতীয়তাবাদী সরকারের মধ্যকার গৃহযুদ্ধ দেশটিকে ছিন্ন বিচ্ছিন্ন করে দেয়। এর আগে ১৯২৮ সালে জাতীয়তাবাদীরা প্রজাতান্ত্রিক চীন প্রতিষ্ঠা করে।


title: গণচীন

text: চীন একটি পর্বতময় দেশ। এর মোট আয়তনের দুই-তৃতীয়াংশ পর্বত, ছোট পাহাড় এবং মালভূমি নিয়ে গঠিত। আরও সঠিকভাবে বলতে গেলে চীনের ৩৩% উঁচু পর্বত, ২৬% মালভূমি, ১৯% অববাহিকা, ১২% সমতলভূমি এবং প্রায় ১০% ক্ষুদ্র পাহাড়। কয়েক মিলিয়ন বছর আগে ছিংহাই-তিব্বত মালভূমি সৃষ্টি হয়। আকাশ থেকে দেখলে মনে হবে চীনের ভূভাগ সিঁড়ির মতো পশ্চিম দিক থেকে পূর্বদিকে ধাপে ধাপে নেমে গেছে। সমুদ্র সমতল থেকে ছিংহাই-তিব্বত মালভূমির গড় উচ্চতা ৪০০০ মিটারের বেশি বলে মালভূমিটি "বিশ্বের ছাদ" নামে পরিচিত; এটি চীনের ভূমিরূপের প্রথম সিঁড়ি গঠন করেছে। মালভূমিটিতে অবস্থিত হিমালয়ের অন্যতম প্রধান পর্বতশৃঙ্গ চুমোলাংমা শৃঙ্গের উচ্চতা ৮৮৪৮.১৩ মিটার। আন্তঃমঙ্গোলিয়া মালভূমি, দো-আঁশ মালভূমি, ইয়ুন্নান-কুইচৌ মালভূমি এবং থালিমু অববাহিকা, চুনগার অববাহিকা ও সিছুয়ান অববাহিকা নিয়ে চীনের ভূগোলের দ্বিতীয় সিড়ি গঠিত। এর গড় উচ্চতা ১০০০-২০০০ মিটার। দ্বিতীয় সিড়ির পূর্বপ্রান্ত অতিক্রম করে বড় সিং আনলিন পর্বত, থাইহান শ্যান পাহাড়, উশ্যান পাহাড়, আরস্যুয়ে ফোং শ্যান পাহাড় পূর্বদিকের প্রশান্ত মহাসাগরীয় অঞ্চলের উপকূলীয় এলাকায় বিস্তৃত হয়েছ; এটি তৃতীয় সিঁড়ি। তৃতীয় সিঁড়ির ভূখন্ড ৫০০-১০০০ মিটার নিচে নেমে গেছে। উত্তর থেকে দক্ষিণ দিক পর্যন্ত বিস্তৃত তৃতীয় সিঁড়িতে উত্তর-পূর্বসমতল-ভূমি, উত্তর চীন সমতল-ভূমি, ইয়াংসি নদীর মধ্য ও নিম্ন অববাহিকা সমতল-ভূমি আর সমতল-ভূমির প্রান্তে নিচু ও ক্ষুদ্র পাহাড় ছড়িয়ে আছে। এরও পূর্বদিকে চীনের মহাদেশীয় সোপান তথা স্বল্প গভীর সাগরীয় এলাকা অর্থাৎ চতুর্থ সিঁড়িটি বিস্তৃত; এর গভীরতা ২০০ মিটারের কিছু কম।


title: চীন–মাইক্রোনেশিয়া যুক্তরাজ্য সম্পর্ক

text: চীন–মাইক্রোনেশিয়া যুক্তরাজ্য সম্পর্ক হল গণপ্রজাতন্ত্রী চীন এবং মাইক্রোনেশিয়া যুক্তরাজ্য রাষ্ট্রদ্বয়ের মধ্যকার দ্বিপাক্ষিক সম্পর্ক। ১১ সেপ্টেম্বর, ১৯৮৯ সালে এ দুই দেশের মধ্যকার কূটনৈতিক সম্পর্ক স্থাপিত হয়। চীনা সরকার ১৯৯০ সালে মাইক্রোনেশিয়ার পালিকিরে দূতাবাস স্থাপন করে এবং ১৯৯১ সালে প্রথম রাষ্ট্রদূত নিয়োগ করে। প্রাথমিকভাবে, জাপানের টোকিওতে অবস্থিত দূতাবাসে নিয়োজিত রাষ্ট্রদূতই চীনে মাইক্রোনেশিয়ার রাষ্ট্রদূত হিসেবে কাজ করত। পরবর্তীতে ২০০৭ সালে বেইজিংয়ে মাইক্রোনেশিয়া তাদের দূতাবাস স্থাপন করে। রাষ্ট্রপতি জন হ্যাগেলগাম মাইক্রোনেশিয়ার পক্ষ থেকে চীনে সফর করা প্রথম উচ্চপদস্থ সরকারি কর্মকর্তা। ১৯৯০ সালে তিনি এ সফর করেন। বর্তমানে মাইক্রোনেশিয়ায় নিয়োজিত চীনের রাষ্ট্রদূত হলেন ঝাং ওয়েইডং, এবং বেইজিংয়ে নিয়োজিত মাইক্রোনেশিয়ার রাষ্ট্রদূত হলেন একিলিনো এইচ. সুশাইয়া।


title: সমকামিতা

text: ইন্দোনেশিয়ায় প্রকাশ্যে সমকাম নিষিদ্ধ ও সমকামী বিয়ে অবৈধ তবে প্রতিবেশী দেশ মালয়েশিয়ার ন্যায় ইন্দোনেশিয়ায় কোন সডোমি আইন নেই এবং জাতীয় অপরাধ নীতিমালায় ব্যক্তিগত, অ-প্রাতিষ্ঠানিক সমকামী সম্পর্কের উপর কোন নিষেধাজ্ঞা নেই। ২০০৩ সালের একটি জাতীয় বিলে সমকামিতাকে অবৈবাহিক-বসবাস, ব্যাভিচার ও ডাকিনীবিদ্যা চর্চার সমান্তরালে অপরাধ হিসেবে সংজ্ঞায়িত করার একটি প্রকল্প ব্যর্থ হয় এবং এখন পর্যন্ত এর সমধর্মী কোন বিল পুনঃপ্রবর্তিত হয় নি। ইন্দোনেশীয় গে এবং লেসবিয়ান আন্দোলন দক্ষিণ-পূর্ব এশিয়ায় সবচেয়ে পুরোনো ও ব্যাপক। ১৯৮২ তে দেশে প্রথম সমকামী অধিকার সংগঠন প্রতিষ্ঠার সাথে সাথে এই লক্ষ্যে কাজকর্মের সূচনা হয়। ১৯৮০ এর দশকের শেষ ও ৯০ এর দশক জুড়ে ""ল্যামডা ইন্দোনেশিয়া"" এবং অন্যান্য অনুরূপ সংগঠন গড়ে ওঠে। বর্তমানে দেশের বৃহত্তম এলজিবিটি সংগঠনগুলোর মধ্যে ""গেয়া নুসান্তারা"" এবং ""আরুস পেলাঙ্গি"" উল্লেখযোগ্য। এই ধরণের সংগঠনের মোট সংখ্যা এখন ইন্দোনেশিয়ায় ত্রিশ ছাড়িয়েছে। ইন্দোনেশিয়ায়, যেখানে ধর্ম সমাজ ব্যবস্থায় একটি প্রভাবশালী ভূমিকা রাখে, এবং যেখানে মোট জনসংখ্যার ৯০ শতাংশসংখ্যা মুসলিম, সেখানে সমকামিতা আইনগতভাবে শাস্তিযোগ্য না হলেও ইসলামের পাশাপাশি অন্যান্য ধর্মের ধর্মীয় নেতাদের দ্বারাও সমকামিতার শাস্তির দাবি উত্থাপিত হয়েছে। ২০০২ সালে, ইন্দোনেশিয়ার সরকার উত্তরপশ্চিমের আচেহ প্রদেশকে ইসলামিক শরিয়া আইন প্রবর্তনের অধিকার দেয় যা মুসলিম অধিবাসীদের মধ্যে সমকামিতাকে অপরাধ হিসেবে সংজ্ঞায়িত করে। ২০১৪ এর সেপ্টেম্বরে আচেহ প্রদেশের সরকার একটি শরিয়াভিত্তিক সমকামিতা-বিরোধী আইন পাশ করে যা হল, যদি কেউ সমকামী যৌনাচারকৃত হিসেবে ধরা পড়ে তবে তাকে শাস্তিস্বরূপ ১০০ চাবুকাঘাত ১০০ মাসের কারাদণ্ড প্রদান করা হবে। ২০১৫ সালের শেষের দিকে আইনটি কার্যকর করা হয়।


title: সমকামিতা

text: অন্যদিকে, মধ্যপ্রাচ্যের অনেক সরকার প্রায়শই সমকামিতাকে এড়িয়ে যায়, এর অস্তিত্বকে অস্বীকার করে এবং একে অপরাধ হিসেবে সংজ্ঞায়িত করে। মুসলিম দেশসমূহের সবগুলোতেই সমকামিতা অবৈধ। বহু মুসলিম দেশে সমলিঙ্গীয় যৌনসংগমের ফলে আইনগতভাবে মৃত্যুদণ্ডের সাজা প্রদান করা হয়, এরা হল: সৌদি আরব, ইরান, মোরিতানিয়া, উত্তর নাইজেরিয়া, সুদান, এবং ইয়েমেন। ইরানের রাষ্ট্রপতি মাহমুদ আহমেদিনেজাদ ২০০৭ সালে কলম্বিয়া বিশ্ববিদ্যালয়ে তার বক্তব্য প্রদানকালে বলেন যে, ইরানে কোন সমকামী লোকজন নেই। সম্ভবত, এর একটি কারণ হতে পারে যে, তারা সরকারি তহবিল না পাওয়া অথবা পরিবার কর্তৃক ত্যাজ্য হওয়ার ভয়ে তাদের যৌন পরিচয়কে লুকিয়ে রাখে।


title: যৌনতা ও আইন

text: অনেক দেশেই সমকামিতা বেআইনি। বাংলাদেশে ৩৭৭ ধারার ব্যাখ্যায় পায়ুসঙ্গমজনিত যে কোন যৌথ যৌন কার্যকলাপকে এর অন্তর্ভুক্ত করা হয়েছে। একারণে, পরস্পর সম্মতিক্রমে বিপরীতকামী মুখকাম ও পায়ুমৈথুনও উক্ত আইন অনুযায়ী শাস্তিযোগ্য অপরাধ বলে গণ্য হতে পারে। ২০১৩ সালে সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে । বর্তমানে সমকামীদের সাজা ওই ৩৭৭ দণ্ড বিধি অনুযায়ী প্রচলিত।


title: লিঙ্গবৈষম্য ও ইসলাম

text: ঐতিহ্যগতভাবে ইসলামিক পাঠশালায় কোরআন ও হাদিসের ভিত্তিতে সমকামিতাে শাস্তিযোগ্য পাপ বলে অভিহিত করা হয়েছে। . বেশিরভাগ ইসলামী বিশ্বের বেশিরভাগ অংশে সমকামিতা আইনত নিষিদ্ধ এবং আফগানিস্তান, ইরান, নাইজেরিয়া, সৌদি আরব, সোমালিয়া, সংযুক্ত আরব আমিরাত, সুদান এবং ইয়েমেনে সমকামিতার শাস্তি মৃত্যদন্ড। বেশিরভাগ মুসলিম দেশ সমকামি অধিকার আন্দোলনের বিপক্ষে। তবে আলবেনিয়া, সিয়েরা লিওন এবং মোজাম্বিক এক্ষেত্রে ভিন্ন। আলবেনিয়া, তুরস্ক, বাহরাইন, জর্দান এবং মালিতে সমকামি আচরণ আইনত ভাবে নিষিদ্ধ নয়। এমনকি আলবেনিয়া এবং মোজাম্বিকে সমলৈঙ্গিক বিবাহকে স্বীকৃতি প্রদানের ব্যাপারে আলোচনা চলছে। যাইহোক, কেউ সমকামি হলে এ ব্যাপারে কিছু করার নেই তবে সমকামি হয়ে সমকামি আচরণ করা নিঃসন্দেহে খারাপ কাজ।


title: ভারতে সমকামিতা

text: ভারতে সমকামিতা বৈধ। সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও আলোচনার পরিমাণ বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালে পুনরায় সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে। কিন্তু আবার তাদের আমলেই সমকামিতা আইনগতভাবে বৈধতা পায়।


title: সমকামিতা

text:
মানব ইতিহাসের বিভিন্ন স্তরে বিভিন্ন রুপে সমকামিতার অস্তিত্ব খুজে পাওয়া যায়। কোন কোন জায়গায় সমকামী যৌনাচরণের চর্চা হত গুপ্ত বিনোদন হিসেবে, আবার কোন কোন জায়গায় সমকামিতা উদযাপন করা হত সংস্কৃতির অংশ হিসেবে। প্রাচীন গ্রীসে পাইদেরাস্ত্রিয়া, কিংবা এরাস্তেস এবং এরোমেনোস-এর সম্পর্কগুলো উল্লেখযোগ্য। সমকামিতার প্রছন্ন উল্লেখ আছে প্রাচীন বহু সাহিত্যে। হোমারের বর্ণিত আকিলিস এবং পেট্রোক্লুসের সম্পর্ক, প্লেটোর দার্শনিক গ্রন্থ সিম্পোজিয়ামে ফায়াডেরাস, পসানিয়াস, এগাথন, অ্যারিস্টোফেনেস, এরিক্সিমাচুসের নানা বক্তব্য এবং সক্রেটিসের সাথে আলকিবিয়াডসের প্লেটোনিক সম্পর্ককে বহু বিশেষজ্ঞ সমকামিতার দৃষ্টান্ত হিসেবে হাজির করেন। খ্রীস্টপূর্ব ছয় শতকের গ্রিসের লেসবো দ্বীপের উল্লেখযোগ্য বাসিন্দা স্যাপো নারীদের নিয়ে, তাদের সৌন্দর্য নিয়ে কাব্য রচনা করেছেন । এই লেসবো থেকেই "লেসবিয়ান" (নারী সমকামিতা) শব্দটি এসেছে। বহু রোমান সম্রাট - যেমন জুলিয়াস সিজার, হাড্রিয়ান, কমোডাস, এলাগাবালাস, ফিলিপ দ্য এরাবিয়ান সহ অনেক সম্রাটেরই সমকামের প্রতি আসক্তি ছিলো বলে ইতিহাসে উল্লিখিত আছে। রেনেসাঁর সময় বহু খ্যাতনামা ইউরোপীয় শিল্পী যেমন, দোনাতেল্লো, বত্তিচেল্লী, লিওনার্দো দ্য ভিঞ্চি এবং মাইকেলেঞ্জেলোর সমকাম প্রবণতার উল্লেখ আছে। চৈনিক সভ্যতা এবং ভারতীয় সংস্কৃতিতেও সমকামিতার উল্লেখ পাওয়া যায়। যেমন বিষ্ণুর মোহিনী অবতাররূপে ধরাধামে এসে শিবকে আকর্ষিত করার কাহিনী এর একটি দৃষ্টান্ত। বিষ্ণু (হরি) এবং শিবের (হর) মিলনের ফসল অয়াপ্পানকে হরিহরপুত্র নামেও সম্বোধন করা হয়। এ ছাড়া অষ্টাবক্র, শিখন্ডী এবং বৃহন্নলার উদাহরণগুলো সমকামিতা এবং রূপান্তরকামিতার দৃষ্টান্ত হিসেবে প্রাচীন ভারতীয় সাহিত্যে উঠে এসেছে। এছাড়া আব্রাহামীয় ধর্মসমূহের প্রথাগত ইতিহাসেও লূত নবীর সম্প্রদায় সডোম ও গোমোরাহ নামক জাতির নেতিবাচক যৌনাচার হিসেবে ইঙ্গিত করে সমকামিতার কথা খুজে পাওয়া যায়, যেখানে সমকামিতা ও অজাচার ত্যাগ না করার অপরাধে ঐশী বিপর্যয় কর্তৃক তাদেরকে ধ্বংস করার ঘটনা বর্ণিত হয়েছে।
মানবজাতির ইতিহাসের প্রায় সমগ্র সময়কাল জুড়ে সমকামী সম্পর্ক ও আচরণ নিন্দিত হয়ে এসেছে। তবে কখনো-কখনো সামাজিক ঔদার্য ও আনুকূল্যও পরিলক্ষিত হয়েছে। এই প্রশংসা ও নিন্দা নির্ভর করেছে স্থানভেদে সমকামিতার বহিঃপ্রকাশের রূপ, সমসাময়িক বিভিন্ন ধর্মবিশ্বাসের প্রভাব ও সাংস্কৃতিক মানসিকতার উপর। তবে অধিকাংশ সমাজে এবং সরকার ব্যবস্থায় সমকামী আচরণকে দণ্ডণীয় অপরাধ হিসেবে গণ্য হয়। উদাহরণস্বরূপ ভারত এবং বাংলাদেশ (দশ বছরের থেকে শুরু করে আমরণ সশ্রম কারাদণ্ড) সহ দখন এশিয়ার ৭টি দেশের সংবিধানে ৩৭৭ ধারা এবং ১৯টি দেশে সমপর্যায়ের ধারা এবং সম্পূরক ধারা মোতাবেক সমকামিতা ও পশুকামিতা প্রকৃতিবিরোধী যৌনাচার হিসেবে শাস্তিযোগ্য ও দন্ডনীয় ফৌজদারি অপরাধ। ২০১৫ সালে জুলাইয়ের একটি পরিসংখ্যান অনুযায়ী, পৃথিবীর মোট ৭২টি দেশে এবং পাঁচটি দেশের উপ-জাতীয় আইনি বিধিমালায় সমকামিতা সরকারীভাবে অবৈধ, যার অধিকাংশই এশিয়া ও আফ্রিকাতে অবস্থিত এবং এদের মধ্যে বেশ কিছু দেশে সমকামী আচরণের অপরাধে মৃত্যুদণ্ড দেওয়ার বিধান রাষ্ট্রীয়ভাবে চালু আছে।
সমকামিতা আবহমানকাল ধরে অসামাজিক বিবেচিত হয়েছে যার প্রধান কারণ হলো, এটি এমন একটি যৌনাচরণ যার মাধ্যমে সন্তানের জন্মদান সম্ভব নয়, ফলে মানুষের বংশরক্ষা সম্ভব নয়। এছাড়া সকল প্রধান ধর্ম সমকামী যৌনাচরণ নিষিদ্ধ করেছে। বর্তমান সমাজেও অধিকাংশ ক্ষেত্রেই সমকামী যৌনাচরণ একপ্রকার যৌনবিকৃতি হিসাবে সাধারণভাবে পরিগণিত। তবে ১৯৭৩ খ্রিস্টাব্দে পাশ্চাত্য মনস্তাত্ত্বিকরা 'সমকাম প্রবণতাকে' মনোবিকলনের তালিকা থেকে বাদ দেন। ১৯৭৫-এ যুক্তরাষ্ট্রের আন্তর্জাতিক মনস্তত্ত্ব ফেডারেশন 'সমকাম প্রবণতাকে' স্বাভাবিক বলে দাবি করে। তবে পাশ্চাত্য ও উন্নত কিছু দেশ ছাড়া পৃথিবীর প্রায় সকল দেশে সমকামী যৌনাচারণের প্রতি সাধারণ মানুষের বৈরীভাব বহাল আছে। অধিকাংশ সমাজে সমকামী যৌনাচারণ একটি অস্বাভাবিক ও নেতিবাচক প্রবৃত্তি হিসেবে লজ্জার ব্যাপার এবং ধিক্কারযোগ্য। ধর্ম এবং আইনের বিধান এবং সামাজিক অনুশাসনের কারণে কার্যকলাপ তথা সমকামী যৌনসঙ্গম বিশ্বের অধিকাংশ স্থানেই একটি অবৈধ ও গুপ্ত আচরণ হিসাবেই সংঘটিত হয়।


title: সমকামিতা

text: ভারতের বৃহত্তম ধর্ম হিন্দুধর্মের প্রধান ধর্মগ্রন্থগুলিতে সমকামিতার সুস্পষ্ট উল্লেখ না থাকলেও, ধর্মগ্রন্থের কোনো কোনো ব্যাখ্যাকে সমকামিতার বিরোধী মনে করা হয়। তবে ভারতের প্রধান ধর্মবিশ্বাসে সমকামিতার অবস্থান কোথায়, তা নিয়ে গবেষকদের মধ্যে দ্বিমত আছে। কেউ কেউ মনে করেন প্রাচীন হিন্দু সমাজে সমকামিতা শুধু প্রাসঙ্গিকই ছিল না, বরং তা গ্রহণীয়ও ছিল। বর্তমানে ভারতে সমকামিতা বৈধতা পেয়েছে। অতীতে সমকামিতা ভারতীয় নাগরিক সমাজ ও সরকারের কাছে একটি নিষিদ্ধ বিষয় হিসেবে পরিচিত হলেও সম্প্রতি তা আইনি বৈধতা পেয়েছে । ভারতে সমকামিতা নিয়ে সাধারণ আলোচনার সুযোগ কম। যদিও সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও তৎসংক্রান্ত আলোচনা বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালের ১১ই ডিসেম্বর পুনরায় সমকামিতাকে অবৈধ ঘোষণা করে ভারতের সুপ্রিম কোর্ট।


title: কালোবাজার

text: কিছু দেশে বিশেষ করে এশিয়া ও লাতিন আমেরিকার ফুটপাতের বিক্রেতারা, যেখানে মেধাস্বত্ব আইনের যথা সামান্য প্রয়োগ হয়, বিভিন্ন প্রকারের ছবি, গানের সিডি, সফ্টওয়্যার, ভিডিও গেমসের সিডির অবৈধ কপি সামান্ন দামে বিক্রি করে থাকে, এমনকি তাদের আনুষ্ঠানিক মুক্তির আগেই। মাত্র কয়েকশ ডলার খরচ করে একজন জালিয়াতকারী আসলের হুবহু ডিজিটাল নকল করতে পারে তাও মানের মধ্যে কোন ক্ষতির সম্মুখীন ছাড়া; ডিভিভি ও সিডিতে কুনো কিছি লিখার প্রযুক্তির উন্নতি এবং ইন্টারনেটে সরক্ষিত প্রজুক্তিযুক্ত বিভিন্ন বিষয়ের অবৈধ সুরক্ষা ভঙ্গিত কপির ব্যাপক প্রাপ্যতা একে সস্তা ও সহজ করেছে।


title: সমকামিতা

text: বাংলাদেশে প্রকাশ্যে সমলিঙ্গের বন্ধুদের মধ্যে আবেগপ্রবণতা প্রচলিতভাবে স্বীকৃত, এবং এ নিয়ে কোন সমালোচনা না হলেও এর পাশাপাশি সমকামিতার প্রতি কঠোর নিষেধাজ্ঞা রয়েছে। উক্ত দেশের ৯০% ইসলাম ধর্মাবলম্বী জনসংখ্যার ধর্মীয় ঐতিহ্য ও বাংলাদেশী সমাজের মানসিকতার ফলে উক্ত বিরোধী মনোভাব দেখা যায়। পরিবারে বাইরের ব্যক্তিবর্গ যেমন পুলিশ, বিদ্বেষী ও মুসলিম মৌলবাদী দলসমূহ এলজিবিটি (হিজড়া ব্যতীত) সদস্যদের হয়রানি, নির্যাতন ও শারীরিকভাবে আক্রমণ করে থাকেন। এই নৈতিক মানদণ্ডে সরকার কোন অর্থায়ন না করলেও কোন প্রকার উদ্যোগ নিতে কোন প্রকার উৎসাহ বা সক্রিয়তাও কখনো তাদের মাঝে দেখা যায় না।


title: সমকামিতা

text:
বিংশ শতাব্দীর দ্বিতীয় পদে ইউরোপ ও পাশ্চাত্যের বেশ কিছু দেশে সমকামী যৌনাচারণের অবৈধতা তুলে নেয়া হয়। কয়েকটি দেশ সমকামী ব্যক্তিদের বিবাহও আইনসিদ্ধ ঘোষণা করে। ২০১৫ সাল অনুযায়ী এই দেশসমূহের সংখ্যা ১৮ (পূর্ণ বা আংশিক, কিছু অঙ্গরাজ্য ব্যতীত), যার অধিকাংশই আমেরিকা, পশ্চিম ইউরোপ, ও যুক্তরাষ্ট্রে অবস্থিত। স্টোনওয়াল দাঙ্গার পর থেকে সমকামী ব্যক্তিরা এলজিবিটি সামাজিক আন্দোলনের সূচনা ঘটায়। এই আন্দোলনের উদ্দেশ্য ছিল সমকামীদের প্রতি সমাজের দৃষ্টি আকর্ষণ, স্বীকৃতি, আইনি অধিকারদান এবং একই সঙ্গে সমলিঙ্গের বিবাহ, দত্তকগ্রহণ, সন্তানপালন, বৈষম্যবিরোধী আইন প্রয়োগ, পরিষেবা ও স্বাস্থ্য পরিষেবায় বৈষম্যের বিরুদ্ধে অধিকার প্রদানের দাবি উত্থাপন। এছাড়া একই সময়ে ধর্ম ও রাজনীতি প্রভাবিত বেশ কিছু প্রাক্তন সমকামী বা এক্স-গে সংগঠনের সূচনা ঘটে যারা সমকামী অভিমুখীতা পরিবর্তনের মাধ্যমে মনোভাব দুরীকরণ ও সমকামী প্রবনতা প্রতিকারের জন্য প্রাতিষ্ঠানিকভাবে উদ্যোগ গ্রহণ শুরু করে।
অন্যান্য বহু প্রজাতির প্রাণিতে সমকামী, উভকামী এবং রূপান্তরকামী আচরণ সঙ্ঘটিত হয়ে থাকে। এসব আচরণের অন্তর্গত হল যৌন কর্মকাণ্ড, প্রেম, স্নেহ, যুগলবন্ধন ও সন্তানপালন, এবং এই আচরণগুলো প্রাণীদের মাঝে ব্যাপকভাবে বিস্তৃত; গবেষক ব্রুস ব্যাগমিলের ১৯৯৯-র একটি পর্যবেক্ষণে দেখা যায় যে, ফিতাকৃমি থেকে শুরু করে প্রাইমেট পর্যন্ত প্রায় পাঁচশ' প্রজাতিতে সমকামিতার অস্তিত্বের প্রমাণ পাওয়া গিয়েছে। প্রাণীর যৌন আচরণে বিভিন্ন রূপ পরিলক্ষিত হয়, এমনকি একই প্রজাতির প্রাণিদের মাঝেও তা দেখা যায়। এই আচরণগুলোর কারণ ও তা থেকে উপনীত সিদ্ধান্তগুলো এখনো সম্পূর্ণরূপে বোঝা যায় নি, কারণ এখনো অধিকাংশ প্রজাতির উপর পূর্ণ গবেষণা করার অনেক কিছু বাকি আছে। ব্যাগমিলের বক্তব্য অনুযায়ী, "পূর্বে অধিকাংশ বৈজ্ঞানিক সম্প্রদায় ও সমাজ যতটুকু স্বীকার করতে চাইত, প্রাণিজগৎ এই কাজটি তারচেয়েও ব্যাপক যৌন বিচিত্রের সঙ্গে করে থাকে - যার অন্তর্ভুক্ত হল সমকামী, উভকামী এবং অ-প্রজননশীল যৌনতা।"


title: আব্দুর রাজ্জাক (রাজনীতিবিদ)

text: ২০১১ খ্রিস্টাব্দের ২৩ ডিসেম্বর তাঁর মৃত্যু হয়। মৃত্যুর আগে তিনি লন্ডনের কিংস হসপিটালে লাইফ সাপোর্টে চিকিৎসাধীন ছিলেন। ডাক্তারদের পরামর্শে লাইফ সাপোর্ট খুলে নেয়ার পর ২৩ ডিসেম্বর শুক্রবার বাংলাদেশ সময় রাত ৯টা ৫০ মিনিটে তাঁকে মৃত বলে ঘোষণা করা হয়। তাঁর বয়স হয়েছিলো ৬৯ বছর। মৃত্যুকালে তিনি রেখে যান স্ত্রী ফরিদা রাজ্জাক এবং দুই পুত্র নাহিম রাজ্জাক ও ফাহিম রাজ্জাক। ২৫ ডিসেম্বর দুপুর সোয়া ১২টায় বাংলাদেশ বিমানের বিশেষ ফ্লাইটে লন্ডন থেকে ঢাকায় নিয়ে আসা হয় আবদুর রাজ্জাকের মরদেহ। অতপর সেখান থেকে নেওয়া হয় তাঁর গুলশান বাসভবনে। প্রথম নামাজে জানাজা বেলা ৩টার পর পরই জাতীয় সংসদের দক্ষিণ প্লাজায় অনুষ্ঠিত হওয়ার পরে আবদুর রাজ্জাকের দ্বিতীয় নামাজে জানাজা জাতীয় ঈদগাহ ময়দানে অনুষ্ঠিত হয়। ২৬ ডিসেম্বর ১০টায় হেলিকপ্টারযোগে আবদুর রাজ্জাকের মরদেহ তাঁর জন্মস্থান শরীয়তপুরের ডামুড্যায় নেওয়া হয়। সেখানে তৃতীয় জানাজা অনুষ্ঠানের পর ঢাকায় ফিরিয়ে নিয়ে এসে বনানী কবরস্থানে দাফন করা হয়।


title: শরীয়তপুর-৩

text: ২৩ ডিসেম্বর ২০১১ সালে আব্দুর রাজ্জাক মারা যান। মার্চ ২০১২ সালে উপ-নির্বাচন হবার কথা থাকলে নির্বাচন কমিশন দুইজন প্রার্থীর মধ্যে স্বতন্ত্র প্রার্থী টি আই এম মহিতুল গনির মনোনয়নপত্র বাতিল ঘোষণা করলে বাংলাদেশ আওয়ামী লীগের প্রার্থী ও আব্দুর রাজ্জাকের ছেলে নাহিম রাজ্জাক ২৬ ফেব্রুয়ারি বিনা প্রতিদ্বন্দ্বিতায় নির্বাচিত হন।


title: রাজ্জাক

text: আব্দুর রাজ্জাক (২৩শে জানুয়ারি ১৯৪২ - ২১শে আগস্ট ২০১৭) ছিলেন একজন জনপ্রিয় বাংলাদেশী চলচ্চিত্র অভিনেতা যিনি নায়করাজ রাজ্জাক নামে সুপরিচিত। বাংলা চলচ্চিত্র পত্রিকা চিত্রালীর সম্পাদক আহমদ জামান চৌধুরী তাকে নায়করাজ উপাধি দিয়েছিলেন। নিজের জন্মস্থান কলকাতায় সপ্তম শ্রেণীতে অধ্যয়নরত অবস্থায় মঞ্চ নাটকে অভিনয়ের মাধ্যমে তাঁর অভিনয় জীবন শুরু করেন এবং ১৯৬৬ সালে "১৩ নম্বর ফেকু ওস্তাগার লেন" চলচ্চিত্রে একটি ছোট চরিত্রে অভিনয়ের মধ্য দিয়ে বাংলাদেশি চলচ্চিত্রে তাঁর অভিষেক ঘটে। তিনি জহির রায়হানের "বেহুলা" চলচ্চিত্রে কেন্দ্রীয় চরিত্রে অভিনয়ের মাধ্যমে নিজের অবস্থান পাকাপোক্ত করেন। ষাটের দশকের শেষের দিকে এবং সত্তরের দশকেও তাঁকে বাংলাদেশের চলচ্চিত্র শিল্পের প্রধান অভিনেতা হিসেবে বিবেচনা করা হত। অভিনয় জীবনে তিনি বেহুলা, আগুন নিয়ে খেলা, এতটুকু আশা, নীল আকাশের নীচে, জীবন থেকে নেয়া, ওরা ১১ জন, অবুঝ মন, রংবাজ, আলোর মিছিল, অশিক্ষিত, ছুটির ঘণ্টা এবং বড় ভালো লোক ছিলসহ মোট ৩০০টি বাংলা ও উর্দু ভাষার চলচ্চিত্রে অভিনয়ের পাশাপাশি তিনি সব মিলিয়ে ১৬টি চলচ্চিত্র পরিচালনা করেন। তার মালিকানার রাজলক্ষী প্রোডাকশন থেকে বেশ কয়েকটি চলচ্চিত্র নির্মিত হয়।


title: রাজ্জাক অভিনীত চলচ্চিত্রের তালিকা

text: আব্দুর রাজ্জাক (২৩শে জানুয়ারি ১৯৪২ - ২১শে আগস্ট ২০১৭) ছিলেন একজন জনপ্রিয় বাংলাদেশী চলচ্চিত্র অভিনেতা যিনি নায়করাজ রাজ্জাক নামে সুপরিচিত। ষাটের দশকের মাঝের দিকে তিনি চলচ্চিত্র অভিনেতা হিসেবে পরিচিতি লাভ করেন। ষাটের দশকের বাকি বছরগুলোতে এবং সত্তরের দশকেও তাঁকে বাংলাদেশের চলচ্চিত্র শিল্পের প্রধান অভিনেতা হিসেবে বিবেচনা করা হত।


title: আব্দুর রাজ্জাক (রাজনীতিবিদ)

text: ১৯৭৫ সালে জাতির জনক বঙ্গবন্ধু শেখ মুজিবুর রহমানকে ঘাতকরা হত্যা করার পর আব্দুর রাজ্জাক পুনরায় গ্রেপ্তার হন। ’৭৮ সাল পর্যন্ত তিনি কারাবন্দী ছিলেন। সামরিক স্বৈরাচারবিরোধী আন্দোলনের সময় ১৯৮৭ সালে আব্দুর রাজ্জাককে গ্রেপ্তার করা হয়। আব্দুর রাজ্জাক মুক্তিযুদ্ধের চেতনা বাস্তবায়ন ও একাত্তরের ঘাতক দালাল নির্মূল জাতীয় সমন্বয় কমিটি-এর অন্যতম সদস্য ছিলেন। আব্দুর রাজ্জাক ১৯৭২ থেকে ’৭৫ সাল পর্যন্ত আওয়ামী লীগের সাংগঠনিক সম্পাদক ছিলেন। ১৯৯১ খ্রিস্টাব্দ থেকে ২০০৯ খ্রিস্টাব্দ পর্যন্ত তিনি আওয়ামী লীগের সভাপতিমণ্ডলীর সদস্য ছিলেন। ২০০৯ সালের ২৪ জুলাই আওয়ামী লীগের জাতীয় কাউন্সিলের পর তিনি দলের উপদেষ্টা পরিষদের সদস্য নির্বাচিত হন। এরপর স্বাধীন বাংলাদেশে ১৯৭৩, ১৯৯১, ১৯৯৬, ২০০১ ও ২০০৮ খ্রিস্টাব্দে জাতীয় সংসদের সদস্য নির্বাচিত হন। তাঁর নির্বাচনী এলাকা শরীয়তপুর-৩ (ডামুড্যা-গোসাইরহাট)।


title: রংবাজ (১৯৭৩-এর চলচ্চিত্র)

text: রংবাজ ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করছেন জহিরুল হক। বাংলাদেশের চলচ্চিত্রে অ্যাকশনের সূচনা করেন নায়করাজ রাজ্জাক তার 'রংবাজ' ছবির মাধ্যমে। এটিই বাংলাদেশের প্রথম অ্যাকশন ধর্মী ছবি। অভিনেতা রাজ রাজ্জাক এর নিজ চলচ্চিত্র নির্মাণকারী প্রতিষ্ঠান "রাজলক্ষ্মী প্রোডাকশন" ব্যানারে ছবিটি নির্মাণ করা হয়। এবং 'রংবাজ' চলচ্চিত্রের মাধ্যমে একজন প্রযোজক হিসেবে আত্মপ্রকাশ করেন নায়ক রাজ রাজ্জাক। ছবির মূল ভূমিকায় অভিনয় করেছেন বিখ্যাত অভিনেতা রাজ রাজ্জাক, কবরী, রোজি ও নওয়াব সিরাজদৌলা খ্যাত আনোয়ার হোসেন।


title: রাজ্জাক

text: ১৯৭৮ সালে রাজ্জাক আজিজুর রহমান পরিচালিত "অশিক্ষিত" চলচ্চিত্রে গ্রামের একজন পাহারাদার চরিত্রে অভিনয় করেন। অশিক্ষিত পাহারাদার গ্রামের এক অনাথ কিশোরের নিকট লেখাপড়া শিখে এবং পরে সেই কিশোরের খুনের সাক্ষী হিসেবে নিজ হাতে দস্তখত করে। ছবিটি ব্যবসায়িকভাবে সফল হয় এবং এই ছবিতে রহমত চরিত্রে অভিনয়ের জন্য রাজ্জাক শ্রেষ্ঠ অভিনেতা বিভাগে (বুলবুল আহমেদের সাথে যৌথভাবে) তার দ্বিতীয় জাতীয় চলচ্চিত্র পুরস্কার লাভ করেন। দিলীপ বিশ্বাস পরিচালিত "জিঞ্জির" ছবিতে তিনি প্রথমে কলেজ ছাত্র রাজন চরিত্রে এবং তার স্ত্রীর মৃত্যুর প্রতিশোধ নিতে ডাকু ফরহাদে পরিণত হন। এতে তার সহশিল্পী ছিলেন সোহেল রানা ও আলমগীর।


title: বাংলাদেশ সেনাবাহিনী

text: ১৫ অগাস্ট ১৯৭৫, কিছু চাকুরিচ্যুত সেনা কর্মকর্তা, বিশৃঙ্খল নিম্নপদস্থ সেনা কর্মকর্তা এবং এনসিও গোপন পরিকল্পনা অনুযায়ী রাষ্ট্রপতি শেখ মুজিবুর রহমানকে সপরিবারে ধানমন্ডিতে তার ব্যাক্তিগত বাসভবনে হত্যা করে। রাষ্ট্রপতির দুই কন্যা শেখ হাসিনা ও শেখ রেহানা বিদেশে অবস্থান করায় তাদের জীবন রক্ষা পায়। এদের মধ্যে দায়ী পাচ কর্মকর্তাকে ২০১০ সালে মৃত্যুদণ্ড দেয়া হয়। বাকিরা বর্তমানে দেশের বাইরে আত্মগোপনে রয়েছে। হত্যাকান্ডের পর অভ্যুত্থানকারিদের সমর্থিত খন্দকার মোশতাক আহমেদ এর নেতৃত্বাধীন সরকার ক্ষমতা দখল করে। খন্দকার মোশতাক ইনডেমনিটি অধ্যাদেশ জারি করেন যা খুনিদের বিচারের হাত থেকে রেহাই দান করে।


title: রাজ্জাক

text: ১৯৭০ সালে রাজ্জাক প্রখ্যাত পরিচালক জহির রায়হান পরিচালিত রাজনৈতিক-ব্যঙ্গধর্মী "জীবন থেকে নেয়া" ছবিতে অভিনয় করেন। গণঅভ্যুত্থান এবং আইয়ুবের সামরিক শাসন নিয়ে রাজনৈতিক-ব্যঙ্গধর্মী এই ছবিতে রাজ্জাককে পরাধীন দেশের একজন সচেতন নাগরিক ফারুক চরিত্রে দেখা যায়। এতে তার বিপরীতে ছিলেন সুচন্দা। একই সালে মধ্যবিত্ত ঢাকার নাগরিক সমস্যা ও যাপিত জীবনের গল্প নিয়ে এহতেশাম পরিচালিত রোম্যান্টিক-নাট্যধর্মী "পীচ ঢালা পথ" ছবিতে তার বিপরীতে প্রথমবার দেখা যায় ববিতাকে। ববিতা এর পূর্বে তার এবং সুচন্দার মেয়ের ভূমিকায় "সংসার" ছবিতে অভিনয় করেন। এই ছবির সফলতার ধারাবাহিকতায় রাজ্জাকার ববিতা জুটিকে নিয়ে বাবুল চৌধুরী নির্মাণ করেন "টাকা আনা পাই" (১৯৭০) এবং নজরুল ইসলাম নির্মাণ করেন "স্বরলিপি" (১৯৭০)। পিতা-পুত্রের সম্পর্কের টানাপোড়েন নিয়ে নির্মিত "টাকা আনা পাই" ছবিতে অভিনয় করেন। এতে তার পিতার চরিত্রে দেখা যায় শওকত আকবরকে। ছবিতে তাকে উচ্চ শিক্ষিত দরিদ্র পরিবারের সন্তান শহীদ চরিত্রে দেখা যায়, যে পরবর্তীতে বড়লোকের মেয়ের জামাই হয়ে পিতৃঋণ শোধ করার বাস্তবতার মুখোমুখি হয়।


title: আব্দুর রাজ্জাক (ক্রিকেটার)

text: ক্রিকেটে ফিরে আসার পর বিশ্বব্যাপী ওয়ানডে ক্রিকেট রেটিং পদ্ধতিতে বাংলাদেশীদের মধ্যে ১মবারের মতো রাজ্জাক সাকিব আল হাসানকে টপকে সর্বোচ্চ র‌্যাঙ্কে পৌঁছার বিরল কৃতিত্ব অর্জন করেন। ২৩ জানুয়ারি, ২০১১ পর্যন্ত বোলার হিসেবে - আব্দুর রাজ্জাকের র‌্যাঙ্ক ৩ এবং সাকিব আল হাসানের র‌্যাঙ্ক ৬ (অল-রাউন্ডার হিসেবে সাকিবের বর্তমান অবস্থান ১)। এর প্রধান কারণ ছিল ২০১০-২০১১ মৌসুমে বাংলাদেশের মাটিতে জিম্বাবুয়ের বিরুদ্ধে তার দূর্দান্ত সূচনা। ঐ সিরিজে আব্দুর রাজ্জাক ৩ খেলায় ১৩ উইকেট নেয়ার পাশাপাশি ম্যান অব দ্য ম্যাচের পুরস্কারও অর্জন করেন। এছাড়াও, সাম্প্রতিককালে নিউজিল্যান্ডের বিরুদ্ধে তার ক্রীড়ানৈপূণ্যও এ কৃতিত্ব অর্জনে সহায়ক ভূমিকা রেখেছে। পাশাপাশি সহযোগী খেলোয়াড় হিসেবে সাকিব আল হাসানের প্রয়োজনীয় উইকেট দখল করতে না পারাও এর উল্লেখযোগ্য কারণ।


title: মাঘ বিহু

text:
মাঘ বিহু () অসমে পালিত বিহু উৎসব। পৌষ-মাঘ মাসের সংক্রান্তির দিন মাঘ বিহু উৎযাপন করা হয়। মাঘ বিহুর অপরনাম ভোগালি বিহু। এইটি তিনদিনব্যাপি পালন করা হয়।
আহোম রাজত্বকালে রাজকীয় পৃষ্ঠপোষকতায় এই বিহু পালন করা হয়েছিল বলে জানা যায়। বিহুর সময় রংঘড় প্রাঙ্গনে বিভিন্ন খেলার আয়োজন করা হত। আহোম রাজার সেখানে উপস্থিত থেকে এই উৎসব উপভোগ করিতেন। সেই সময় থেকে অসমে মহিষের যুদ্ধ, মোরগের যুদ্ধ ইত্যাদির প্রচলন হয়েছে বলে জানা যায়।
বিহুর দিন যুবকেরা খর দ্বারা মেজিঘড় তৈরী করে। উরুকার সবাই একত্রে ভোজন করে ও বিহুগীত গায়। উজনি অসমে মেজিঘড়কে হারলিগড় বা ভেলাঘড় বলে।
মাঘ বিহুর উরুকা দিনে নির্দিষ্ট পুকুর, খাল বা অন্য কোন জলাশয় থেকে সবাই একত্রে মাছ ধরেন। জাতি-ধর্ম-বর্ণ নির্বিশেষে সকলেই মাছ ধরে আনন্দ উপভোগ করেন। এই প্রথার মাধ্যমে সকলেরা পুকুর, খাল বা অন্য জলাশয় থেকে আহরণ করা মৎস দ্বারা রাত্রের ভোজন করেন।
উরুকার রাত্রে যুবকেরা অন্যের গৃহ থেকে শস্য, ক্ষেত থেকে ফসল চুরি করার পরম্পরা রয়েছে। চুরি করার প্রথা থাকার জন্য এই বিহুকে চোর বিহু নামেও জানা যায়।
সকালে স্নান করে মেজিতে আগুন লাগানো হয়। আগুন প্রজ্বলিত হওয়ার সময় মন্ত্র উচ্চারন করে মুগডাল, ঘি, চাউল ইত্যাদি অগ্নিতে দেওয়া হয়।
মেজিতে আগুন লাগিয়ে অগ্নিদেবকে প্রসন্ন করার জন্য নিম্নের মন্ত্রটি উচ্চারন হয়-
এরপর ভোজ-ভাত খাওয়া হয়। গুরুদেব ও ভকতদের গৃহে নিমন্ত্রণ করে নতুন ধান দিয়ে প্রস্তুত জলপান দিয়ে আশীর্বাদ নেওয়া হয়।
মাঘ বিহুকে ভোগালী অর্থাৎ ভোজনের উৎসব বলা হয়। এই বিহুর সময়ে অসমবাসীরা জলপান, পিঠা, নাড়ু ইত্যাদি প্রস্তুত করেন। তিল পিঠা মাঘ বিহুর প্রধান পিঠা। মাঘ বিহুর সময় প্রস্তুত করা বিভিন্ন পিঠার মধ্যে রয়েছে : চুঙ্গা পিঠা, ঘিলা পিঠা, সুতুলি পিঠা, হেঁচা পিঠা, ডেকা পিঠা, ভুরভুরী পিঠা ইত্যাদি। তাছাড়াও ভাজা চাউল, কোমল চাউল, চিড়া, সন্দেশ, মুড়ি, খৈ ইত্যাদি জলপানের জন্য তৈরী করা হয়।


title: মাঘে সংক্রান্তি

text: মাঘী সংক্রান্তি (Nepali:माघे सङ्क्रान्ति, Mathili:माघि, Nepal Bhasa:घ्यःचाकु संल्हु) একটি নেপালি উৎসব যা বিক্রম সংবৎ পঞ্জিকার মাঘ মাসের প্রথম দিনে পৌষ মাসের দক্ষিণায়ন শেষ হওয়ার সময় উদযাপিত হয়। মাঘী সংক্রান্তি উৎসবটি অন্যান্য ধর্মের অয়ন উৎসবের অনুরূপ।


title: মাঘ

text: মাঘ বাংলা সনের দশম মাস এবং ভারতীয় রাষ্ট্রীয় শকাব্দের একাদশ মাস। বাংলা মাঘ এবং শকাব্দের "মাঘা" নামটি এসেছে মঘা নক্ষত্রে সূর্যের অবস্থান থেকে। পৌষ এবং মাঘ এই ২ মাস মিলে শীত কাল। শীতের সমাপ্তি। সিজারিয়ান বর্ষপঞ্জী অনুযায়ী জানুয়ারী মাসের মধ্য ভাগ থেকে ফেব্রুয়ারী মাস পর্যন্ত মাঘ মাসের ব্যাপ্তি। সাধারণতঃ ৩০ দিনে মাঘ মাস গণনা করা হয়। মাঘ মাসের শেষভাগে কখনো কখনো বৃষ্টি হয়ে থাকে। প্রবাদ আছে "মাঘের শীতে বাঘ পালায়"। এ মাসের আমের মুকুল আসে। খনার বচনে রয়েছে, "যদি বর্ষে মাঘের শেষ, ধন্যি রাজার পূণ্যি দেশ"। মাঘ মাসের পূর্ণিমাকে বলা হয় মাঘী পূর্ণিমা। মাঘ মাসের শুক্লা পঞ্চমী তিথিতে সরস্বতী পূজা উদযাপন করা হয়। ১১ মাঘ ব্রাহ্ম সমাজের মাঘোৎসব। বহু কবিতায় মাঘ মাস একটি বিষয় হিসাবে উপস্থাপিত।


title: বিহু

text: মাঘ মাসে ভোগালী বিহু বা মাঘ বিহু পালন করা হয়। ভোগালী শব্দটি ভোগ বা খাদ্য থেকে এসেছে। এই বিহু তিন দিন ধরে পালন করা হয়। পৌষ সংক্রান্তির দিনের বিকেলবেলায়, যা উরুকা নামেও পরিচিত, যুবকেরা নদীর তীরে মাঠে উৎপাদিত শস্যের খড় দিয়ে ভেলাঘর নামক কুটীর নির্মাণ করেন এবং তা দিয়ে রাত্রে মেজি নামক আগুন জ্বালিয়ে উৎসব পালন করেন। রাত্রিবেলায় তাঁরা মেজির চারপাশে জড়ো হয়ে বিহুগীতের গান করেন, ঢোল আদি বাদ্যযন্ত্র বাজান এবং সমবেত ভাবে খাবার খান। পরের দিন সকালে তাঁরা স্নান করে মূল মাজিতে আগুন জ্বালান এবং ঐ আগুনে পিঠা ও সুপুরি ছুঁড়ে দেন। এরপর তাঁরা অগ্নির নিকট প্রার্থনা করেন। এরপর এলাকার ফলগাছগুলিতে শস্য বেঁধে দেওয়া হয়। এই দিন সারাদিন ধরে মোষের লড়াই, মোরগের লড়াই প্রভৃতি ক্রীড়া চলতে থাকে।


title: হাল পুন্‌হা

text: মাঘ মাসের প্রথম দিন সকাল বেলায় হলকর্ষণ উপলক্ষে হাল পুন্‌হা উৎসব পালিত হয়ে থাকে। সর্বপ্রথমে নতুন পাট নির্মিত দড়ির সাহায্যে হলকর্ষণের জন্য প্রয়োজনীয় বেউনী ও বরহি তৈরী করা হয়। গোবর দিয়ে খামার নিকিয়ে পরিষ্কার করে তিনটি শালকাঠ মাটিতে পুঁতে উনুন তৈরী করা হয়। এরপর উনুনে শালকাঠ দিয়ে জ্বাল দিয়ে শালপাতার থালায় আতপ চাল, ঘি, গুড় দুধ ও গাঁজা সহযোগে ভোগ তৈরী করা হয়। গৃহস্থ বা কৃষক স্নান করে ভেজা কাপড়ে পূজা করে ঈশ্বরের উদ্দেশ্যে ভোগ নিবেদন করেন। বাড়ীতে বা জমিতে আড়াই পাক জাল ঘুরিয়ে হালে এবং গরু বা মোষেরর শিঙে সর্ষের তেল মাখানো হয়। এরপর জড়ো করা গোবরের ওপর আড়াই বার কোদাল কোপাতে হয়। এরপর গ্রামের কোন বৃক্ষতলে ঘি, গুড়, সিঁদুর, আতপ চাল দিয়ে দিয়ে পূজা করে পশুবলি দেওয়া হয়ে থাকে।


title: মাঘ সিম

text: প্রতি বছর মাঘ মাসে বাবুই জাতীয় ঘাস কাটার জন্য এই উৎসব হয়ে থাকে। গোড়েৎ মাঝি হাড়িয়া তৈরীর উদ্দেশ্যে প্রতি গৃহস্থের নিকট হতে একটু করে চাল বা বাজরা সংগ্রহ করেন। নায়কে স্নান করে মুরগি পূজা করেন। এছাড়াও মঁড়েঁকো, মারাং বুরু, জাহের এরা, গোঁসায় এরা, মাঝি হাড়াম ও সিমা হাড়ার প্রভৃতি উপাস্য দেবতাদের পূজা দেওয়া হয়ে থাকে। অতীতে পারমানিক, জগমাঝি, জগপারমানিক, গোড়েৎ মাঝি, নায়কে, কুড়ান নায়কে প্রভৃতি সাঁওতাল সমাজের প্রধান পদাধিকারীরা পদত্যাগ করতেন এবং নতুন সমাজ প্রধানের নির্বাচন করা হত। জমিজমা নতুন করে বিলি বন্দোবস্তের ব্যবস্থাও করা হত। বর্তমানে পদগুলি বংশানুক্রমিক হয়ে যাওয়ায় ও জমি উত্তরাধিকার সূত্রে ভোগ করার ব্যবস্থা থাকায় এই প্রথা রীতিরক্ষা মাত্র হয়ে গেছে।


title: ব্ল্যাক মাস

text: ব্ল্যাক মাস হচ্ছে এমন একটি অনুষ্ঠানের নাম যা ডাইনীদের উপাসনা সময় অনুষ্ঠিত হয় এবং যা ক্যাথলিক মাসের একরকম প্যারোডি। এটার মূল উদ্দেশ্য হচ্ছে নিমন্ত্রককে অপবিত্রকরণ যদিও লেখকদের মধ্যে কোন রকম বোঝাপড়া নেই যে কিভাবে নিমন্ত্রককে অপবিত্র করা হবে। তবে সবচেয়ে সাধারণ ভাবনাটা হচ্ছে ধর্ম সম্পর্কীত যৌনচর্চার মাধ্যমে অপবিত্র করা। লেখকরা একমতও নন যে কি রকম আচার পালন করা হবে।


title: মাঘে সংক্রান্তি

text: নেপালি সংস্কৃতিতে মাঘী সংক্রান্তি শুভসময়ের প্রারম্ভিক দিন হিসেবে বিবেচিত হয়। এটি পবিত্র দশায় পরিবর্তিত হওয়া বোঝায়। এটি প্রতিকূল সময়ের শেষ নির্দেশ করে যা হিন্দু পঞ্জিকা অনুযায়ী ডিসেম্বরের মাঝামাঝি থেকে শুরু হয়। নেপালি পরিবারগুলো বিশ্বাস করে যে কোন পবিত্র ও শুভ কর্ম এইদিন বা এর পরে সম্পাদন করা উচিত। বৈজ্ঞানিকভাবে, এইদিনটি রাত্রির তুলনায় দীর্ঘ দিবা বিশিষ্ট উষ্ণতর দিনের সূচনা করে। অন্যভাবে বলা যায় মাঘী সংক্রান্তি শীতের শেষ এবং নতুন ফসল বোনার সময় বা বসন্তের সময় সূচিত করে।


title: মায়ং পবিতরা মহোৎসব

text:
মায়ং পবিতরা মহোৎসব () হচ্ছে অসমের মরিগাঁও জেলার প্রসিদ্ধ পর্যটক স্থল মায়ং ও পবিতরা সংরক্ষিত বনাঞ্চলের আকর্ষন ও প্রচারের উদ্দেশ্যে পবিতরা নামক স্থানে অনুষ্ঠিত হওয়া এক বাৎসরিক অনুষ্ঠান। মরিগাঁও জিলা প্রশাসন ও অসম টুরিজম ডেভলেপমেন্ট কর্পরেশনের সহযোগে ২০১১ সন থেকে ২৫-২৭ নভেম্বর তারিখে প্রথমবার তিনিদিনের কার্যসূচি আরম্ভ করে।
প্রথমদিন এক সাংস্কৃতিক শোভাযাত্রা দিয়ে অনুষ্ঠানের শুভারম্ভ করা হয়।অসমের মূখ্যমন্ত্রী তরুণ গগৈ প্রদর্শনী উন্মোচন করেন। বিভিন্ন আত্মসহায়ক গোটের সদস্যেরা এই অনুষ্ঠানে অংশ গ্রহণ করে আঞ্চলটির কলা সংস্কৃতি প্রদর্শন করেন। তদোপরি স্থানীয় খাদ্য প্রদর্শনীর আয়োজন করা হয়। নাটক ও যাদুখেলার আয়োজন এই উৎসবের অন্যতম আকর্ষন।
দ্বিতীয়দিন কুইজ, বৃক্ষরোপন ও চিত্রাংকন প্রতিযোগিতা অনুষ্ঠিত হয়।
মহোৎসবের তৃতীয়দিন খেলা ও সাংস্কৃতিক অনুষ্ঠান আয়োজন করা হয়।
এই মহোৎসবের মুখ্য আকর্ষন ছিল, মায়ংয়ের বর্তমান আলংকারিক মহারাজা তরনী কান্ত কোয়রের সহিত বারজন সভাষদ শোভাযাত্রায় অংশগ্রহণ। পরাম্পরাগত ভাবে ১০১ জন বেজ ও যাদুবিদ্যার পণ্ডিতেরা অংশ গ্রহণ করেন ও তাঁদের যাদুবিদ্যা প্রদর্শন করেন।


title: পোড়াদহ মেলা

text: পোড়াদহ মেলা, যাকে বলা হয় ঐতিহাসিক পোড়াদহ মেলা শুরুর সঠিক সাল জানা যায় না। তবে বলা হয় বর্তমান সময় থেকে প্রায় চারশত বছর পূর্বে কোন এক সময়ে মেলা সংগঠনের স্থানে একটি বিশাল বটবৃক্ষ ছিল। একদিন হঠাৎ করে সেখানে এক সন্ন্যাসীর আবির্ভাব হয়। তারপর সেখানে দলে দলে সন্ন্যাসীরা এসে একটি আশ্রম তৈরি করে। এলাকার হিন্দু সম্প্রদায়েরর কাছে সেটি একটি পূণ্য স্থানে পরিনত হয়। হিন্দু সম্প্রদায়ের লোকজন সেখানে প্রতিবছর মাঘ মাসের শেষ দিনের কাছের (শেষ দিনের পূর্বের অথবা শেষ দিনের পরের বুধবার) সন্ন্যাসী পূজার আয়োজন করে। দুরদুরান্ত থেকে ভক্তরা প্রতি বছর সেই দিনটিতে এসে সমাগত হতে থাকে। দিন গড়ানোর সাথে সাথে প্রতিবছর লোকসমাগম বাড়তে থাকে। আস্তে আস্তে পূজার দিনটিতে একটি গ্রাম্য মেলার গোড়াপত্তন হয়। এক সময় সন্ন্যাসীরা স্থানটি ত্যাগ করে চলে গেলেও হিন্দু সম্প্রদায় সন্ন্যাসী পুজাটি বন্ধ করে দেয়নি। ধীরে ধীরে মেলাটির পরিচিতি বাড়তে থাকে। দুর দুরান্ত থেকে মেলা দেখতে লোকজন আসে। পুজা পার্বণ মুলত হিন্দু সম্প্রদায়ের উৎসব হলেও এই মেলা ধর্মের গন্ডি পেরিয়ে সব ধর্মের মানুষকে উৎসবে একত্র করে। এখন সন্ন্যাসী পুজাটি চালু থাকলেও সকল ধর্মের হাজার হাজার মানুষ মেলাতে এসে উপস্থিত হয়।


title: জুলাই ২০১৬ ঢাকা আক্রমণ

text: ১ জুলাই ২০১৬, স্থানীয় সময় রাত ০৯:২০ মিনিটে, নয়জন হামলাকারী ঢাকার গুলশান এলাকায় অবস্থিত "হলি আর্টিসান বেকারিতে" গুলিবর্ষণ করে। হামলাকারীরা বোমা নিক্ষেপ ও কয়েক ডজন মানুষকে জিম্মি করে এবং পুলিশের সঙ্গে তাদের বোমাবর্ষণের ফলে অন্তত চার পুলিশ কর্মকর্তা নিহত হয়। প্রত্যক্ষদর্শী একজন জানায় হামলার সময় তারা "আল্লাহু আকবার" (আল্লাহ সর্বশক্তিমান) ধ্বনি উচ্চারণ করে গুলি ছুড়ে ও বোমা ফাটায়। এই ঘটনায় মোট আটাশ জন মানুষ নিহত হয়, যাদের মধ্যে সতের জন বিদেশী, দুই জন পুলিশ কর্মকর্তা এবং ছয় জন বন্দুকধারী। পরবর্তীতে বন্দুকধারীদের এক জনকে বন্দী করা হয় এবং ১৩ জন জিম্মিকে বাংলাদেশের সামরিক বাহিনী, পুলিশ, র‌্যাব এবং যৌথবাহিনী কর্তৃক মুক্ত করা হয়।


title: জুলাই ২০১৬ ঢাকা আক্রমণ

text: বিশ জন বিদেশী নাগরিক, ছয় জন বন্দুকধারী এবং দুই জন পুলিশ কর্মকর্তা ঘটনার রাতেই নিহত হন। বিদেশীদের ধারালো অস্ত্র দিয়ে হত্যা করা হয়। যেখানে আরও পঞ্চাশ জন, যাদের বেশিরভাগ পুলিশ সদস্য, আহত হন। নিহতদের মধ্যে দুই জন পুলিশ কর্মকর্তা ছিলেন, যাদের একজন ঢাকা মেট্রোপলিটন পুলিশ গোয়েন্দা বিভাগের সহকারী কমিশনার, এবং অন্যজন বনানী থানার ভারপ্রাপ্ত কর্মকর্তা। নিহতদের মধ্যে জাপানি ও ইতালীয় নাগরিক ছিল। ১৯ বছর বয়সী এক ভারতীয় নাগরিকও নিহত হয়। বাংলাদেশ সেনাবাহিনী প্রাথমিকভাবে ঘোষণা করে যে নিহতদের সকলে বিদেশী ছিল, এবং তারা অপরাধীরা যাদের "ধারালো অস্ত্র দ্বারা নির্মমভাবে হত্যা করেছিল"। এদের মধ্যে যারা কুরআন থেকে একটি আয়াত বলতে পেরেছিল শুধুমাত্র সেসকল অ-মুসলিমরা রক্ষা পেয়েছিল।


title: জুলাই ২০১৬ ঢাকা আক্রমণ

text: নিহতদের মধ্যে সাত জন জাপানি নাগরিক ছিল – পাঁচ জন পুরুষ এবং দুই জন নারী – যাদের জাপান ইন্টারন্যাশনাল কোঅপারেশন এজেন্সির সাথে যুক্ত করা হয়েছে। পরবর্তীতে অপারেশন থান্ডারবোল্টের সময় ছয় সন্ত্রাসী নিহত হয় এবং সন্দেহভাজন একজন সন্ত্রাসীকে আটক করা হয়। এছাড়া এই অভিযানে জিম্মিদশা থেকে তিন বিদেশিসহ ১৩ জনকে মুক্ত করা হয়।


title: জুলাই ২০১৬ ঢাকা আক্রমণ

text: আক্রমণ স্থানীয় সময় ৯টা ২০ মিনিটের দিকে শুরু হয়। অন্তত সাতজন হামলাকারী রেস্টুরেন্টে বোমা, বন্দুকসহ প্রবেশ করে এবং একজন আক্রমণকারীর হাতে একটি তলোয়ার ছিল। ঢোকার পর রেস্টুরেন্টে জিম্মি করার আগে গুলি ছুড়তে থাকে ও বোমা ফাটায়, জিম্মিদের বেশীরভাগ ছিল বিদেশী। পুলিশ ঘটনাস্থলে গেলে পুলিশের সাথে তাঁদের গোলাগুলি হয়, এতে দুই জন পুলিশ নিহত হয় ও আরো অনেক আহত হয়। পরে পুলিশ রেস্টুরেন্টে প্রায় এলাকা ঘেরাও করে রাখে এবং একটি উদ্ধার অভিযানের পরিকল্পনা করে। এ সময় পুলিশ মাইকে বারবার জিম্মিদের ছেড়ে দিয়ে জঙ্গিদের আত্মসমর্পণের আহ্বান জানালে জঙ্গিরা আইন শৃঙ্খলা বাহিনীকে তিনটি শর্ত দেয়:


title: বাংলাদেশে ইসলামী সন্ত্রাসবাদীদের আক্রমণ

text: ২০১৬ সালের ১ জুলাই সাতক্ষীরা জেলায়, মোটরসাইকেলে আরোহণকারী; সন্দেহভাজন তিন চরমপন্থী মুসলিম দ্বারা হিন্দু ধর্মের উপাসনালয়-মন্দিরের কর্মী শ্যামানন্দ দাস নিহত হন। সুরেন্দ্র সরকার এবং তারেক সাহা নামে আরো দুইজন সনাতন ধর্মাবলম্বী আহত হন, বলে অভিযোগ উঠেছে। এ ক্ষেত্রে অভিযোগের তীর চরমপন্থী মুসলিমের দিকে থাকলেও তা এখনো পুরোপুরি নিশ্চিত হওয়া যায় নি।


title: ২০১৭ ইস্তাম্বুল নৈশক্লাব আক্রমণ

text: এই ঘটনার আগেও তুরস্কে এরকম একাধিক আক্রমনের ঘটনা ঘটেছিল, যেমন ২০১৬ সালের ১০ ডিসেম্বরে ভোদাফোন এ্যারেনাতে বোমা হামলা যাতে ৪৬ জন নিহত হয়েছিল; ২০১৬ সালের ২৮ জুন ইস্তান্বুলের আতাতুর্ক এয়ারপোর্টে হামলা যাতে নিহতের সংখ্যা ৪৮ এবং আশেপাশের এলাকায় এরকম আরও হামলার ঘটনা ঘটেছিল। এজন্য শহরে অতিরিক্ত নিরাপত্তার জন্যে ১৭,০০০ পুলিশ সদস্য মোতায়েন করা ছিল।


title: ডেড রেকনিং: ১৯৭১ এর বাংলাদেশ যুদ্ধের স্মৃতি

text: বোসের বইতে ঢাকা বিশ্ববিদ্যালয়-এ ২৫ মার্চ, ১৯৭১-এ নিহতের ঘটনা নিয়ে তিনটি সংখ্যা আছেঃ পাকিস্তানি ব্রিগেডিয়ার তাজের মতে সংখ্যা ৪৪, অন্যদিকে অপারেশন-এর দায়িত্বে থাকা লেঃ কর্নেল বাসারাত-এর রেকর্ডকৃত বার্তায় নিহতের সংখ্যা ৩০০। অন্যদিকে ঢাকা বিশ্ববিদ্যালয়-এ নিহত ১৪৯ জনের নামে স্মৃতিফলক রয়েছে। বোসের মতে, যেহেতু মৃতদেহ কবর থেকে তুলে গননা করা হয়নি, তাই দুইপক্ষই নিহতের সংখ্যা বাড়িয়ে বলতে পারে। সমালোচকরা পুরো বইজুড়ে বোসের এই দৃষ্টিভংগীকে 'সমস্যাযুক্ত' বলেছেন।


title: জুলাই ২০১৬ ঢাকা আক্রমণ

text: ২০১৩ সাল থেকে, বাংলাদেশে ধর্মীয় সংখ্যালঘু, ব্লগার এবং ধর্মনিরপেক্ষদের উপর হামলা বাড়তে থাকে। সেপ্টেম্বর ২০১৫ সাল থেকে, এদেশে এই ধরণের ৩০টি আক্রমণের ঘটনা ঘটে; আইএসআইএস (যা "ইসলামিক স্টেট অব ইরাক এন্ড দ্য লেভান্ট", "ইসলামিক স্টেট অব ইরাক এন্ড আল-শাম" বা "দায়েশ" নামেও পরিচিত) যার মধ্যে ২১টির দায় স্বীকার করে। গুলশান ঢাকার একটি বিত্তশালী এলাকা এবং এখানে অনেক বিদেশী দূতাবাস অবস্থিত।


title: ব্রিটিশ কাউন্সিল বাংলাদেশ

text: জুলাই ২০১৬ ঢাকা আক্রমণের পরিপ্রেক্ষিতে, নিরাপত্তা বিধানে ব্রিটিশ কাউন্সিল সাময়িক সময়ের জন্য এর কার্যালয়সমূহ বন্ধ করে দেয়। ১৯৭১ সালে প্রধান কার্যালয় প্রাঙ্গণে নিহত পুলিশ অফিসারদের স্মরণে ২০১৭-তে একটি স্মৃতিস্তম্ভ নির্মাণ করা হয়।


title: কানিজ ফাতেমা রোকসানা

text: ১৯৮৪ সালের ৪ আগস্ট তিনি বন্দরনগরী চট্টগ্রাম থেকে ফকার এফ-২৭ বিমানে করে ঢাকা বিমানবন্দরে অবতরণের সময় বৃষ্টিবিঘ্নিত আবহাওয়ার দরুন বিমান দুর্ঘটনার শিকার হয়ে নিহত হন। একই বিমান দুর্ঘটনায় ৪৫ জন যাত্রীসহ ৪জন ক্রু সদস্য নিহত হন। নিহতদের মধ্যে একজন ব্রিটিশ নাগরিক, একজন জাপানী ও ৩৩জন মধ্যপ্রাচ্য থেকে আগত বাংলাদেশী ছিলেন। চট্টগ্রাম থেকে ঢাকায় আগত অভ্যন্তরীণ এই ফ্লাইটটি অত্যধিক বৃষ্টিপাতের কারণে দুইবার অবতরণের চেষ্টা করেও রানওয়ে খুজে পেতে ব্যার্থ হয়, তৃতীয়বার অবতরণের চেষ্টার সময় বিমানটি রানওয়ে থেকে ৫০০ মিটার আগেই এক জলাভূমিতে পতিত হয়ে বিধ্বস্ত হয়।